തണ്ണിമത്തൻ വിത്തിനുമുണ്ട് ഗുണങ്ങൾ.\nBy: K B Bainda Published on: 03 July, 2020 11:17 PM IST\nതണ്ണിമത്തൻ വിത്ത് എന്ന് പറയുമ്പോൾ മനസ്സിൽ കടന്ന് വരുന്നത് തണ്ണിമത്തൻ ജ്യൂസ് കുടിച്ച് പുറത്തേക്ക് തുപ്പി ക്കളയുന്ന കറുത്ത നിറമുള്ള വിത്താണ്. പലർക്കും അറിയാത്ത ഒരു പാട് ഗുണങ്ങൾ അടങ്ങിട്ടുള്ള ഈ വിത്ത് തുപ്പി കളയാനുള്ളതല്ലന്ന് നാം മനസ്സിലാക്കുന്നത് നല്ലതാണ്.\nപ്രോട്ടീൻ, സിങ്ക്, ചെമ്പ്, മാംഗനീസ്, Protein, zinc, copper, manganese എന്നിവയാൽ സമ്പുഷ്ടമായ വിത്തിൽ ശരീരത്തിലെ 300 ലധികം ഉപാപചയ പ്രവർത്തനങ്ങളെ നിയന്ത്രിക്കുന അവശ്യ ധാതുവായ മഗ്നീഷ്യത്തിന്റെ പ്രതിദിന മൂല്യത്തിന്റെ 139% നൽകുന്നു. കൂടാതെ 30.6 % ഫോസ്ഫറസിന്റെ 82% വും സിങ്കിന്റെ 74% വും ഇരുമ്പിന്റെ 44% വും മഗ്നീഷ്യത്തിന്റെ 87% വും ഉൾപ്പെടെ ഒട്ടനവധി ഘടകങ്ങളാൽ സമ്പുഷ്ടമാണ് നാം തുപ്പി കളയുന്ന തണ്ണിമത്തൻ വിത്ത്.\nതണ്ണിമത്തൻ വിത്തിന്റെ Watermelon seeds ശക്തമായ രോഗപ്രതിരോധ ശേഷി തീർക്കാൻ സാധിക്കുന്നതാണ്. മഗ്നീഷ്യം ധാരാളം അടങ്ങിയതിനാൽ ഇതിന് ഹൃദ്രോഗങ്ങളെ ചെറുക്കാനും രക്താതിമർദ്ധം നിയന്ത്രിക്കുവാനും സാധിക്കും. ഇതിൽ ചെമ്പ് മാംഗനിസ്, പൊട്ടാസ്യം Copper manganese and potassium തുടങ്ങിയ ധാതുക്കളും മറ്റ് സൂഷ്മ പോഷകങ്ങളും അടങ്ങിയതിനാൽ ഓസ്റ്റിയോപോറോസിസ് എന്ന രോഗത്തെ ചെറുത്ത് അസ്ഥികളെ ബലപ്പെടുത്താൻ സാധിക്കും.\nഉപാപചയ പ്രവർത്തനങ്ങളെ മെച്ചപ്പെടുത്തുവാനും നഷ്ടപ്പെട്ട ലൈംഗിക ശേഷി വർദ്ധിപ്പിക്കുവാനും പ്രമേഹ നിയന്ത്രണം സാധ്യമാക്കുവാനും കഴിയും. It can also enhance sexual ability and help control diabetes. ഇങ്ങനെ\nതുടങ്ങി നിരവധി ഗുണങ്ങളുള്ള തണ്ണിമത്തൻ വിത്തിൽ ഓലെയ്ക്ക് ലിനോലിയം തുടങ്ങി ആരോഗ്യപരമായ ഫാറ്റി ആസിഡുകളുടെ മികച്ച ഉറവിടം കൂടിയാണ് ഇത്.\nകൂടുതൽ അനുബന്ധ വാർത്തകൾ വായിക്കുക: കൊറോണയ്ക്കെതിരെ പാതാളമൂലി\nEnglish Summary: Watermelon seed also has advantages


യുഡിഎഫിന് പാലായിൽ സ്വതന്ത്ര സ്ഥാനാര്‍ത്ഥി; ജോസ് ടോമിന് രണ്ടില ചിഹ്നം ഇല്ല\nHome / അങ്കത്തട്ട്\n06 September, 2019 12:57:27 AM\nകോട്ടയം: പാലാ ഉപതെരഞ്ഞെടുപ്പിൽ യുഡിഎഫിന് സ്വതന്ത്ര സ്ഥാനാര്‍ത്ഥി. കേരളാ കോൺഗ്രസിന്‍റെ ഔദ്യോഗിക സ്ഥാനാര്‍ത്ഥിയായി ജോസ് ടോമിന് പത്രിക സമര്‍പ്പിക്കാനാകില്ലെന്ന് വരണാധികാരി നിലപാടെടുത്തു. ഇതോടെ പാലാ മണ്ഡലത്തിൽ രണ്ടില ചിഹ്നത്തിൽ കേരളാ കോൺഗ്രസിന് സ്ഥാനാര്‍ത്ഥിയില്ലാതായി. കേരളാ കോൺഗ്രസിന്‍റെ വര്‍ക്കിംഗ് ചെയര്‍മാൻ എന്ന നിലയിൽ പിജെ ജോസഫ് രണ്ടില ചിഹ്നം അനുവദിച്ചിട്ടില്ല. അതുകൊണ്ട് കേരളാ കോൺഗ്രസിന്‍റെ ഔദ്യോഗിക സ്ഥാനാര്‍ത്ഥിയായി അംഗീകരിക്കാൻ കഴിയില്ലെന്ന് ചൂണ്ടിക്കാട്ടിയാണ് പത്രിക തള്ളിയത്.\nസ്ഥാനാര്‍ത്ഥി പ്രഖ്യാപനം തൊട്ട് നാമനിര്‍ദ്ദേശ പത്രിക സമര്‍പ്പണം വരെ നാടകീയ നീക്കങ്ങള്‍ക്ക് ഒടുവിലാണ് നാമനിര്‍ദ്ദേശ പത്രിക സമര്‍പ്പണത്തിന്‍റെ അവസാന മണിക്കൂറിൽ പിജെ ജോസഫിന് തന്‍റെ നിലപാടിൽ വിജയം നേടാനായത്. കെഎം മാണിയുടെ വിയോഗശേഷം വരുന്ന ആദ്യ തെരഞ്ഞെടുപ്പിൽ പാലാ മണ്ഡലത്തിൽ സ്വന്തം ചിഹ്നത്തിലല്ലാതെ മത്സരത്തിനിറങ്ങേണ്ടി വരുന്നത് ജോസ് കെ മാണി വിഭാഗത്തിനും തിരിച്ചടിയായി.\nചിഹ്നം നൽകില്ലെന്ന് സ്ഥാനാർഥിയെ പ്രഖ്യാപിച്ചപ്പോൾ തന്നെ യുഡിഎഫിൽ ധാരണ ഉണ്ടായിരുന്നെന്നാണ് പി ജെ ജോസഫ് പറയുന്നത്. മറിച്ചുള്ള ജോസ് കെ മാണിയുടെ നീക്കങ്ങൾ ദുരൂഹമാണെന്ന് ആരോപിച്ച പി ജെ ജോസഫ് യുഡിഎഫ് സ്ഥാനാര്‍ത്ഥിക്ക് പൂര്‍ണ്ണ പിന്തുണ നൽകുമെന്നും അറിയിച്ചിട്ടുണ്ട്. സ്ഥാനാർത്ഥിയെ തീരുമാനിക്കേണ്ടത് ചെയർമാനോ വർക്കിംഗ് ചെയർമാനോ എകപക്ഷീയമായല്ല, മറിച്ച് സ്റ്റിയറിംഗ് കമ്മറ്റിയാണെന്നാണ് ജോസ് കെ മാണിയെ അനുകൂലിക്കുന്നവര് വാദിച്ചത്. യഥാർത്ഥ സ്റ്റിയറിംഗ് കമ്മിറ്റിയാണ് ജോസ് ടോമിനെ സ്ഥാനാർത്ഥിയായി തെരഞ്ഞെടുത്തതെന്നും പിജെ ജോസഫ് വിരുദ്ധ വിഭാഗം വാദിച്ചു.\nവട്ടിയൂര്‍ക്കാവില് തിരഞ്ഞെടുപ്പ് പ്രചരണത്തില് നിന്ന് മുരളീധരനും തരൂരും വിട്ടുനില്‍ക്കുന്നു; പ്രതിഷേധവുമായി സ്ഥാനാര്‍ത്ഥി\nമുംബൈ ബിജെപി സ്ഥാനാര്‍ഥിയുടെ ആസ്തി 441 കോടിയിലധികം രൂപ\nവട്ടിയൂര്‍ക്കാവില് സ്ഥാനാര്‍ഥിയാകുന്നതില് നിന്ന് തന്‍റെ പേര് വെട്ടിയത് വി.മുരളീധരനല്ലെന്ന് കുമ്മനം\nവട്ടിയൂര്‍ക്കാവില് കുമ്മനം തന്നെ: നാളെ മുതല് പ്രചാരണം തുടങ്ങും; ഇതിനിടെ തര്‍ക്കവും\nഅരൂരില് ഷാനിമോൾ ഉസ്മാന്, കോന്നിയില് പി.മോഹൻ രാജ്, വട്ടിയൂർകാവില് മോഹൻ കുമാർ; യു ഡി എഫ് സ്ഥാനാർത്ഥി പട്ടികയായി\nചരിത്രമെഴുതി മാണി സി.കാപ്പൻ; 54 വർഷത്തിനു ശേഷം പാലായ്ക്ക് പുതിയ എംഎൽഎ\nപടലപ്പിണക്കം വിനയായി: കേരള കോണ്‍ഗ്രസിനെ തള്ളിപ്പറഞ്ഞ് കോണ്‍ഗ്രസ്; പരാതി നല്‍കുമെന്ന് ജോസ് കെ മാണി\nമാണി തന്നെ മാണിക്യം: കോട്ടകള് ഇളക്കി കാപ്പന്; ജോസ് കെ.മാണിയോടുള്ള വിരോധം തനിക്ക് അനുകൂലമായെന്ന് കാപ്പൻ\nതെരഞ്ഞെടുപ്പ് പ്രവര്‍ത്തനങ്ങളില് വീഴ്ച; ബി.ജെ.പി പാലാ നിയോജക മണ്ഡലം പ്രസിഡന്‍റിനെ പുറത്താക്കി\nപാലാ വിധിയെഴുതി: 71.48 ശതമാനം പോളിംഗ്; മാണിയുടെ പിന്‍ഗാമിയ്ക്കായി ഇനി മൂന്ന് നാള് കാത്തിരിപ്പ്\nസര്‍വ്വസജ്ജം: പാലാ നാളെ പോളിംഗ് ബൂത്തിലേക്ക് ; ഏക പിങ്ക് ബൂത്ത് കിഴതടിയൂര് സ്കൂളില്\nഏറ്റുമാനൂര് നഗരസഭാ ചെയര്‍മാന്‍റെ വാഹനം ജില്ലാ കളക്ടറുടെ നിര്‍ദ്ദേശപ്രകാരം പോലീസ് പിടിച്ചെടുത്തു\nമാണി സി. കാപ്പന്‍റെ സ്‌ഥാനാര്‍ഥിത്വം: എൻ.സി.പിയില് പൊട്ടിത്തെറി; 42 പേര് രാജിവച്ചു\nവോട്ടിംഗ്, വി.വി. പാറ്റ് യന്ത്രങ്ങള് ഏറ്റുമാനൂരില് നിന്നും പാലായില് എത്തിച്ചു; ബൂത്തുകളും നിര്‍ണയിച്ചു\nപാലായിലെ സമുദായ അംഗങ്ങള്‍ക്കിടയില് മാണി.സി.കാപ്പന് അനുകൂല തരംഗം; വെള്ളാപ്പള്ളി നടേശന്\nകോടിയേരി ഇന്ന് പാലായിൽ; മാണി സി കാപ്പന്‍റെ തെരഞ്ഞെടുപ്പ് പ്രവർത്തനങ്ങൾ വിലയിരുത്തും\nപാലായില് ജോസ് ടോമിന് 'എട്ടിന്‍റെ പണി'യുമായി അപര സ്ഥാനാര്‍ത്ഥി കര്‍ഷകനായ ടോം തോമസ്\nപാലാ ഉപതെരഞ്ഞെടുപ്പിൽ ഒന്നിച്ചുള്ള പ്രചാരണമില്ല; സമാന്തര പ്രചാരണം പരിഗണനയിലെന്നും ജോസഫ്\nപാലാ ഉപതിരഞ്ഞെടുപ്പ്: മത്സര രംഗത്ത് ശേഷിക്കുന്നത് 13 സ്ഥാനാര്‍ത്ഥികള്; ചിഹ്നങ്ങള് അനുവദിച്ചു\nപി.ജെ ജോസഫിനെ അപമാനിച്ചു; യുഡിഎഫിന്‍റെ തെരഞ്ഞെടുപ്പ് പ്രചാരണത്തിൽനിന്നും വിട്ടുനിൽക്കും - ജോസഫ് വിഭാഗം\nപാലാ ഉപതിരഞ്ഞെടുപ്പ്: സൂക്ഷ്മ പരിശോധന കഴിഞ്ഞു; മത്സര രംഗത്ത് 14 സ്ഥാനാര്‍ഥികള്\nജോസ് ടോം കേരളാ കോണ്‍ഗ്രസ് എം സ്ഥാനാര്‍ത്ഥി'; ജോസഫിനെ തള്ളി രമേശ് ചെന്നിത്തല\nജോസ് ടോം സ്വതന്ത്ര സ്ഥാനാര്‍ത്ഥി: പാര്‍ട്ടി പിന്തുണയ്ക്കും, പത്രികയില് ഒപ്പുവയ്ക്കില്ല - പി.ജെ ജോസഫ്\nപഞ്ചായത്ത് പ്രസിഡന്‍റ് സ്ഥാനം കിട്ടിയില്ലെങ്കിൽ പാലായിൽ പ്രചരണത്തിനിറങ്ങില്ല : കോൺഗ്രസ് മണ്ഡലം കമ്മറ്റി\nഒടുവിൽ ജോസഫ് വഴങ്ങി: യുഡിഎഫിനായി പ്രവർത്തിക്കും; 'രണ്ടില'യിലെ തർക്കം തീർന്നില്ല\nഎൽ ഡി എഫിന് സാധ്യത കൂടിയെന്ന് മാണി സി കാപ്പന്; ജോസ് ടോം പുലിക്കുന്നേലിന്‍റെ ജയം ഉറപ്പെന്ന് നിഷ\nപാലാ ഉപതെരഞ്ഞെടുപ്പ്: ജോസ് ടോം പുലിക്കുന്നേൽ യുഡിഎഫ് സ്ഥാനാർഥി; ചിഹ്നം ഇപ്പോഴും പ്രതിസന്ധിയില്\nകെ എം മാണിയുടെ സഹോദരന്‍റെ മകൻ ബിജെപിയില്; പാലായില് വിജയപ്രതീക്ഷയെന്ന് ശ്രീധരന് പിള്ള\n'നിഷയും രണ്ടിലയും': ജോസഫും ജോസും അടി തുടരുന്നു; യുഡിഎഫ് യോഗം നിര്‍ണായകമാവുന്നു\nമാണി സി കാപ്പനെതിരെ അഞ്ച് വണ്ടിചെക്ക് കേസുകള്; ബാധ്യത നാല് കോടി, ആസ്തി 16 കോടി\nപാലായില് ഇടതു സ്ഥാനാര്‍ത്ഥി മാണി സി കാപ്പന് പത്രിക സമര്‍പ്പിച്ചു; 4ന് മുഖ്യമന്ത്രി പ്രചരണത്തിന് എത്തും\nനിഷയ്ക്ക് ചിഹ്നം നൽകില്ല; യുഡിഎഫിന് പൊതുസ്വീകാര്യനായ സ്ഥാനാർഥിയെയാണ് വേണ്ടതെന്ന് പി.ജെ. ജോസഫ്\nപാലായില് എന്‍ഡിഎ സീറ്റ് ബിജെപിക്ക്; സ്ഥാനാര്‍ത്ഥിയെ കേന്ദ്രനേതൃത്വം പ്രഖ്യാപിക്കുമെന്ന് ശ്രീധരന് പിള്ള\nപാലായിലെ യുഡിഎഫ് സ്ഥാനാര്‍ത്ഥി: നിഷയെ തള്ളാതെയും കൊള്ളാതെയും ജോസ് കെ മാണി\nതെരഞ്ഞെടുപ്പ് പ്രചാരണം ഊര്‍ജ്ജിതമാക്കി മാണി സി കാപ്പന്; 31ന് നാമനിര്‍ദ്ദേശപത്രിക സമര്‍പ്പിക്കും\nപാലാ ഉപതെരഞ്ഞെടുപ്പില് മാണി സി കാപ്പൻ ഇടതുസ്ഥാനാർത്ഥി ആകുമെന്ന് തോമസ് ചാണ്ടി\nപാലാ: സമവായമില്ലെങ്കിൽ കോൺഗ്രസ് ഇടപെടുമെന്ന് ജോസഫിനും ജോസ് കെ മാണിക്കും മുന്നറിയിപ്പ്\n'പാലാ സീറ്റ് ആര്‍ക്കെന്ന് എല്ലാവര്‍ക്കും അറിയാം, ആരും അവകാശവാദം ഉന്നയിക്കേണ്ട': ജോസഫിനെ തള്ളി റോഷി അഗസ്റ്റിന്


2.0 ൽ എത്തിച്ചതു ദൃശ്യം: കലാഭവൻ ഷാജോണ്\nWednesday, November 28, 2018 4:30 PM IST\nകലാഭവൻ ഷാജോണിന്‍റെ സിനിമാജീവിതത്തിൽ 2018 സമ്മാനിക്കുന്നതു മൂന്ന് അവിസ്മരണീയ മുഹൂർത്തങ്ങളാണ്. ശങ്കർ -രജനി ബ്രഹ്മാണ്ഡചിത്രം 2.0 യിൽ അക്ഷയ്കുമാറിനൊപ്പമുള്ള കോംബിനേഷൻ റോളാണ് അതിൽ ആദ്യത്തേത്. പൃഥ്വിരാജ് ആദ്യമായി സംവിധാനം ചെയ്യുന്ന പൊളിറ്റിക്കൽ മാസ് ത്രില്ലർ ‘ലൂസിഫറി’ൽ മോഹൻലാലിനൊപ്പം നിർണായകവേഷം - 2018 ഷാജോണിനു സമ്മാനിച്ച മറ്റൊരു സന്തോഷം.\nഅടുത്തിടെ ആ വാർത്തയുമെത്തി...നടൻ ഷാജോണ് സംവിധായകനാകുന്നു. ഷാജോണ് കഥയെഴുതി സംവിധാനം ചെയ്യുന്ന പൃഥ്വിരാജ് ചിത്രം ‘ബ്രദേഴ്സ് ഡേ’ അടുത്ത വർഷം തിയറ്ററുകളിലെത്തും. “ എന്‍റെ ജീവിതത്തിൽ സംഭവിച്ചതൊന്നും പ്ലാൻ ചെയ്തിട്ടുള്ളവയല്ല. ഞാൻ ഇപ്പോഴും ഒരു കാര്യവും പ്ലാൻ ചെയ്തു ചെയ്യുന്ന ഒരാളല്ല. എന്തൊക്കെയാണോ വരുന്നത് അതു നമ്മൾ നന്നായി ചെയ്യുക എന്നതു മാത്രമേയുള്ളൂ. ചെയ്യുന്ന ജോലി 100 ശതാമാനം ആത്മാർഥമായി ചെയ്യുക. അതുമാത്രമാണ് എന്‍റെ പോളിസി...” കലാഭവൻ ഷാജോണ് സംസാരിക്കുന്നു.\n2.0 യിലേക്ക് എത്തിയത്....?\n2016 മാർച്ചിൽ ഒരു ദിവസം ഉച്ചതിരിഞ്ഞ് വീട്ടുകാർക്കൊപ്പം ടിവി കണ്ട് ഇരിക്കുകയായിരുന്നു. അപ്പോൾ പ്രകാശ് കോലേരി എന്ന ആർട്ട് ഡയറക്ടർ എന്നെ വിളിച്ച് ‘യന്തിര’ന്‍റെ ആളുകൾ വിളിച്ചില്ലേ എന്നു ചോദിച്ചു. ഇല്ലെന്നു ഞാൻ. അതിൽ എനിക്കൊരു വേഷമുണ്ടെന്നും അവർ വിളിക്കുമെന്നും പ്രകാശ് തുടർന്നുപറഞ്ഞു. സത്യം പറയട്ടെ, അപ്പോൾ ഞാനതു വിശ്വസിച്ചില്ല. അതുകൊണ്ടുതന്നെ വീട്ടിൽ ആരോടും പറഞ്ഞില്ല.\nകുറച്ചുകഴിഞ്ഞപ്പോൾ ഞാൻ പ്രകാശിനെ തിരിച്ചുവിളിച്ചു. പ്രൊഡക്‌ഷൻ കണ്‍ട്രോളർ വിളിക്കുമെന്ന് പ്രകാശ് വീണ്ടും ഉറപ്പിച്ചു പറഞ്ഞു. കുറച്ചുകഴിഞ്ഞപ്പോൾ ലൈക പ്രൊഡക്‌ഷൻസിന്‍റെ മാനേജർ പവിത്ര എന്നെ വിളിച്ചു. ശങ്കർ സാറിന്‍റെ നിർദേശപ്രകാരമാണു വിളിക്കുന്നതെന്നും പറഞ്ഞു. യന്തിരൻ സെക്കൻഡ് പാർട്ട് ചെയ്യുന്നതായും അതിൽ അഭിനയിക്കാൻ താത്പര്യമുണ്ടോ എന്നും ചോദിച്ചു. തീർച്ചയായും താത്പര്യമുണ്ടെന്നു ഞാൻ. ശങ്കർ സാറിനോടു സംസാരിച്ച ശേഷം വിളിക്കാമെന്ന് പറഞ്ഞ് ഫോണ്‍വച്ചു. അപ്പോഴാണു ഞാൻ വീട്ടിൽ അമ്മച്ചിയോടും വൈഫിനോടും പിള്ളേരോടുമെല്ലാം കാര്യം പറഞ്ഞത്.\nഎല്ലാവരും ഏറെ ഹാപ്പിയായി. പക്ഷേ, തൊട്ടുപിന്നാലെ എന്നെ വിഷമിപ്പിച്ചത് അവർ ആവശ്യപ്പെട്ട ഡേറ്റാണ്. മേയ് മാസത്തിലെ ഡേറ്റാണ് അവർ ആവശ്യപ്പെട്ടത്. മേയ് ആദ്യവാരം അമേരിക്കയിൽ സ്റ്റേജ് പരിപാടിക്കു പോകാനുള്ള തയാറെടുപ്പിലായിരുന്നു ഞാൻ. ആവിവരം ഞാൻ പവിത്രയോടു പറഞ്ഞു. ‘അതു ബുദ്ധിമുട്ടാവും. അക്ഷയ് കുമാർ സാറുമായി കോംബിനേഷൻ ഉള്ളതാണ്. ശങ്കർ സാറുമായി സംസാരിച്ചശേഷം വിളിക്കാം’ - പവിത്ര അറിയിച്ചു.\nഅക്ഷയ് സാറിന്‍റെ ഡേറ്റുമായി ക്ലാഷ് ആവുകയാണെങ്കിൽ അവർ ഒരിക്കലും നമുക്കു വേണ്ടി കാത്തിരിക്കില്ലല്ലോ. അതിനാൽ അതു നടക്കില്ല എന്ന് ഞാൻ വിചാരിച്ചു. ഒരു സീനാണെങ്കിലും എന്നെ വിളിക്കണം, എനിക്കു താത്പര്യമുണ്ടെന്നു ഞാൻ വീണ്ടും പവിത്രയെ വിളിച്ചു പറഞ്ഞു. ശങ്കർ സാറുമായി സംസാരിച്ചശേഷം അറിയിക്കാമെന്ന് പവിത്ര. ദീലീപേട്ടന്‍റെ വെൽകം ടു സെൻട്രൽ ജയിൽ എന്ന സിനിമയുടെ ഷൂട്ടിംഗ് നടക്കുന്ന സമയത്താണ് പവിത്ര എന്നെ തിരിച്ചുവിളിച്ചത്. അമേരിക്കയിൽ പോയി തിരിച്ചു വന്നശേഷം ജൂണ് ആദ്യവാരം ലൊക്കേഷനിലെത്താൻ ശങ്കർ സാർ പറഞ്ഞതായി അവർ അറിയിച്ചു.\nഅമേരിക്കൻ പരിപാടി കഴിഞ്ഞപ്പോൾ അവർ പറഞ്ഞപ്രകാരം ചെന്നൈയിലെ ലൊക്കേഷനിലേക്കാണു പോയത്. ശങ്കർ സാർ എനിക്കുവേണ്ടി ഒരു ഷെഡ്യൂൾ മൊത്തമായി മാറ്റിവയ്ക്കുകയായിരുന്നുവെന്ന് അവിടെ ചെന്നപ്പോഴാണ് അറിഞ്ഞത്. എനിക്കു സിനിമയിൽ അഭിനയിക്കാൻ ശരിക്കും താത്പര്യമുണ്ടോ എന്ന് ശങ്കർസാർ പവിത്രയോടു ചോദിച്ചുവത്രേ. ഒരു സീനാണെങ്കിലും മതിയെന്നു പറഞ്ഞ് ഞാൻ വിളിച്ചിരുന്നതായി പവിത്രയുടെ മറുപടി. ‘എങ്കിൽ ഷെഡ്യൂൾ ഫുൾ അങ്ങോട്ടു ഷിഫ്റ്റ് ചെയ്യൂ, അദ്ദേഹം വന്നിട്ടു ചെയ്യാം’ എന്നു ശങ്കർ സാർ.\nഎനിക്കുവേണ്ടി മാത്രമല്ല ഒരുപാടു പേർക്കുവേണ്ടി ശങ്കർസാർ മുന്പ് ഇതുപോലെ ചെയ്തിട്ടുള്ളതായി ഞാൻ പിന്നീടാണ് അറിഞ്ഞത്. അതിൽ ഒരു സംഭവം ഇങ്ങനെയാണ്... യന്തിരനിൽ അഭിനയിക്കാൻ പുറപ്പെട്ട മണിച്ചേട്ടനു ഫ്ളൈറ്റ് മിസ് ആയി. സമയത്തു വരാനാവില്ല, വേറെ ആരെയെങ്കിലും വച്ച് ചെയ്തോളൂ എന്ന് മണിച്ചേട്ടൻ അവരെ അറിയിച്ചു. എപ്പോൾ എത്താനാവും എന്നു ശങ്കർസാറിന്‍റെ ചോദ്യം. രാത്രി വണ്ടിക്കു പുറപ്പെട്ടാൽ പിറ്റേന്നു പതിനൊന്നു മണിക്ക് എത്തുമെന്നു മണിച്ചേട്ടന്‍റെ മറുപടി. ഓകെ, വണ്ടിക്കു പോരൂ എന്ന് ശങ്കർ സാർ.\nമണിച്ചേട്ടൻ അവിടെച്ചെല്ലുന്പോൾ രജനി സാറും ഐശ്വര്യറായിയുമൊക്കെ മേയ്ക്കപ്പിട്ട് അദ്ദേഹത്തിനുവേണ്ടി കാത്തിരിക്കുകയായിരുന്നു. ശങ്കർ സാർ ആരെവച്ച് ചെയ്യാൻ ഉദ്ദേശിക്കുന്നുവോ അവരെവച്ചു തന്നെയാണ് അദ്ദേഹം അതു ചെയ്യുന്നത്. അദ്ദേഹത്തിന് അതിനുള്ള ഒരു മനസുണ്ട്. അതുകൊണ്ടുതന്നെയാണ് അദ്ദേഹം എനിക്കുവേണ്ടി അങ്ങനെ ചെയ്തതെന്നു ഞാൻ വിശ്വസിക്കുന്നു.\n2.0 യിലെ വേഷത്തെക്കുറിച്ച്....?\nകഥാപാത്രത്തിന്‍റെ പേര് വൈരമൂർത്തി. തമിഴ്നാട് ടെലികോം മന്ത്രി. വലിയ സസ്പെൻസോ മറ്റോ ഉള്ള കഥാപാത്രമൊന്നുമല്ല. ഒരു ബ്രഹ്മാണ്ഡ സിനിമയിൽ ഒരു ഭാഗമാകാനായതു വലിയ ഭാഗ്യമായിട്ടാണു ഞാൻ കരുതുന്നത്.\nസംവിധായകൻ ശങ്കറിനൊപ്പമുള്ള അനുഭവങ്ങൾ...?\nആദ്യദിവസം ചെന്നൈയിലെ സെറ്റിലെത്തിയപ്പോൾ ഉത്സവസ്ഥലത്തു ചെല്ലുന്ന പ്രതീതിയായിരുന്നു. പത്തു പന്ത്രണ്ടു കാരവാൻ. പ്രവർത്തനമില്ലാത്ത ഒരു വാട്ടർ തീം പാർക്ക് വാടകയ്ക്ക് എടുത്ത് 100 ഏക്കറിൽ സെറ്റിട്ടിരിക്കുകയാണ്. പെട്രോൾ പന്പ്, ഹോട്ടലുകൾ, റോഡ്...എല്ലാം സെറ്റിട്ടിരിക്കുകയാണ്. കാരണം, രജനി സാറിന്‍റെ സീനാണു ചിത്രീകരിക്കേണ്ടിയിരുന്നത്. പുറത്തുനിന്നുള്ള ആളുകളുടെ ബഹളം ഉണ്ടാകാതിരിക്കാനാണു സെറ്റിട്ടത്.\nഏതോ ലൊക്കേഷനിൽ പെർമിഷൻ സംബന്ധിച്ച പ്രശ്നം വന്നതിനാൽ ഞാൻ ഉൾപ്പെട്ട സീൻ അന്നു ഷൂട്ട് ചെയ്തില്ല. തുടർന്നു ഞാൻ ശങ്കർ സാറിനെ കാണാൻ ചെന്നപ്പോൾ അദ്ദേഹം ഷൂട്ടിലായിരുന്നു. ഞാൻ കാരവാനിൽ വെയ്റ്റ് ചെയ്തു. പത്തു മിനിറ്റിനുശേഷം അദ്ദേഹത്തെ കാണമെന്ന് അറിയിപ്പു കിട്ടി. വലിയ ക്യാപ്പ് ധരിച്ച് കൈയിൽ മൈക്കുമായി സെറ്റിൽ ഒച്ചയുണ്ടാക്കി നടക്കുന്ന ഒരാളെയാണു പ്രതീക്ഷിച്ചത്. എന്നാൽ, ഒരു സാധാരണക്കാരനെപ്പോലെ കുറേ ആളുകളുടെ ഇടയിൽ ജീൻസും ടീഷർട്ടുമൊക്കെയിട്ട് കൈയും കെട്ടി നിൽക്കുന്ന ശങ്കർ സാറിനെയാണ് ഞാൻ കണ്ടത്. ‘സർ, വരൂ’ എന്നു പറഞ്ഞ് അദ്ദേഹം എനിക്കു ഷേക്ക് ഹാൻഡ് നല്കി. ഞാൻ ഞെട്ടി നില്ക്കുകയാണ്. ‘കാണാനായതിൽ സന്തോഷം, സർ’ എന്നു ഞാൻ.\nഎന്‍റെ കഥാപാത്രത്തെക്കുറിച്ച് അദ്ദേഹം ഏകദേശരൂപം നല്കി; ഗെറ്റപ്പ്, കോസ്റ്റ്യൂം, സീക്വൻസുകൾ എന്നിവയെക്കുറിച്ചും. രണ്ടാഴ്ചയ്ക്കുശേഷം ഷൂട്ടിംഗിനു വരുന്പോൾ ബാക്കി കാര്യങ്ങൾ പറഞ്ഞുതരാമെന്നും പറഞ്ഞു. അരമണിക്കൂർ നേരം അദ്ദേഹവുമായി ചെലവഴിച്ചശേഷമാണ് നാട്ടിലേക്കു മടങ്ങിയത്. നാട്ടിലെത്തി രണ്ടു ദിവസം കഴിഞ്ഞപ്പോൾ തമിഴ് ഡയലോഗുകളൊക്കെ ഇംഗ്ലീഷിലാക്കിയതു മെയിൽ ചെയ്തു തന്നു. ഷൂട്ടിംഗിനു ചെന്നപ്പോൾ പ്രോംപ്റ്റിംഗ് വേണോ എന്നു സാർ തിരക്കി. വേണമെന്നു പറഞ്ഞപ്പോൾ അതിനുവേണ്ടി ഒരാളെ ഏർപ്പാടാക്കി.\nശങ്കർ സാർ ഉഗ്രൻ ആക്ടറും കൂടി ആയതിനാൽ എന്താണുവേണ്ടതെന്ന് അദ്ദേഹം നമ്മളെ ആക്ട് ചെയ്തു കാണിക്കും. നമ്മൾ അതു ഫോളോ ചെയ്താൽ മാത്രം മതി. ഇവിടത്തെ ഡയറക്ടേഴ്സിനെപ്പോലെ തന്നെ ഞാൻ ഇംപ്രോവൈസ് ചെയ്ത് എന്തെങ്കിലും ചെയ്യുന്നതു കണ്ടാൽ മോണിട്ടറിനു മുന്നിലിരുന്നു ചിരിച്ചു കൈയടിച്ചു നന്നായി എന്നു പറഞ്ഞ് ശങ്കർ സാറും പ്രോത്സാഹിപ്പിച്ചിരുന്നു. ഞാൻ ചെയ്ത സീൻ രണ്ടാമതും പ്ലേ ചെയ്തു കാണിച്ചിരുന്നു. അങ്ങനെ ലൊക്കേഷനിലും സിംപിളായ ഒരാളായിരുന്നു ശങ്കർ സാർ. അതിനാൽ ഞാൻ ഏറെ കംഫർട്ടായിരുന്നു.\nരജനീകാന്തിന് ഒപ്പമുള്ള അനുഭവങ്ങൾ....?\nരജനി സാറുമായി എനിക്കു കോംബിനേഷൻ ഇല്ലായിരുന്നു. പക്ഷേ, രജനി സാറിനെ കാണാനുള്ള ഭാഗ്യമുണ്ടായി. അമേരിക്കയിൽ പോയി വന്നതിനുശേഷം ഒരു ദിവസം അദ്ദേഹം ലൊക്കേഷൻ സന്ദർശിച്ചിരുന്നു. അന്നു ഞാൻ ലൊക്കേഷനിൽ ഉണ്ടായിരുന്നു. ശങ്കർ സാർ ആളെവിട്ട് എന്നെ വിളിപ്പിച്ചു. ഞാൻ ചെന്നു. അദ്ദേഹം എന്നെ രജനിസാറിനു പരിചയപ്പെടുത്തി. കുറച്ചുനേരം അദ്ദേഹം എന്നോടു സംസാരിച്ചു. രജനി സാറിനെ യാത്രയാക്കിയശേഷമാണ് ഷൂട്ടിംഗ് തുടർന്നത്.\n2.0 യിലെ ഹീറോയിൻ എമി ജാക്സണുമായും കോംബിനേഷനില്ല. നേരിട്ടു കാണാനുമായില്ല. ആദിൽ ഹുസൈൻ, മയിൽ സ്വാമി എന്നിവരുമായി എനിക്കു കോംബിനേഷൻ ഉണ്ടായിരുന്നു. 2.0 ൽ മലയാളത്തിൽ നിന്നു റിയാസ് ഖാൻ ഉണ്ടെന്നു വാർത്തകളിലൂടെ അറിഞ്ഞു. പക്ഷേ ഞങ്ങൾ തമ്മിൽ കോംബിനേഷനുകൾ ഇല്ലാത്തതിനാൽ റിയാസ് ഖാന്‍റെ കാരക്ടർ സംബന്ധിച്ച് ഒന്നുമറിയില്ല.\nഒപ്പം ഫോട്ടോയെടുക്കാൻ ഷാജോണിനുവേണ്ടി ഒരു മണിക്കൂർ അക്ഷയ്കുമാർ വെയ്റ്റ് ചെയ്തു എന്ന രീതിയിൽ വാർത്തകൾ വന്നിരുന്നു. അതിന്‍റെ വാസ്തവമെന്താണ്....?\nലൊക്കേഷനിൽ ഞാൻ കാണുന്പോൾ അക്ഷയ്കുമാർ സാർ ഓൾഡ് ഗെറ്റപ്പിലായിരുന്നു. ആ ഗെറ്റപ്പിൽ അദ്ദേഹത്തിന് കാര്യമായി സംസാരിക്കാൻ പറ്റുമായിരുന്നില്ല. ഡയലോഗുകൾ മാത്രമാണ് പറഞ്ഞിരുന്നത്. അത്തരം ഒരു മേക്കപ്പിലായിരുന്നു അദ്ദേഹം. അക്ഷയ്സാറിനൊപ്പം നിന്ന് ഒരു ഫോട്ടോയെടുക്കണമെന്ന ആഗ്രഹം ഞാൻ അസോസിയേറ്റുമായി പങ്കുവച്ചു. ഈ ഗെറ്റപ്പിൽ ഫോട്ടോയെടുക്കാൻ ശങ്കർ സാർ അനുവദിക്കില്ലെന്നായിരുന്നു മറുപടി. ഞാൻ ആ ആഗ്രഹം ഉപേക്ഷിച്ചു. അതിനുശേഷം ഞങ്ങളുടെ കോംബിനേഷൻ സീക്വൻസുകളെടുത്തു. അക്ഷയ്കുമാർ സാറിന്‍റെ ക്ലോസെടുത്തു. അദ്ദേഹം ആദ്യം ലൊക്കേഷനിൽ നിന്നു പോയി.\nപിന്നീട് എന്‍റെ ക്ലോസ് എടുത്തുകൊണ്ടിരിക്കുന്പോഴാണ് ഒന്നിച്ചു ഫോട്ടോ എടുക്കുന്നതിനായി അക്ഷയ്സാർ കാത്തിരിക്കുന്നതായി അസോസിയേറ്റ് ഡയറക്ടർ അറിയിച്ചത്. ‘വേഗം പോയി എടുത്തിട്ടു വരൂ’എന്ന് ശങ്കർ സാർ. അങ്ങനെ ഞാൻ അക്ഷയ്കുമാർ സാറിന്‍റെ അടുത്തേക്കു ചെന്നു. രണ്ടു മണിക്കൂറെടുത്ത് മേക്കപ്പ് റിമൂവ് ചെയ്തശേഷം അദ്ദേഹം ഒരുമണിക്കൂറായി എന്‍റെ ആഗ്രഹമറിഞ്ഞ് എനിക്കു വേണ്ടി അവിടെ കാത്തിരിക്കുകയായിരുന്നു. അദ്ദേഹത്തിന്‍റെ വലുപ്പമാണ് അതു കാണിക്കുന്നത്. എന്നെയൊന്നും അദ്ദേഹം അറിയുന്നതുപോലുമുണ്ടാവില്ല.\nഅദ്ദേഹം ഇപ്പോഴും ഇൻഡസ്ട്രിയിൽ നന്പർ വണ് ആയിനിൽക്കുന്നത് ഇത്തരം എളിമ, ലാളിത്യം എന്നിവയുള്ളതുകൊണ്ടാണെന്ന് ഓർത്തുപോയി. ഏകദേശം പത്തു മിനിട്ടു നേരം അദ്ദേഹവുമായി പേഴ്സണലായി സംസാരിച്ചു. എന്‍റെ സിനിമകളെക്കുറിച്ചു ചോദിച്ചു. തുടർന്ന് ഒന്നിച്ചു ഫോട്ടോയുമെടുത്തശേഷമാണ് അദ്ദേഹം മടങ്ങിയത്. അദ്ദേഹവുമായുള്ള കോംബിനേഷൻ ഒരു ദിവസം കൊണ്ടുതന്നെ തീർത്തു.\n‘ഒപ്പം ഫോട്ടോയെടുക്കാൻ ഷാജോണിനുവേണ്ടി ഒരു മണിക്കൂർ അക്ഷയ്കുമാർ വെയ്റ്റ് ചെയ്തു’ എന്നാണ് ഏതോ ഒരു ഓണ്‍ലൈൻ മാധ്യമം വാർത്ത കൊടുത്തത്. അതുമായി ബന്ധപ്പെടുത്തി ട്രോൾ ഇറങ്ങിയതായും കേട്ടിരുന്നു. ഞാനുദ്ദേശിച്ചത് അതല്ല. വാസ്തവത്തിൽ അദ്ദേഹത്തെപ്പോലെ വലിയ ഒരാളുടെ മനസ് മറ്റുള്ളവരെ അറിയിക്കാനാണ് ആ സംഭവം ഞാൻ മീഡിയയുമായി പങ്കുവച്ചത്. അക്ഷയ്കുമാർ സാർ എനിക്കുവേണ്ടി വെയ്റ്റ് ചെയ്തു എന്ന് നാട്ടുകാരെ അറിയിക്കുകയായിരുന്നില്ല ഉദ്ദേശ്യം. വാസ്തവത്തിൽ അദ്ദേഹം എന്‍റെ ആഗ്രഹമറിഞ്ഞ് എനിക്കു വേണ്ടി തന്ന ഒരു ഫേവറായിരുന്നു അത്. അതുവഴി അദ്ദേഹത്തിന്‍റെ മഹത്വം ആളുകളെ അറിയിക്കാനാണ് ഞാൻ ഉദ്ദേശിച്ചത്.\nതമിഴിലെത്തിയപ്പോൾ ടെൻഷൻ തോന്നിയോ...?\nവലിയ ഒരു സിനിമയാണല്ലോ 2.0. ആകപ്പാടെ ഉണ്ടായിരുന്നത് അതിന്‍റെയൊരു ടെൻഷനാണ്. ആക്ടിംഗും ഷൂട്ടിംഗ് പ്രോസസുമെല്ലാം എകദേശം ഒരുപോലെയാണ്. തമിഴിലെ ആദ്യ ത്രീഡി സിനിമയാണല്ലോ 2.0. അതിനാൽ ത്രീഡി കാമറയും നമ്മൾ ഇതുവരെ കാണാത്ത ചില സംവിധാനങ്ങളുമൊക്കെയാണ് ഉപയോഗിച്ചത്. പക്ഷേ, അവരുടെയൊക്കെ സ്നേഹവും ബഹുമാനവുമൊക്കെ അനുഭവിച്ചറിഞ്ഞപ്പോൾ രണ്ടു മണിക്കൂറിനുള്ളിൽ ടെൻഷനെല്ലാം മാറി.\nശങ്കർ സാർ, കാമാറാമാൻ നീരവ് ഷാ, അസോസിയേറ്റ് ഡയറക്ടേഴ്സ്...എല്ലാവരും വളരെ സിംപിളാണ്. അവരുടെയൊന്നും മുഖങ്ങളിലോ പ്രവൃത്തിയിലോ ഇതുപോലെ ഒരു ബ്രഹ്മാണ്ഡ സിനിമയാണ് ചെയ്യുന്നത് എന്നുള്ള യാതൊരു പ്രശ്നവുമില്ല. അതുകൊണ്ടുതന്നെ എനിക്കും അതൊന്നും ഫീൽ ചെയ്തില്ല. തിരിച്ചു നാട്ടിൽ വന്നശേഷം ഈ സിനിമയുമായി ബന്ധപ്പെട്ട ഓരോ ന്യൂസും പുറത്തുവന്നപ്പോഴാണ് ഒരു ബ്രഹ്മാണ്ഡ സിനിമയാണ് അവിടെ മെയ്ക്ക് ചെയ്തുകൊണ്ടിരുന്നതെന്നും ഇത്രയധികം ആർട്ടിസ്റ്റുകളും ടെക്നീഷൻസുമുള്ള സിനിമയാണെന്നും ഇത്രയധികം സംഭവങ്ങൾ ഉൾപ്പെട്ട സിനിമയാണെന്നും വിദേശത്തു നിന്നുള്ള ടെക്നീഷൻസ് വരെ ഇതിൽ വർക്ക് ചെയ്തിട്ടുണ്ടെന്നുമൊക്കെ അറിഞ്ഞത്. അതിനാൽ ഷൂട്ടിംഗ് സമയത്ത് ഇതൊന്നുമോർത്തു ടെൻഷനടിക്കേണ്ടി വന്നിട്ടില്ല. എല്ലാവരും വളരെ സിംപിളായതിനാൽ ഞാൻ ആ ലൊക്കേഷനിൽ വളരെ കംഫർട്ടായിരുന്നു. ലൊക്കേഷനിൽ എല്ലാം ഫീൽഗുഡ് അനുഭവങ്ങൾ തന്നെയായിരുന്നു.\nമലയാളത്തിലെ ആക്ടിംഗ് അനുഭവങ്ങൾ ഈ വേഷം ചെയ്തപ്പോൾ തുണയായി. അല്ലേ...?\nതീർച്ചയായും. മമ്മൂക്ക, ലാലേട്ടൻ എന്നിവർക്കൊപ്പം അഭിനയിച്ചതിന്‍റെ അനുഭവങ്ങളുണ്ട്. മാമുക്കോയ, നെടുമുടി വേണുച്ചേട്ടൻ തുടങ്ങി നമ്മൾ ഏതു ഭാഷയിൽ ചെന്നാലും ആളുകൾ ബഹുമാനത്തോടെ മാത്രം സംസാരിക്കുന്ന ധാരാളം വലിയ അഭിനേതാക്കൾ മലയാളത്തിലുണ്ട്. അവർക്കൊപ്പം സ്ക്രീൻ സ്പേസ് പങ്കിടാനായി എന്നു പറയുന്നതു തന്നെയാണ് ഏറ്റവും വലിയ എക്സ്പീരിയൻസ്.\nഅതുകൊണ്ടുതന്നെ വേറെ ആരു മുന്നിൽ വന്നുനിന്നാലും എന്തൊക്കെ ടെക്നിക്സ് ആണെന്നു പറഞ്ഞാലും എന്നെ സംബന്ധിച്ച് ഒരാക്ടർ എന്ന രീതിയിൽ എനിക്ക് ഒരു ടെൻഷനും ഫീൽ ചെയ്യാറില്ല. ലാലേട്ടനോടും മമ്മൂക്കയോടുമൊക്കെ നല്ല സൗഹൃദവും അവരുമൊക്കെയായി ഒരുപാടു സിനിമകൾ ചെയ്തിട്ടുള്ള എക്സ്പീരിയൻസും ഉള്ളതുകൊണ്ടാവാം അത്.\nവേഷങ്ങൾ തെരഞ്ഞെടുക്കുന്പോൾ താങ്കളെ പ്രചോദിപ്പിക്കുന്നത്...?\nഒരു സിനിമ തെരഞ്ഞെടുക്കുന്പോൾ തീർച്ചയായും നമ്മുടെ കഥാപാത്രമാണ് ആദ്യം നോക്കുന്നത്. നമ്മളോട് ഒരാൾ ഒരു കഥ പറയാൻ വരുന്പോൾ അതു പുതുമുഖ സംവിധായകനാണെങ്കിലും പുതിയ റൈറ്റർ ആണെങ്കിലും നമ്മുടെ കാരക്ടറിന് ആ സിനിമയിൽ എന്താണു സ്പേസ്, എന്താണു ചെയ്യാനുള്ളത് എന്നാണു നോക്കുന്നത്. സിനിമ പുറത്തിറങ്ങുന്പോൾ ‘ഷാജോണിന് അതിൽ ഒന്നും ചെയ്യാനുണ്ടായിരുന്നില്ല’ എന്ന് ആളുകൾ പറയാനിടയുള്ള സിനിമകൾ ഒഴിവാക്കാറാണു പതിവ്.\nപക്ഷേ, ഈയടുത്തു വരുന്ന സിനിമകളിലൊക്കെ നല്ല കഥാപാത്രങ്ങളാണ് എന്നെ തേടിവരുന്നത്. പിന്നെ, ചില സിനിമകൾ നമ്മുടെ ചില ബന്ധങ്ങളുടെ പുറത്തു ചെയ്യുന്നുണ്ട്. ചേട്ടൻ അതിൽ ഉണ്ടെങ്കിൽ നമുക്കു ഗുണമാണ്, പക്ഷേ, നമ്മുടെ കൈയിൽ അത്ര പൈസ ഉണ്ടാവില്ല എന്നൊക്കെ പറഞ്ഞാണു പുതിയ ആളുകൾ വരാറുള്ളത്.\nപരീത് പണ്ടാരി പോലെയുള്ള ചില സിനിമകളും താങ്കൾ ചെയ്തിട്ടുണ്ടല്ലോ..?\nടിവി ഷോ ചെയ്തിരുന്നപ്പോൾ ഒപ്പം അസിസ്റ്റന്‍റായി നിന്നയാളാണ് പരീത് പണ്ടാരിയുടെ ഡയറക്ടർ ഗഫൂർ ഇല്യാസ്. അദ്ദേഹം ഒരു നല്ല സിനിമയുമായി വന്നപ്പോൾ ഞാൻ അതു ചെയ്താൽ അദ്ദേഹത്തിന് എന്തെങ്കിലും ഗുണം ഉണ്ടാകുമെന്നുണ്ടെങ്കിൽ, ഒരു നല്ല സിനിമയുണ്ടാകുമെന്നുണ്ടെങ്കിൽ തീർച്ചയായും അതു നല്ലതാണല്ലോ എന്നു കരുതി ചെയ്ത സിനിമയാണു പരീത് പണ്ടാരി. അതൊരിക്കലും മോശമായി എന്ന് എനിക്കു തോന്നിയിട്ടില്ല.\nനടനായി തിളങ്ങിനിൽക്കുന്പോൾത്തന്നെ സംവിധായകനാകാനുള്ള തയാറെടുപ്പിലാണല്ലോ....?\nബ്രദേഴ്സ് ഡേ എന്നാണു സിനിമയുടെ പേര്. പൃഥ്വിരാജാണ് ആ സിനിമയിലെ നായകൻ. ഞാൻ ഈ സ്ക്രിപ്റ്റ് എഴുതുന്പോൾ മറ്റാരെയെങ്കിലും കൊണ്ട് ഡയറക്ട് ചെയ്യിപ്പിക്കാം എന്നാണു വിചാരിച്ചിരുന്നത്. എന്നാൽ, ഈ സ്ക്രിപ്റ്റ് ഞാൻ രാജുവിനോടു പറഞ്ഞപ്പോൾ ഞാൻ തന്നെ ഡയറക്ട് ചെയ്യണമെന്ന് രാജുവാണ് എന്നോടു പറഞ്ഞത്. ഞാൻ അഭിനയിക്കുന്ന കുറേ സിനിമകളുണ്ട്. അതിനിടയിൽ സംവിധാനം സാധ്യമാകുമോ എന്നാണ് ഞാൻ അപ്പോഴും രാജുവിനോടു പറഞ്ഞത്.\n‘ചേട്ടൻ ആ കഥ പറയുന്നതു കേൾക്കുന്പോൾ തന്നെ അതു സാധ്യമാകുമെന്ന് അറിയാം. ചേട്ടൻ ഡയറക്ട് ചെയ്താൽ ഞാൻ ഈ സിനിമയ്ക്കു ഡേറ്റ് തരാം’ - രാജു പറഞ്ഞു. മലയാളത്തിൽ ഒരുപാടു പ്രഗല്ഭരായ സംവിധായകരും റൈറ്റേഴ്സും പുറകേ നടക്കുന്ന ഒരാളാണു രാജു. രാജുവിനെപ്പോലെ ഒരാൾ അത്ര ആത്മവിശ്വാസത്തോടെ ‘ചേട്ടനിതു ചെയ്യാനാവും, ചേട്ടൻ ഇതു ചെയ്യണം’ എന്നു പറഞ്ഞപ്പോൾ അതു ദൈവനിശ്ചയമായിരിക്കും എന്ന് എനിക്കു തോന്നി. അടുത്ത വർഷം മാർച്ചിലായിരിക്കും അതിന്‍റെ ചിത്രീകരണം. ഓണത്തിനു റിലീസ് ചെയ്യാം എന്നു വിചാരിക്കുന്നു.\nബ്രദേഴ്സ് ഡേ വിശേഷങ്ങൾ....?\nഫുൾ കളർഫുൾ ഫാമിലി എന്‍റർടെയ്നറായിരിക്കും ബ്രദേഴ്സ് ഡേ. അതിൽ തമാശയുണ്ടാവും. എന്നാൽ അതൊരു മുഴുനീള തമാശസിനിമ ആയിരിക്കില്ല. അതിൽ നല്ല പാട്ടുകളുണ്ടാവും, ഡാൻസുണ്ടാവും, ഫൈറ്റുണ്ടാവും. എന്‍റെ കുടുംബവുമൊത്താണ് ഞാൻ 99 ശതമാനം സിനിമകളും പോയി കാണാറുള്ളത്. എന്‍റെ അമ്മച്ചിയുണ്ടാവും, ഭാര്യയുണ്ടാവും, എന്‍റെ രണ്ടു മക്കളുണ്ടാവും... ഞങ്ങൾ ഒരുമിച്ചിരുന്നാണ് സിനിമ കാണാറുള്ളത്. അതുകൊണ്ടു തന്നെ കുടുംബവുമായി ഇരുന്നു കാണാൻ പറ്റുന്ന തമാശകളുള്ള കളർഫുൾ ഫാമിലി ത്രില്ലർ എന്‍റർടെയ്നർ ആയിരിക്കും ബ്രദേഴ്സ് ഡേ. \nനാലു ഹീറോയിൻസ് ഉണ്ടാവും. മൂന്നുപേർ നിലവിൽ ഉള്ളവർ തന്നെയാണ്. അവരെല്ലാം കമിറ്റ് ചെയ്തു കഴിഞ്ഞു. ഒരാൾ പുതുമുഖമാകാൻ സാധ്യതയുണ്ട്. ഒപ്പം, മലയാളത്തിലെ പ്രഗല്ഭരും പ്രശസ്തരുമായ കുറേ താരങ്ങളുമുണ്ടാവും. കാസ്റ്റിംഗ് അനൗണ്‍സ്മെന്‍റ് ജനുവരി ആദ്യ ആഴ്ചയിയിലുണ്ടാവും.\nവളരെ യാദൃച്ഛികമായാണോ പൃഥ്വിരാജിനോടു കഥ പറഞ്ഞത്....?\nനേരത്തേ എഴുതിത്തുടങ്ങിയ സ്ക്രിപ്റ്റാണ്. എന്‍റെ സിനിമയുടെ തിരക്കുകൾ കാരണം ഇടയ്ക്കിടെ ഗ്യാപ്പ് വന്നു. 2014 - 15 ലാണ് സ്ക്രിപ്റ്റ് പൂർത്തിയാക്കിയത്. അപ്പോൾ രാജുവിനോട് പറയണമെന്നു തോന്നി. രാജുവിന് ഇഷ്ടപ്പെടുമോ ഇല്ലയോ എന്നൊന്നും അറിയില്ലായിരുന്നു. വിവരം പറഞ്ഞപ്പോൾ ‘എപ്പോൾ വേണമെങ്കിലും നമുക്കു കേൾക്കാം. ചേട്ടന് എപ്പോഴാണു വരാനാവുക’ എന്നാണ് രാജു എന്നോടു ചോദിച്ചത്. ഉൗഴം എന്ന സിനിമയുടെ ഷൂട്ടിംഗുമായി ബന്ധപ്പെട്ട് കോയന്പത്തൂരാണെന്നും ബുദ്ധിമുട്ടില്ലെങ്കിൽ ഇവിടേയ്ക്കു വന്നു കഥ പറയാമെന്നും രാജു തുടർന്നുപറഞ്ഞു.\nഅങ്ങനെ ഞാൻ കോയന്പത്തൂരിൽ രാജുവിന്‍റെ റൂമിലെത്തി കഥ പറഞ്ഞു. ‘നന്നായിട്ടുണ്ട്, നമുക്ക് ഈ സിനിമ ചെയ്യണം. പക്ഷേ, എന്നു ചെയ്യാൻ പറ്റുമെന്ന് എനിക്കു പറയാൻ പറ്റില്ല ’- രാജു പറഞ്ഞു. ഡേറ്റ് എപ്പോഴാണെന്നു തീരുമാനിച്ചു പറഞ്ഞോളൂ എന്ന് ഞാൻ. 2016 ലാണ് രാജു ഇതു ചെയ്യാം എന്നു പറഞ്ഞത്. രാജുവിനു ചെയ്തു തീർക്കേണ്ട സിനിമകളും കമിറ്റ് ചെയ്യുന്ന സിനിമകളുമൊക്കെയുണ്ടായിരുന്നു. ഒടുവിൽ രാജു ഡയറക്ട് ചെയ്യുന്ന ലൂസിഫർ എന്ന സിനിമയുടെ ലൊക്കേഷനിൽ വച്ചാണ് അടുത്ത വർഷം മാർച്ചിൽ ഈ സിനിമ ചെയ്യാം എന്ന് രാജു എന്നോടു പറഞ്ഞത്. തുടർന്നാണ് പ്രീപ്രൊഡക്‌ഷൻ ജോലികൾ തുടങ്ങിയത്.\nലൂസിഫറിലും ഞാൻ ഒരു വേഷം ചെയ്യുന്നുണ്ട്. ലാലേട്ടന്‍റെ കൂടെ ത്രൂഒൗട്ട് ഉള്ള അദ്ദേഹത്തിന്‍റെ വലംകൈ ആയ ഒരു കഥാപാത്രമാണ് എന്‍റേത്. അത്രമാത്രമേ അതിനെപ്പറ്റി ഇപ്പോൾ പറയാനാവൂ. അതൊരു ഗംഭീരസിനിമയായിരിക്കുമെന്നു തന്നെയാണ് എന്‍റെ വിശ്വാസം. കാരണം, പൃഥ്വിരാജ് എന്നെ ഞെട്ടിച്ചുകളഞ്ഞു. ഹീറോ ആയിട്ടുള്ള രാജുവിനെയാണ് നമ്മൾ ലൊക്കേഷനിൽ പ്രതീക്ഷിച്ചത്. പക്ഷേ, 100 സിനിമ ചെയ്ത എക്സ്പീരിയൻസ് ഉള്ള ഒരു ഡയറക്ടർ ചെയ്യുന്ന ലാഘവത്തോടെയാണ് ലാലേട്ടനെവച്ച് രാജു ഇതുപോലെ ഒരു സിനിമ ചെയ്യുന്നത്.\nമലയാളത്തിൽ അടുത്തിടെ ഇത്രയും ജൂണിയർ ആർട്ടിസ്റ്റുകൾ പങ്കെടുത്ത മറ്റൊരു സിനിമ ഉണ്ടെന്നു തോന്നുന്നില്ല. ഓരോ സീനിലും 10 -200 പേർ വരെ. രണ്ടായിരം പേരെ വച്ച് ഷൂട്ട് ചെയ്ത സീനുകളുമുണ്ട്. പക്ഷേ, ഒരു ടെൻഷനും കൂടാതെ വളരെയധികം എക്സ്പീരിയൻസ്ഡ് ആയ ഡയറക്ടർ ചെയ്യുന്ന ലാഘവത്തോടെയാണ് രാജു ചെയ്യുന്നത്. ലാലേട്ടൻ ആ സിനിമയ്ക്കുവേണ്ടി വെയ്റ്റ് ചെയ്യുന്നു, ത്രില്ലിലാണ് എന്നു പറയുന്പോൾ അറിയാമല്ലോ ആ സിനിമ എത്രത്തോളം ഗംഭീരമായിരിക്കുമെന്ന്.\nഓരോ സീൻ കണ്ടുകഴിയുന്പൊഴും ലാലേട്ടനും മോണിട്ടറിന്‍റെ മുന്പിലിരുന്ന് ഒത്തോ എന്ന മട്ടിൽ എന്‍റെ മുഖത്തേക്കു നോക്കും. ഓരോ സീൻ കണ്ടുകഴിയുന്പൊഴും അത്രയധികം എഗ്സൈറ്റ്മെന്‍റുണ്ട് ലാലേട്ടന്. നമ്മളെല്ലാം വളരെയധികം എഗ്സൈറ്റ്മെന്‍റിലാണ്. മാർച്ച് 28നു ലൂസിഫർ തിയറ്ററുകളിലെത്തും.\nപൊളിറ്റിക്കൽ ത്രില്ലറാണോ ലൂസിഫർ...?\nതീർച്ചയായും പൊളിറ്റിക്സ് ഉണ്ട് ആ സിനിമയിൽ. ഒരു പൊളിറ്റിക്കൽ സിനിമ എന്നു പറയാൻ പറ്റില്ല. കാരണം, പൊളിറ്റിക്സ് മാത്രമല്ല അതിൽ. മൂന്നാലു ലെയർ ഉള്ള ഒരു സിനിമയാണത്. പൊളിറ്റിക്കൽ ഡ്രാമ എന്നു പറയാനാകുമോ എന്ന് എനിക്കറിയില്ല.\nസംവിധാനം ചെയ്യണമെന്നത് മുന്പേയുള്ള ആഗ്രഹമായിരുന്നോ...?\nഎന്നെങ്കിലും ഒരു സിനിമ ഡയറക്ട് ചെയ്യണമെന്ന് സിനിമയുമായി ബന്ധപ്പെട്ടു നിൽക്കുന്ന എല്ലാവർക്കും ആഗ്രഹമുണ്ടാവും. അങ്ങനെ എനിക്കും ഒരാഗ്രഹം ഉണ്ടായിരുന്നു. കാരണം, നമ്മുടെ പ്രഫഷൻ ഇതാണ്. എനിക്കറിയാവുന്ന ജോലി ഇതാണ്. സിനിമയിൽ തന്നെ നിൽക്കുക, ജീവനുള്ളിടത്തോളം കാലം സിനിമയുമായി ബന്ധപ്പെട്ടു നിന്ന് ജോലി ചെയ്യുക എന്നതാണ് എന്‍റെ ആഗ്രഹം.\nകാരണം, മറ്റു ബിസിനസുകളോ കാര്യങ്ങളോ പറ്റുമെന്ന് എനിക്കു തോന്നിയിട്ടില്ല. സിനിമയിൽ അഭിനയിക്കുന്നുണ്ട്. അതിനൊപ്പം എഴുത്ത് നമുക്ക് പറ്റുന്ന പണിയാണോ എന്നത് സിനിമ ഇറങ്ങിക്കഴിഞ്ഞശേഷം ജനങ്ങൾ തീരുമാനിക്കട്ടെ. സംവിധാനം പറ്റുന്ന പണിയാണോ എന്നും ജനങ്ങൾ തീരുമാനിക്കട്ടെ.\n‘ഇനിയും എഴുതണം, സംവിധാനം ചെയ്യണം’എന്ന് സിനിമ ഇറങ്ങിയശേഷം ജനങ്ങൾ പറഞ്ഞാൽ ഞാൻ അതിനുവേണ്ടി വീണ്ടും മെനക്കെടും. മറിച്ചാണെങ്കിൽ ആ ഒറ്റ സിനിമ കൊണ്ട് അതെല്ലാം നിർത്തും, അഭിനയവുമായി മുന്നോട്ടു പോകും. നമുക്കു പറ്റുമെന്നു തോന്നുന്നു. നമ്മൾ അതിനുവേണ്ടി 100 ശതമാനവും കഷ്ടപ്പെടുന്നുണ്ട്. റിസൾട്ട് തരുന്നതു ദൈവമാണ്. അതിന് അഭിപ്രായം പറയേണ്ടതു ജനങ്ങളാണ്. അത് അവർക്കു വിട്ടുകൊടുത്തിരിക്കുന്നു.\n‘ദൃശ്യ’മല്ലേ താങ്കളുടെ കരിയറിലെ ടേണിംഗ് പോയിന്‍റ്...?\nഒരു സംശയലുമില്ല, ദൃശ്യം തന്നെയാണ്. അതിനു തൊട്ടുമുന്പു വന്ന ‘മൈ ബോസും’ ഒരു ടേണിംഗ് പോയിന്‍റ് ആയിരുന്നു. കാരണം, അതുവരെയും വേഷങ്ങളുണ്ടായിരുന്നുവെങ്കിലും അതൊക്കെ ചെറിയ വേഷങ്ങളായിരുന്നു. തുടർച്ചയായി ഒരു ഹീറോയുടെ കൂടെ കൂട്ടുകാരൻ എന്നൊക്കെ പറഞ്ഞു നിന്ന് ഹിറ്റായ പടം മൈ ബോസ് ആണ്.\nതൊട്ടുപുറകേയുള്ള വർഷമാണ് ദൃശ്യം എന്ന സിനിമ വരുന്നത്. അതിലെ സഹദേവൻ പൂർണമായും വ്യത്യസ്തതയുള്ള കഥാപാത്രമാണ്. മറ്റു കാരക്ടർ റോളുകൾ ചെയ്യാൻ അതൊരു ഡോർ ഓപ്പണിംഗ് ആയിരുന്നു. ഈ രണ്ടു സിനിമകൾ തന്ന ജിത്തു ജോസഫ് എന്ന ഡയറക്ടറോടാണ് എപ്പോഴും നന്ദി പറയാനുള്ളത്. കാരണം, ഈ രണ്ടു സിനിമകളിലൂടെ പൂർണമായും വ്യത്യസ്തതയുള്ള രണ്ടു കഥാപാത്രങ്ങളെയാണ് അദ്ദേഹം എനിക്കു തന്നത്.\nഎന്‍റെ കോമഡി ബാക്ക് ഗ്രൗണ്ട് നോക്കിയാൽ മൈ ബോസിൽ അങ്ങനെ ഒരു വേഷം തരാൻ അദ്ദേഹത്തിന് ഒരുപാട് ആലോചിക്കേണ്ട കാര്യമില്ല. പക്ഷേ, ദൃശ്യത്തിൽ അദ്ദേഹമെടുത്തതു വലിയ റിസ്ക്കാണ്. കാരണം, എന്നപ്പോലെയുള്ള ഒരു കൊമേഡിയനെക്കൊണ്ട് അതുപോലെയുള്ള ഒരു വേഷം ചെയ്യിപ്പിച്ചു. അതുകൊണ്ട് ജിത്തുജോസഫിനോട് എന്നും നന്ദിയും കടപ്പാടുമുണ്ടാവും.\n2.0 യിലെ വേഷവും സമ്മാനിച്ചതു ദൃശ്യം തന്നെയല്ലേ...?\nതീർച്ചയായും. താൻ മലയാളം സിനിമകൾ ഒരുപാടു കാണുന്ന ആളല്ലെന്നും പക്ഷേ, ദൃശ്യം കണ്ടിരുന്നതായും ശങ്കർ സാർ എന്നോടു പറഞ്ഞിരുന്നു. എന്നെക്കുറിച്ചു ശങ്കർ സാറിന് നല്ല ഒരാമുഖം നല്കിയതും ദൃശ്യം കാണണമെന്നു പറഞ്ഞതും 2.0യുടെ രചനയിൽ പങ്കാളിയും മലയാളിയുമായ ജയമോഹൻ സാറാണ്. അങ്ങനെയാണ് ശങ്കർ സാർ ദൃശ്യം കാണുന്നതും 2.0യിലെ ആ കാരക്ടറിനുവേണ്ടി അവർ എന്നെ ഫിക്സ് ചെയ്തതും.


രോഗികൾ 351; 338 പേർക്കും സമ്പർക്കംവഴി | Ernakulam | Kerala | Deshabhimani | Sunday Sep 20, 2020\nജില്ലയിൽ രോഗികൾ 351\nകൊച്ചി > ജില്ലയിൽ തുടർച്ചയായി നാലാം ദിവസവും രോഗികളുടെ എണ്ണം 300 കടന്നു. 351 പേർക്കാണ് ശനിയാഴ്‌ച രോഗം സ്ഥിരീകരിച്ചത്. 338 പേർക്കും സമ്പർക്കംവഴിയാണ് രോഗബാധ. വിദേശത്തുനിന്നും ഇതരസംസ്ഥാനത്തുനിന്നും എത്തിയ 13 പേർക്ക് രോഗം ബാധിച്ചു. തോപ്പുംപടി പൊലീസ് സ്‌റ്റേഷനിലെ  ഉദ്യോഗസ്ഥനായ ആലപ്പുഴ സ്വദേശി‌ക്ക് കോവിഡ് സ്ഥിരീകരിച്ചു. അഞ്ച് ആരോഗ്യപ്രവർത്തകർക്കും കോവിഡ് ബാധിച്ചു. ഫോർട്ടുകൊച്ചിയിൽ 23, ഐഎൻഎച്ച് സഞ്‌ജീവനിയിൽ 14, ചൂർണിക്കരയിൽ 12, മട്ടാഞ്ചേരിയിൽ 12, പള്ളുരുത്തിയിൽ 11 എന്നിങ്ങനെയാണ് രോഗം സ്ഥിരീകരിച്ചവരുടെ കണക്ക്.\nജില്ലയിൽ കോവിഡ് സ്ഥിരീകരിച്ച് ചികിത്സയിൽ കഴിയുന്നവരുടെ എണ്ണം 3580 ആയി. ഇതിൽ രോഗം സ്ഥിരീകരിച്ച് വീടുകളിൽ ചികിത്സയിൽ കഴിയുന്നവർ 1330 ആണ്. ശനിയാഴ്‌ച 189 പേർ രോഗമുക്തി നേടി. ഇതിൽ 185 പേർ എറണാകുളം ജില്ലക്കാരും മൂന്നുപേർ മറ്റ് ജില്ലകളിൽനിന്നുള്ളവരും ഒരാൾ ഇതരസംസ്ഥാനത്തുനിന്നുമാണ്.\n816 പേർ വീടുകളിൽ നിരീക്ഷണത്തിൽ\nജില്ലയിൽ 816 പേരെക്കൂടി പുതുതായി വീടുകളിൽ നിരീക്ഷണത്തിലാക്കി. കാലയളവ് അവസാനിച്ച 1835 പേരെ ഒഴിവാക്കി. നിരീക്ഷണത്തിലുള്ളവരുടെ എണ്ണം 20,970. ഇതിൽ 18,778 പേർ വീടുകളിലും 127 പേർ കോവിഡ് കെയർ സെന്ററുകളിലും 2065 പേർ പണം കൊടുത്തുപയോഗിക്കാവുന്ന സ്ഥാപനങ്ങളിലുമാണ്. ആശുപത്രികളിലും എഫ്എൽടിസികളിലുമായി 246 പേരെ പ്രവേശിപ്പിച്ചു. 181 പേരെ ഡിസ്ചാർജ് ചെയ്തു.\n1867 സാമ്പിളുകൾ പരിശോധനയ്‌ക്ക്\nശനിയാഴ്‌ച 1867 സാമ്പിളുകൾകൂടി പരിശോധനയ്‌ക്കയച്ചു. 1204 പരിശോധനാ ഫലങ്ങളാണ് ലഭിച്ചത്. 1372 ഫലങ്ങൾ ലഭിക്കാനുണ്ട്. സ്വകാര്യ ലാബുകളിൽനിന്നും സ്വകാര്യ ആശുപത്രികളിൽനിന്നുമായി 2783 സാമ്പിളുകൾ പരിശോധനയ്‌ക്കായി ശേഖരിച്ചു.


ഒരിക്കൽ കൂടി എബിയും സോനയും തിയേറ്ററുകളിലേക്ക് എത്തുന്നു ;റീ റിലീസിങിന് ഒരുങ്ങി 'നിറം! - metromatinee.com Lifestyle Entertainment & Sports\nമലയാള സിനിമയിൽ ഇന്നുവരെ കാണാതെ എന്നത്തേയും സൂപ്പർ ഹിറ്റ് ക്യാമ്പസ് സിനിമകളിൽ ഒന്നായിരുന്നു നിറം.മലയാളികൾക്ക് ഒരിക്കലും മറക്കാനാവാത്ത മനോഹരമായ ചിത്രമാണ് അന്ന് ലഭിച്ചത്.പ്രണയത്തിലുപരി സസൗഹൃദവും വിഷയമാക്കി എന്നത്തേയും ഹിറ്റ് സംവിധായകൻ കമൽ സംവിധാനം ചെയിത ചിത്രമാണ് നിറം.അന്നത്തെ എല്ലാവരുടെയും ചോക്ലേറ്റ് ഹീറോ എന്ന് വിശേഷിപ്പിച്ചിരുന്നത് കുഞ്ചാക്കോ ബോബനായിരുന്നു.അന്നത്തെ ഹിറ്റ് താരജോഡികൾ കുഞ്ചാക്കോ ബോബനും ശാലിനിയുമായിരുന്നു.അന്നവർ മലയാള സിനിമയിൽ ഉണ്ടാക്കിയ ഓളം ചെറുതൊന്നുമല്ല.\nഅതെ ചിത്രം ഇപ്പോൾ വീണ്ടും എത്തുകയാണ് ഒരിക്കൽ കൂടി. ചിത്രത്തിന്റെ 20ാം വാർഷികവും കുഞ്ചാക്കോ ബോബന്റെ പിറന്നാളുമായ ഒക്ടോബർ 27നാണ് ചിത്രം റീ റിലീസ് ചെയ്യുന്നത്. രാവിലെ 7.30ന് ആലപ്പുഴ റെയ്ബാൻ സിനി ഹൗസിൽ ചിത്രം പ്രദർശിപ്പിക്കും. ക്യാൻസർ രോഗികളെ സഹായിക്കുന്നതിന്റെ ഭാഗമായിക്കൂടിയാണിത്. ഇക്കാര്യം കുഞ്ചാക്കോ ബോബന്റെ ഭാര്യ പ്രിയയാണ് ഫെയ്സ്ബുക്കിലൂടെ അറിയിച്ചത്.\nകോളേജിലെ പാട്ടുകാരനായ പ്രകാശ് മാത്യു യുവജനോത്സവത്തിനിടയ്ക്ക് തന്നോട് പ്രണയാഭ്യർത്ഥന നടത്തിയ വാർത്തയും കൊണ്ടാ‍ണ് സോന തിരിച്ചുവന്നത്. വീണ്ടും ഒരു നല്ല സുഹൃത്ത് മാത്രമായിരിയ്ക്കാൻ തീരുമാനിച്ച് പ്രകാശ് മാത്യുവുമായുള്ള ബന്ധത്തെ എബി പിന്തുണയ്ക്കുന്നു. പ്രകാശ് മാത്യുമായുള്ള വിവാഹം ഉറപ്പിച്ചപ്പോഴാണ് ഒരുനാൾ തമ്മിൽ പിരിയേണ്ടിവരുമെന്ന് സോനയും ചിന്തിക്കുന്നത്. തന്റെ മനസ്സിൽ എബിയോടുള്ള പ്രണയം സോനയും മെല്ലെ തിരിച്ചറിയുകയാണ്.കുഞ്ചാക്കോ ബോബനും ശാലിനിക്കും പുറമെ ജോമോൾ, ബോബൻ ആലുംമൂടൻ, ലാലു അലക്സ്, ദേവൻ, അംബിക, ബിന്ദു പണിക്കർ, കെപിഎസി ലളിത എന്നിവരും ചിത്രത്തിലെ പ്രധാന വേഷങ്ങളിൽ എത്തിയിരുന്നു.\nmalayalam movie niram re releasing\nRelated Topics:kunjakko boban, niram movie\nഇതൊക്കെ സിംപിളല്ലേ;6 ഭാഷകളിൽ പാട്ട്പാടി നിത്യ മേനോൻ!


മമ്മൂട്ടിയുടെ തകര്‍പ്പന് പ്രകടനം; പത്ത് വര്‍ഷം മുന്‍പ് ഇറങ്ങിയ പഴശ്ശിരാജയിലെ വെട്ടിമാറ്റിയ രംഗം സോഷ്യല് മീഡിയയില് വൈറലാവുന്നു(വീഡിയോ) – Malanad Online\nTuesday, March 19, 2019 09:58:50\nകൊച്ചി: പത്ത് വര്‍ഷം മുന്‍പ് പുറത്തിറങ്ങിയ മമ്മൂട്ടി നായകനായെത്തിയ കേരളവര്‍മ്മ പഴശ്ശിരാജ ചിത്രത്തിലെ ഒരു രംഗം ചര്‍ച്ചയാകുന്നു. ചിത്രത്തില് നിന്ന് വെട്ടിമാറ്റപ്പെട്ട ഒരു രംഗം സോഷ്യല് മീഡിയയില് വൈറലാകുന്നു. പഴശ്ശിരാജയായി മമ്മൂട്ടി അരങ്ങു തകര്‍ത്ത ചിത്രത്തില് നീളക്കൂടുതല് കാരണം എഡിറ്റ് ചെയ്ത് കളഞ്ഞ രംഗമാണ്.\nപഴശ്ശിരാജയും പഴയംവീടന് ചന്തുവും തമ്മിലുള്ള പോരാട്ട രംഗമാണ് ഈ സീനില്. സുമനാണ് പഴയവീടന് ചന്തുവായെത്തിയത്. റിലീസ് ചെയ്ത സമയത്ത് ഇല്ലാതിരുന്ന ഈ രംഗം എന്നാല് ചിത്രം 75 ദിവസം പിന്നിട്ടപ്പോള് കൂട്ടിച്ചേര്‍ക്കപ്പെട്ടു.\nസിനിമയുടെ ഡിവിഡികളിലൊന്നും ഈ രംഗം ഇപ്പോഴുമില്ല. ടെലിവിഷന് പ്രക്ഷേപണത്തിലും ഈ രംഗം ഉണ്ടാകാറില്ല. അടുത്തിടെ പെരിന്തല്‍മണ്ണയില് മമ്മൂട്ടി ആരാധകര് ചിത്രം പ്രദര്‍ശിപ്പിച്ചതിന് പിന്നാലെയാണ് ഈ രംഗം ഫേസ്ബുക്കിലും വാട്ട്‌സ്ആപ്പിലും വൈറലാകുവാന് തുടങ്ങിയത്.\n« പ്രതിരോധമന്ത്രിക്ക് ഇന്ത്യയുടെ ഭൂപടമെടുത്ത് പത്താന്‍കോട്ടും ഉറിയും അടയാളപ്പെടുത്താന് സാധിക്കുമോ?; നിര്‍മ്മല സീതാരാമന് മറുപടിയുമായി പി.ചിദംബരം (Previous)\n(Next) മുനമ്പം മനുഷ്യക്കടത്ത്: കൂടുതല് ബാഗുകള് കണ്ടെത്തി; കൊടുങ്ങല്ലൂര് തെക്കേനടയില് 23 ബാഗുകള് ഉപേക്ഷിച്ച നിലയില് »


റെമോയിലെ മീസ ബ്യൂട്ടി ഗാനം ഹിറ്റാകുന്നു | Remo Meesa Beauty song - Malayalam Filmibeat\n» റെമോയിലെ മീസ ബ്യൂട്ടി ഗാനം ഹിറ്റാകുന്നു\nറെമോയിലെ മീസ ബ്യൂട്ടി ഗാനം ഹിറ്റാകുന്നു\nUpdated: Thursday, September 8, 2016, 18:08 [IST]\nശിവകാര്‍ത്തികേയന് നായകനാകുന്ന റെമോ എന്ന ചിത്രത്തിലെ മീസ ബ്യൂട്ടി ഗാനത്തിന് മികച്ച പ്രതികരണം. ചിത്രത്തിലെ മൂന്നാമത്തെ ഗാനമാണിത്. അനിരുദ്ധ് രവിചന്ദ്രരാണ് ചിത്രത്തിന്റെ സംഗീത സംവിധാനം നിര്‍വ്വഹിച്ചിരിക്കുന്നത്.\nവിവേകാണ് ഗാനം രചിച്ചിരിക്കുന്നത്. റിച്ചാര്‍ഡിനൊപ്പം അനിരുദ്ധ് രവിചന്ദ്രറും ചേര്‍ന്നാണ് ഗാനം ആലപിച്ചിരിക്കുന്നത്. ആദ്യം പുറത്തിറങ്ങിയ ചിത്രത്തിലെ രണ്ട് ഗാനങ്ങള്‍ക്കും മികച്ച പ്രതികരണമായിരുന്നു. പത്ത് ലക്ഷത്തിലധികം ആളുകളാണ് ഗാനം യുട്യൂബിലൂടെ കണ്ടത്.\nഭാഗ്യ രാജ് കണ്ണനാണ് ചിത്രം സംവിധാനം ചെയ്യുന്നത്. കീര്‍ത്തി സുരേഷാണ് ചിത്രത്തിലെ നായിക വേഷം അവതരിപ്പിക്കുക. സതീഷ്, കെഎസ് ശിവകുമാര്, ശരണ്യ പൊന്‍വണ്ണം എന്നിവരാണ് ചിത്രത്തിലെ മറ്റ് കഥാപാത്രങ്ങളെ അവതരിപ്പിക്കും.\n24എഎം സ്റ്റുഡിയോസിന്റെ ബാനറില് ആര്‍ഡി രാജയാണ് ചിത്രം നിര്‍മിക്കുന്നത്. ഒക്ടോബര് ഏഴിന് ചിത്രം തിയേറ്ററുകളില് പ്രദര്‍ശനത്തിനെത്തും. ചിത്രം മീസ ബ്യൂട്ടി ഗാനം.\nRead more about: tamil film sivakarthikeyan remo keerthi suresh song തമിഴ് സിനിമ ശിവകാര്‍ത്തികേയന് റെമോ കീര്‍ത്തി സുരേഷ് ഗാനം\nRemo Meesa Beauty song.


ലക്ഷ്മി നായര് മാത്രമല്ല, കുടുങ്ങുമ്പോള് അച്ഛന് നാരായണന് നായര് മുതല് !!! എത്ര മന്ത്രിമാർ | Law Academy Land Scam: Revenue Department investigation - Malayalam Oneindia\n19 min ago രണ്ടാംഎംഎല്‍എ വട്ടിയൂര്‍ക്കാവിലെന്നുറപ്പിച്ച് ബിജെപി; എന്തിനും തയ്യാറെന്നറിയിച്ച് കുമ്മനവും\n35 min ago വട്ടിയൂര്‍ക്കാവ് ബിജെപി ഉറപ്പിച്ചു; സ്ഥാനാര്‍ഥി കുമ്മനം മതിയെന്ന് കമ്മിറ്റികള്, അപ്പോള് എസ് സുരേഷ്\n40 min ago മോദിയെ ചുംബിച്ച് കശ്മീരി പണ്ഡിറ്റ്,7ലക്ഷം പേർക്ക് വേണ്ടി നന്ദി!പുതിയ കശ്മീരുണ്ടാക്കാമെന്ന് മോദി\nലക്ഷ്മി നായര് മാത്രമല്ല, കുടുങ്ങുമ്പോള് അച്ഛന് നാരായണന് നായര് മുതല് !!! എത്ര മന്ത്രിമാർ\nPublished: February22017, 17:41 [IST]\nതിരുവനന്തപുരം: കേരള ലോ അക്കാദമിയുടെ തുടക്കം മുതലുള്ള കാര്യങ്ങളാണ് ഇപ്പോള് സോഷ്യല് മീഡിയയുടെ ഓഡിറ്റിങ്ങിന് വിധേയമായിക്കൊണ്ടിരിക്കുന്നത്. സോഷ്യല് മീഡിയ എന്ത് പറയുന്നു എന്നതല്ല കാര്യം, ക്രമക്കേടുകള് നടന്നിട്ടുണ്ടെങ്കില് അത് മാത്രമാണ് വിഷയം.\nകോളേജിനുള്ളിലെ അക്കാദമിക് പ്രശ്‌നങ്ങള്‍ക്ക് ഒരുപക്ഷേ ലക്ഷ്മി നായര് മാത്രം മറുപടി പറഞ്ഞാല് മതിയാകും. എന്നാല് കാര്യങ്ങള് അതില് അവസാനിക്കുന്നില്ല. കോളേജിന് വേണ്ടി സര്‍ക്കാര് പതിച്ച് നല്‍കിയ ഭൂമിയില് എന്താണ് ചെയ്തത് എന്ന കാര്യത്തില് അന്വേഷണം നടക്കുകയാണ്.\nഈ വിഷയത്തില് ലക്ഷ്മി നായരും പിതാവ് നാരായണന് നായരും മറുപടി പറയാന് ബാധ്യസ്ഥരാണ്. ഇവര് മാത്രമല്ല, ലോ അക്കാദമിയുടെ ചെയര്‍മാനായ ബിജെപി നേതാവ് അയ്യപ്പന് പിള്ളയും മറുപടി പറയണം. ഭൂമി നല്‍കിയ ഭരണകൂടങ്ങള്‍ക്ക് മാറി നില്‍ക്കാനാവുമോ?\nതിരുവനന്തപുരം ലോ അക്കാദമിക്ക് ഭൂമി നല്‍കിയതുമായി ബന്ധപ്പെട്ട വിവാദത്തില് റവന്യു വകുപ്പ് അന്വേഷണം തുടങ്ങിക്കഴിഞ്ഞു. ജില്ലാ കളക്ടറും തഹസില്‍ദാറും ഉള്‍പ്പെട്ട സംഘമാണ് ലോ അക്കാദമിയില് പരിശോധനയ്‌ക്കെത്തിയത്.\nലോ അക്കാദമിയ്ക്ക് ഭൂമി നല്‍കിയത് എങ്ങനെയാണെന്ന കാര്യത്തിലും ആശയക്കുഴപ്പം നിലനില്‍ക്കുന്നുണ്ട്. ട്രസ്റ്റിനാണോ ഭൂമി പതിച്ച് നല്‍കിയത് എന്ന കാര്യത്തില് അന്വേഷണം നടക്കുന്നുണ്ട്.\nലോ അക്കാദമിയ്ക്ക് സര്‍ക്കാര് നല്‍കിയ ഭൂമിയില് ഫ്‌ലാറ്റ് നിര്‍മിച്ചതായും ആക്ഷേപമുണ്ട്. ഇക്കാര്യവും അന്വേഷണത്തിന്റെ പരിധിയിലുണ്ട്. റവന്യു സെക്രട്ടറി സിഎച്ച് കുര്യന് ആണ് അന്വേഷണ ചുമതല.\nലോ അക്കാദമിക്കായി 11.49 ഏക്കര് ഭൂമി ആദ്യം പാട്ടത്തിന് നല്‍കിയത് ഇടതു സര്‍ക്കാരാണ്. അമ്പത് വര്‍ഷം മുമ്പാണ് ഇത്. പിന്നീട് ഈ ഭൂമി അക്കാദമിക്ക് പതിച്ച് നല്‍കിയത് യുഡിഎഫ് സര്‍ക്കാര് ആയിരുന്നു.\nഇപ്പോള് ലോ അക്കാദമി സമരത്തിന്റെ മുന്നില് നില്‍ക്കുന്നവരില് ഭരണകക്ഷിയായ സിപിഐയും ഉണ്ട്. എന്നാല് 1968 ല് സര്‍ക്കാര് ഭൂമി അക്കാദമിക്ക് പാട്ടത്തിന് നല്‍കിയത് സിപിഐ മന്ത്രിയായിരുന്ന എംഎന് ഗോവിന്ദന് നായര് ആയിരുന്നു. ഇല്ലാത്ത അധികാരം ഉപയോഗിച്ചാണ് കൃഷിമന്ത്രിയായിരുന്നു എംഎന് അക്കാദമിക്ക് ഭൂമി നല്‍കിയത് എന്നും ആക്ഷേപമുണ്ട്.\n1968 എംഎന് മന്ത്രിയായിരിക്കെ ആറ് വര്‍ഷത്തേക്കാണ് ഭൂമി പാട്ടത്തിന് നല്‍കിയത്. പിന്നീട് 1975 ല് അച്യുതമേനോന് സര്‍ക്കാര് പാട്ടക്കാലാവധി 30 വര്‍ഷമാക്കി. അതിനും9വര്‍ഷങ്ങള്‍ക്ക് ശേഷമാണ് കെ കരുണാകരന് സര്‍ക്കാര് ഭൂമി പതിച്ച് നല്‍കുന്നത്.\nസര്‍ക്കാരിന് കീഴിലുള്ള ഒരു സ്ഥാപനമല്ല കേരള ലോ അക്കാദമി എന്നത് വ്യക്തമാണ്. എന്നാല് ഭൂമി പാട്ടത്തിന് നല്‍കുന്ന കാലത്ത് ട്രസ്റ്റിന്റെ മുഖ്യ രക്ഷാധികാരി സംസ്ഥാന ഗവര്‍ണര് ആയിരുന്നു. മുഖ്യമന്ത്രിയായിരുന്നു രക്ഷാധികാരി. വിദ്യാഭ്യാസ മന്ത്രിയും റവന്യു മന്ത്രിയും ഒക്കെ രക്ഷാധികാരികളുടെ കൂട്ടത്തില് ഉണ്ടായിരുന്നു എന്നാണ് ന്യായം.\nനിലവില് ലോ അക്കാദമിയുമായി ബന്ധപ്പെട്ട കാര്യങ്ങളില് സര്‍ക്കാരിന് യാതൊരു സ്വാധീനവും ഇല്ലാത്ത സ്ഥിതിയാണ്. കോളേജിന്റെ അഫിലിയേഷന് സംബന്ധിച്ച് തന്നെ ആക്ഷേപങ്ങള് ഉയരുന്നുണ്ട്.\nറവന്യു വകുപ്പ് നടത്തുന്ന അന്വേഷണത്തില് ക്രമക്കേടുകള് കണ്ടെത്തിയാല് ലക്ഷ്മി നായര് മാത്രമല്ല കുടുങ്ങുക. അക്കാദമിയുടെ ഡയറക്ടറും ലക്ഷ്മിയുടെ പിതാവും ആയ നാരായണന് നായര് ഉള്‍പ്പെടെ മാനേജ്‌മെന്റ് സമിതിയില് ഉള്ള എല്ലാവരും സമാധാനം പറയേണ്ടിവരും എന്ന് ഉറപ്പാണ്.\nlakshmi nair scam ldf udf cpi investigation thiruvananthapuram ലക്ഷ്മി നായര് യുഡിഎഫ് എല്‍ഡിഎഫ് സിപിഐ അന്വേഷണം തിരുവനന്തപുരം\nLaw Academy Land Scam: Revenue Department investigation.\nStory first published: Thursday, February 2, 2017, 17:41 [IST]


28 May 2019 3:01 AM GMT\nപൊതു തിരഞ്ഞെടുപ്പിൽ പശ്ചിമ ബംഗാളിൽ എൻഡിഎ വലിയ വിജയം നേടുകയും 143 തൃണമൂൽ നേതാക്കള് ബിജെപിയില് ചേർന്നേക്കുമെന്നുള്ള റിപ്പോര്‍ട്ടുകൾക്ക് ബലം നൽകി പാര്‍ട്ടി എംഎൽഎമാർ ഡൽഹിക്ക്. രണ്ട് വർഷങ്ങള്‍ക്ക് മുൻപ് തൃണമൂൽ കോൺഹഗ്രസ് വിട്ട മുകുൾ റോയിയിയുടെ മകൻ സുബ്രാഗ്ഹഷു റോയിയുടെ നേതൃത്വത്തിൽ മുന്ന് എംഎൽഎമാരാണ് ഡൽഹിക്ക് തിരിച്ചതെന്നാണ് റിപ്പോർട്ട്. ഇവർക്കൊപ്പം മുകുൾ റോയിയും ഉണ്ടെന്നാന്നും വാർത്തകൾ പറയുന്നു.\nസംഘം തിങ്കഴ്ച വൈകീട്ട് തന്നെ ഡൽഹിയിൽ എത്തിയിരുന്നെന്നും ഇന്ത്യൻ എക്സ്പ്രസ് റിപ്പോർട്ട് ചൂണ്ടിക്കാട്ടുന്നു. ലോക്സഭാ തിരഞ്ഞെടുപ്പിൽ തൃണമുലിന്റെ പ്രമുഖ നേതാവ് ദിനേഷ് ത്രിവേദി പരാജയപ്പെട്ട ഭരാക്ക്പൂര് ലോക്സഭാ മണ്ഡലത്തിൽ നിന്നുള്ള എംഎൽഎമാരാണ് ഡൽഹിക്ക് തിരിച്ചിട്ടുള്ളതെനന്നാണ് റിപ്പോർട്ട്. ബിജെപിയുടെ അര്‍ജ്ജുൻ സിങാണ് ഇവിടെ വിജയിച്ചത്.\nസുബ്രാഹ്ഷു റോയിയെ അടുത്തിടെ തൃണമൂൽ പാര്‍ട്ടിയിൽ നിന്നും സസ്പെന്‍ഡ് ചെയ്തിരിന്നു. ഇതിന് പിന്നാലെയാണ് നീക്കം. പാർട്ടി വിരുദ്ധ പ്രസ്താവനയടെ പേരിലായിരിന്നു ദിവസങ്ങൾക്ക് മുമ്പ് സുബ്രാഗ്ഹഷു റോയിയെ തൃണമൂൽ പുറത്താക്കിയത്. ബിജിപൂരിൽ നിന്നുള്ള എംഎൽഎ ആയിരുന്നു അദ്ദേഹം.\nഅതിനിടെ, ബംഗാളിലെ വലിയ തിരിച്ചടി നേരിട്ടതിന് പിന്നാലെ രാജി സന്നദ്ധത അറിയിച്ച മമതാ ബാനർജിയെ പരിഹസിച്ച് നേരത്തെ മുകുള് റോയ് രംഗത്തെത്തിയിരുന്നു. വാര്‍ത്തകളില് നിറഞ്ഞുനില്‍ക്കാനുള്ള മമതയുടെ വിലകുറഞ്ഞ ശ്രമമാണ് രാജി പ്രഖ്യാപനം എന്നായിരുന്നു റോയ് പറഞ്ഞത്. സ്വയം രാജിക്കത്ത് തയ്യാറാക്കി സ്വന്തം തന്നെ അത് സമര്‍പ്പിച്ച ശേഷം ആ രാജി സ്വയം നിരാകരിക്കുകയായിരുന്നു മമതയെന്നും മുകുള് റോയ് പരിസിച്ചു.\n' മമത ആരുടെ കയ്യിലാണ് രാജിക്കത്ത് നല്‍കിയത് എന്നറിയാന് താത്പര്യമുണ്ട്, ആ രാജി ആരാണ് സ്വീകരിക്കേണ്ടത് എന്ന് അറിയാനും ആഗ്രഹിക്കുകയാണ്. സ്വന്തം രാജിക്കത്ത് സ്വയം തന്നെ നല്‍കി. എന്നിട്ട് അത് നിഷേധിച്ചു. ഇത് വളരെ തമാശയമാണ്. ജനങ്ങള് വലിച്ച് താഴെയിടാതെ ഒരിക്കലും അവര് അധികാരത്തില് നിന്നും ഇറങ്ങില്ലെന്നും' മുകുള് റോയ് പറഞ്ഞു.\nbjp mukul roy TMC TMC MLA


soofia- harji to see madani\n2G സ്‌പെക്ട്രം: സര്‍വ്വകക്ഷിയോഗത്തില് സമവായമായില്ല\nTuesday 16th November 2010 2:30pm\nജാമ്യവ്യവസ്ഥയില് ഇളവ് തേടി സൂഫിയയുടെ ഹരജി\nTuesday 16th November 2010 1:49pm\nകൊച്ചി: ജാമ്യവ്യവസ്ഥയില് ഇളവ് തേടി കളമശേരി ബസ് കത്തിക്കല് കേസിലെ 10 ാം പ്രതി സൂഫിയ മഅദനി കൊച്ചി സിബിഐ പ്രത്യേക കോടതിയില് അപേക്ഷ നല്‍കി. ബാംഗ്ലൂരില് ജയില് കഴിയുന്ന ഭര്‍ത്താവ് അബ്ദുള് നാസര് മഅദനിയെ കാണാന് അനുവാദം ആവശ്യപ്പെട്ടാണ് അപേക്ഷ നല്‍കിയിരിക്കുന്നത്. ഒന്‍പത് ദിവസത്തെ ഇളവാണ് ആവശ്യപ്പെട്ടത്.\nമദനിയെ കാണനായി നാലാമത്തെ തവണയാണ് സൂഫിയ അപേക്ഷ നല്‍കുന്നത്. ഇതിനുമുമ്പ് മൂന്നു തവണ സൂഫിയയുടെ ആവശ്യം കോടതി അംഗീകരിച്ചിരുന്നു. ഹര്‍ജി ഇന്ന് കോടതി പരിഗണിക്കും. എന്നാല് ഒന്നിനുപുറകെ ഒന്നായി സൂഫിയ ജാമ്യവ്യവസ്ഥയില് ഇളവ് തേടുന്നതിനെ കോടതിയില് എതിര്‍ക്കുമെന്ന എന്‍ഐഎ വൃത്തങ്ങള് സൂചിപ്പിച്ചു.


അൾജീരിയൻ വിമാനാപകടം: മരണസംഖ്യ 257, ഭൂരിഭാഗവും സൈനികർ : Deepika.com Nri News Africa\nWednesday, April 11, 2018 11:01 PM IST\nഅൾജിയേഴ്സ്: ആഫ്രിക്കൻ രാജ്യമായ അൾജീരിയയിൽ സൈനിക വിമാനം തകർന്നുണ്ടായ അപകടത്തിൽ മരിച്ചവരുടെ എണ്ണം 257 ആയി. ഇവരിൽ പത്തുപേർ വിമാന ജീവനക്കാരാണെന്ന് സർക്കാരിന്‍റെ ഒൗദ്യോഗിക റേഡിയോ റിപ്പോർട്ട് ചെയ്തു. അപകടത്തിന്‍റെ കാരണം അറിവായിട്ടില്ല. അപകടത്തിൽ അൾജീരിയ അന്വേഷണം പ്രഖ്യാപിച്ചു.\nഅൾജീരിയയിലെ ബൗഫറിക് പ്രവിശ്യയിലെ ബിൽഡ വിമാനത്താവളത്തിൽനിന്നു പറന്നുയർന്ന ഉടനാണ് റഷ്യൻ നിർമിത സൈനിക വിമാനം തകർന്നത്. പ്രാദേശിക സമയം രാവിലെ എട്ടിനായിരുന്നു അപകടം. അൾജീരിയയിലെ പടിഞ്ഞാറൻ നഗരമായ ബെച്ചാറിലേക്കു പോയ വിമാനമാണ് തകർന്നതെന്നാണു റിപ്പോർട്ടുകൾ. വിമാനത്തിൽ സൈനികരും അവരുടെ കുടുംബങ്ങളുമാണെന്നാണ് പ്രാഥമിക വിവരം. അപകടത്തെ യാത്രക്കാർ ആരെങ്കിലും അതിജീവിച്ചോ എന്ന് ഇതേവരെ വ്യക്തമായിട്ടില്ല.\nരക്ഷപ്രവർത്തനങ്ങൾക്കായി 14 ആംബുലൻസുകളും പത്ത് ട്രക്കുകളും പ്രദേശത്ത് എത്തിയതായും ദേശീയ മാധ്യമങ്ങൾ റിപ്പോർട്ട് ചെയ്തു. മരണസംഖ്യ സംബന്ധിച്ച് ഇതേവരെ ഒൗദ്യോഗിക പ്രഖ്യാപനമുണ്ടായിട്ടില്ല.


കര്‍ണാടകയില് ബിജെപി കളി തുടങ്ങി ! മുഖ്യമന്ത്രി സ്ഥാനം ജെഡിഎസില് നിന്നും ഏറ്റെടുക്കാന് കോണ്‍ഗ്രസ് നീക്കം; തെരഞ്ഞെടുപ്പിനു ശേഷവും കര്‍ണാടക രാഷ്ട്രീയം ശ്രദ്ധാകേന്ദ്രമാകുന്നതിങ്ങനെ... - Rashtradeepika : Rashtradeepika\nകര്‍ണാടകയില് ബിജെപി കളി തുടങ്ങി ! മുഖ്യമന്ത്രി സ്ഥാനം ജെഡിഎസില് നിന്നും ഏറ്റെടുക്കാന് കോണ്‍ഗ്രസ് നീക്കം; തെരഞ്ഞെടുപ്പിനു ശേഷവും കര്‍ണാടക രാഷ്ട്രീയം ശ്രദ്ധാകേന്ദ്രമാകുന്നതിങ്ങനെ…\nബംഗളുരു: ലോകസഭാ തെരഞ്ഞെടുപ്പിലെ തോല്‍വിയ്ക്കു ശേഷം കോണ്‍ഗ്രസിന് അടുത്ത തലവേദനയാവുകയാണ് കര്‍ണാടകയിലെ ഭരണം. സംസ്ഥാന ഭരണം എങ്ങനെയും നിലനിര്‍ത്താനുള്ള തത്രപ്പാടിലാണ് കോണ്‍ഗ്രസ്- ജെഡിഎസ് സഖ്യം. ഇതിനായി കോണ്‍ഗ്രസ് മുഖ്യമന്ത്രിസ്ഥാനം ഏറ്റെടുക്കുന്ന പുതിയ ഫോര്‍മുല സഖ്യത്തില് ചര്‍ച്ചയായിരിക്കുകയാണ്. സംസ്ഥാനത്ത് അട്ടിമറി നടത്തി ബിജെപി അധികാരം പിടിക്കുമോയെന്ന് കോണ്‍ഗ്രസും ജെഡിഎസും ഭയപ്പെടുന്നുണ്ട്. ഈ സാഹചര്യം ഒഴിവാക്കാനാണ് കോണ്‍ഗ്രസിന്റെ പുതിയ നീക്കം.\nസഖ്യത്തിനുള്ളിലെ ആഭ്യന്തര തര്‍ക്കങ്ങളും സ്വരചേര്‍ച്ചയില്ലായ്മയുമാണ് ബിജെപിക്ക് അവസരമൊരുക്കിയത്. ഇക്കാര്യങ്ങള് ചര്‍ച്ച ചെയ്യാന് ജെഡിഎസും കോണ്‍ഗ്രസും പ്രത്യേകം യോഗം ചേരുന്നുമുണ്ട്. ഈ യോഗങ്ങളില് ചില തീരുമാനങ്ങള് ഉണ്ടാകുമെന്നാണ് കരുതുന്നത്. ദളിത് വോട്ടുകള് ബിജെപിയിലേക്ക് ഒഴുകിയെന്നാണ് കോണ്‍ഗ്രസ് വിലയിരുത്തുന്നത്. ഇതിനെ മറികടക്കാന് ദളിത് വിഭാഗത്തില് നിന്നുള്ള ഒരാളെ മുഖ്യമന്ത്രിയാക്കാനാണ് കര്‍ണാടക പിസിസി ആലോചിക്കുന്നത്.\nഅങ്ങനെയെങ്കില് നിലവിലെ ഉപമുഖ്യമന്ത്രി ജി പരമേശ്വരയെ മുഖ്യമന്ത്രിയാക്കുകയും ജെഡിഎസിന് ഉപമുഖ്യമന്ത്രി സ്ഥാനം നല്‍കുകയും ചെയ്യുക എന്നതാണ് കോണ്‍ഗ്രസിന്റെ മുന്നിലുള്ള പുതിയ പോംവഴി. കോണ്‍ഗ്രസ് കാലുവാരിയതുകൊണ്ടാണ് ദേവഗൗഡ അടക്കം തോല്‍ക്കാന് കാരണമെന്ന് ജെഡിഎസ് കരുതുന്നു. ഈ സാഹചര്യത്തില് മുഖ്യമന്ത്രി സ്ഥാനം വിട്ടുകൊടുക്കാന് ജെഡിഎസ് തയ്യാറാകുമോയെന്ന് കണ്ടറിയണം. ഇക്കാര്യങ്ങളെല്ലാം ചര്‍ച്ച ചെയ്ത് ജെഡിഎസ് നിലപാട് അറിയിക്കുമെന്നാണ് കരുതുന്നത്. ഇതേ സമയം തന്നെ സംസ്ഥാന ഭരണം പിടിക്കാന് ബിജെപി തന്ത്രങ്ങള് മെനഞ്ഞുതുടങ്ങിയിട്ടുണ്ട്. കേന്ദ്ര നേതൃത്വവുമായുള്ള കൂടിയാലോചനയ്ക്കു ശേഷമായിരിക്കും തീരുമാനമെടുക്കുകയെന്ന നിലപാടിലാണ് ബിജെപി സംസ്ഥാന ഘടകം.\nകേരളത്തില് സമൂഹവ്യാപന ആശങ്ക ! 10 പേര്‍ക്ക് രോഗം ബാധിച്ചത് എവിടെ നിന്നെന്ന് ഒരു വിവരവുമില്ല; സുരക്ഷാ ഉപകരണങ്ങളുടെ ഗുണമേന്മയെക്കുറിച്ചും സംശയമുയരുന്നു\nഎന്നും പായസം വയ്ക്കും അതാ സാറേ…അല്ലാതെ ! മദ്യശാലകള് അടച്ചതോടെ ശര്‍ക്കര വില്‍പ്പന വന്‍തോതില് ഉയര്‍ന്നു; ശര്‍ക്കരപ്രിയരെ നീരിക്ഷിച്ച് എക്‌സൈസും


ബിജെപിക്കെതിരെ തെന്നിന്ത്യന് കൂട്ടായ്മ; കര്‍ണാടക-ആന്ധ്രാ മുഖ്യമന്ത്രിമാര് കൂടിക്കാഴ്ച നടത്തി\nMon Jun 17 2019 01:02:56 GMT+0530 (IST)\nafsal ph aph1 Sep 2018 11:02 AM GMT\nഹൈദരാബാദ്: തെന്നിന്ത്യയില് നിന്ന് ബിജെപിയെ അകറ്റുക എന്ന ലക്ഷ്യത്തോടെ പ്രാദേശിക പാര്‍ട്ടികളുടെ കൂട്ടായ്മ ശക്തിപ്പെടുന്നു. ഇതിന്റെ ഭാഗമായി കര്‍ണാടക മുഖ്യമന്ത്രി എച്ച്ഡി കുമാരസ്വാമിയും ആന്ധ്രാപ്രദേശ് മുഖ്യമന്ത്രി ചന്ദ്രബാബു നായിഡുവും കൂടിക്കാഴ്ച നടത്തി. അടുത്ത വര്‍ഷം നടക്കാനിരിക്കുന്ന പൊതുതിരഞ്ഞെടുപ്പ് ലക്ഷ്യമിട്ടാണ് പ്രാദേശിക രാഷ്ട്രീയ പാര്‍ട്ടികള് ഒന്നിക്കുന്നത്.\nകൂടിക്കാഴ്ചയ്ക്ക് ശേഷം മാധ്യമങ്ങളെ കഞ്ഞ ആന്ധ്രാപ്രദേശ് മുഖ്യമന്ത്രി ബിജെപിയെ അധികാരത്തില് നിന്ന് അകറ്റാന് പ്രാദേശിക പാര്‍ട്ടികള് ഒന്നിക്കണമെന്ന് പറഞ്ഞു. ഇതൊരു ചെറിയ കൂടിക്കാഴ്ച അല്ല, വരും നാളുകളിലും ചര്‍ച്ച പുരോഗമിക്കും എന്നും ചന്ദ്രബാബു പറഞ്ഞു. ബിജെപി നയിക്കുന്ന എന്‍ഡിഎക്ക് ബദലായി ഉയരുക എന്നതാണ് ലക്ഷ്യം എന്നും അദ്ദേഹം കൂട്ടിച്ചേര്‍ത്തു.\n'നിലവിലുള്ള ഈ വ്യവസ്ഥയെ മാറ്റേണ്ടതായുണ്ട്' എന്നായിരുന്നു കര്‍ണാടക മുഖ്യമന്ത്രി എച്ച്ഡി കുമാരസ്വാമിയുടെ പ്രതികരണം.\nജനതാദള് സെക്യുലര് നേതാവായ കുമാരസ്വാമി തിരുപതിയിലേക്ക് പോകുന്നതിനിടയില് വിജയവാഡയില് നിര്‍ത്തി ചന്ദ്രബാബു നായിഡുവിനെ സന്ദര്‍ശിക്കുകയായിരുന്നു. പ്രതിപക്ഷ പാര്‍ട്ടികള് പ്രധാനമന്ത്രി കസേര ലക്ഷ്യമിടുന്നവര് അല്ലെന്നും തങ്ങളുടെ പ്രധാന ലക്ഷ്യം എന്‍ഡിഎയെ അധികാരത്തില് നിന്ന് അകറ്റുക എന്നതാണ് എന്നും കുമാരസ്വാമി പറഞ്ഞു. അരമണിക്കൂര് നേരത്തോളം കൂടിക്കാഴ്ച തുടര്‍ന്നു.\nമഴയും ഇന്ത്യയും കളിച്ചു; പാകിസ്താനെതിരേ ഇന്ത്യയ്ക്ക് 89 റണ്‍സ് ജയം\n16 Jun 2019 7:20 PM GMT\nസൗമ്യയെ ചുട്ടുകൊന്നത് വിവാഹാഭ്യര്‍ഥന നിരസിച്ചതിന്; നേരത്തേ പോലിസിനെ അറിയിച്ചിരുന്നുവെന്ന് മാതാവ്\n16 Jun 2019 10:39 AM GMT\nപികെ ശശിയ്‌ക്കെതിരേ പരാതി നല്‍കിയ വനിതാ നേതാവ് രാജിവച്ചു\nയുവന്റസ് പരിശീലകനായി മൗറീസിയോ സാരി\nകതിരൂരില് ആര്‍എസ്എസ്-സിപിഎം സംഘര്‍ഷം; ബോംബേറ്\nകളിയില് ഏതു ടീമിനെ പിന്തുണക്കണമെന്നത് ഓരോരുത്തരുടെയും സ്വാതന്ത്ര്യമെന്നു മെഹ്ബൂബ മുഫ്തി\nകാണാതായ യുവാവിന്റെ മൃതദേഹം പുഴയില് കണ്ടെത്തി


Kalikavu Police Officers arrived in Manjeri Medical Collage to give Plasma | കൊവിഡ് പ്രതിരോധത്തിന് പോലീസുകാരും; പ്ലാസ്മ നല്‍കാന് തയ്യാറായി കാളികാവിലെ ഉദ്യോഗസ്ഥര് - Malayalam Oneindia\nകൊവിഡ് പ്രതിരോധത്തിന് പോലീസുകാരും; പ്ലാസ്മ നല്‍കാന് തയ്യാറായി കാളികാവിലെ ഉദ്യോഗസ്ഥര്\nമലപ്പുറം: കൊറോണ കൂടുതല് ഭീഷണി സൃഷ്ടിച്ചിരിക്കുന്ന വേളയില് പ്രതിരോധ രംഗത്ത്് ആവേശം പകര്‍ന്ന് പോലീസുകാരും. രോഗികളുടെ ചികില്‍സയ്ക്ക് ആവശ്യമായ പ്ലാസ്മ നല്‍കാന് കാളികാവ് സ്‌റ്റേഷനിലെ പോലീസുകാര് തയ്യാറായി. നേരത്തെ രോഗം ബാധിക്കുകയും ഭേദമാകുകയും ചെയ്ത പോലീസുകാരാണ് പ്ലാസ്മ നല്‍കാന് തയ്യാറായത്. ഇവര് മഞ്ചേരി മെഡിക്കല് കോളജിലെത്തി പ്ലാസ്മ നല്‍കി. മാത്രമല്ല, പ്ലാസ്മ നല്‍കേണ്ടതിന്റെ ആവശ്യകത ഊന്നിപ്പറഞ്ഞും ജനങ്ങളെ ബോധവല്‍ക്കരിച്ചും ഇന്‍സ്‌പെക്ടര് ജ്യോതികുമാര് സോഷ്യല് മീഡിയ വഴി പ്രചാരണം തുടങ്ങി.\nകാളികാവ് സ്റ്റേഷനിലെ 13 പോലീസുകാര്‍ക്ക് നേരത്തെ കൊറോണ രോഗം ബാധിച്ചിരുന്നു. എല്ലാവര്‍ക്കും ഭേദമായി. ഇവരില്7പേരാണ് കഴിഞ്ഞ ദിവസം മഞ്ചേരി മെഡിക്കല് കോളജിലെത്തി പ്ലാസ്മ നല്‍കിയത്. ആശുപത്രിയിലെത്തിയ വേളയില് ബ്ലഡ് ബാങ്കിലുള്ളവര് പ്ലാസ്മ നല്‍കുന്നതിന്റെ ആവശ്യകതയും പ്രാധാന്യവും പോലീസുകാരെ അറിയിച്ചു. തുടര്‍ന്നാണ് ഇന്‍സ്‌പെക്ടര് പ്രത്യേക പ്രചാരണത്തിന് തുടക്കം കുറിച്ചത്. കാളികാവില് ഒട്ടേറെ പേര്‍ക്ക് നേരത്തെ കൊറോണ രോഗം ബാധിച്ചിരുന്നു. ഇപ്പോഴും രോഗം റിപ്പോര്‍ട്ട് ചെയ്യുന്നുമുണ്ട. ഈ ഘട്ടത്തില് പോലീസുകാര് എടുത്ത തീരുമാനം അഭിനന്ദനാര്‍ഹമാണ്.\nകൊറോണ രോഗം ഭേദമായവര്‍ക്കെല്ലാം പ്ലാസ്മ നല്‍കാം. കാര്യമായ അസുഖമില്ലാത്തവര്‍ക്കാണ് പ്ലാസ്മ നല്‍കാന് സാധിക്കുക. എല്ലാവരും പ്ലാസ്മ നല്‍കാന് തയ്യാറാകണമെന്നും ഇന്‍സ്‌പെക്ടര് അഭ്യര്‍ഥിച്ചു. കൊറോണ രോഗത്തെ പ്രതിരോധിക്കുന്നതിനും ഗുരുതരമായ അവസ്ഥയില് നിന്ന് രോഗിയെ സംരക്ഷിക്കുന്നതിനുമുള്ള ആന്റിബോഡികള് രോഗം ഭേദമായവരുടെ രക്ത പ്ലാസ്മയില് അടങ്ങിയിരിക്കും. ഇതാണ് മറ്റു രോഗികള്‍ക്ക് വേണ്ടി ഉപയോഗിക്കുക. ഗുരുതരാവസ്ഥയിലുള്ള രോഗികളില് പ്ലാസ്മ തെറാപ്പി നടത്താം.\nമഞ്ചേരി മെഡിക്കല് കോളജില് തുടക്കം മുതല് ഈ ചികില്‍സാ രീതിയുണ്ട്. നേരത്തെ രോഗം ഭേദമായവര് കൂട്ടത്തോടെ മഞ്ചേരി മെഡിക്കല് കോളജിലെത്തി പ്ലാസ്മ നല്‍കിയത് വാര്‍ത്തയായിരുന്നു. പ്ലാസ്മ തെറാപ്പി വഴി കൊറോണയെ പ്രതിരോധിക്കാന് സാധിച്ചേക്കാമെന്ന വിശ്വാസത്തിലാണിത്. കാളികാവ് പോലീസ് സ്‌റ്റേഷനിലെ 13 ഉദ്യോഗസ്ഥര്‍ക്ക് കൊറോണ രോഗം ബാധിച്ചിരുന്നു. പിന്നീട് എല്ലാവര്‍ക്കും രോഗം ഭേദമായി. ഇവരില് നിന്നാണ് പ്ലാസ്മ എടുക്കുന്നത്. കൂടാതെ ഇന്‍സ്‌പെക്ടര് ജ്യോതികുമാര് പ്ലാസ്മ നല്‍കാന് തയ്യാറായ കൂടുതല് പേരെ കണ്ടെത്താന് സോഷ്യല് മീഡിയ വഴി പ്രചാരണം തുടങ്ങിക്കഴിഞ്ഞു.\nmalappuram coronavirus മലപ്പുറം police\nKalikavu Police Officers arrived in Manjeri Medical Collage to give Plasma


Foods That Boost Immunity In Monsoon: നല്ല രോഗപ്രതിരോധ ശേഷിക്ക് ഈ ഭക്ഷണങ്ങളെല്ലാം - Malayalam BoldSky\n| Updated: Wednesday, July 29, 2020, 9:56 [IST]\nആരോഗ്യ സംരക്ഷണത്തിന് വേണ്ടി ഭക്ഷണങ്ങള് കഴിക്കേണ്ടത് അത്യാവശ്യമാണ്. എന്നാല് അത് ഏതൊക്കെ ഭക്ഷണമാണ് എന്നുള്ളത് പലര്‍ക്കും അറിയില്ല. കൊവിഡ് 19 ലോകം മുഴുവന് വ്യാപിച്ച സ്ഥിതിക്ക് രോഗത്തെ പ്രതിരോധിക്കാന് ഏറ്റവും അത്യാവശ്യം വേണ്ടത് രോഗപ്രതിരോധ ശേഷി തന്നെയാണ്. എന്നാല് ഈ പ്രശ്‌നത്തിന് പരിഹാരം കാണുന്നതിന് വേണ്ടി നമ്മള് ശ്രദ്ധിക്കേണ്ട ചില കാര്യങ്ങള് ഉണ്ട്. രോഗപ്രതിരോധ ശേഷി വര്‍ദ്ധിപ്പിക്കുന്നതിന് വേണ്ടി നമ്മള് നിര്‍ബന്ധമായും കഴിച്ചിരിക്കേണ്ട ചില ഭക്ഷണങ്ങള് ഉണ്ട്. അവ എന്തൊക്കെയെന്ന് നമുക്ക് നോക്കാം.\nഒരു നല്ല പ്രതിരോധശേഷി ഉണ്ടായിരിക്കേണ്ടതിന്റെ ആവശ്യകതയെക്കുറിച്ച് ലോകം മുഴുവന് ചര്‍ച്ച ചെയ്യുന്ന സമയമാണ്. ഒരു നല്ല പ്രതിരോധശേഷി നിങ്ങളുടെ ആരോഗ്യം നിലനിര്‍ത്തുന്നതിന് വളരെയധികം സഹായിക്കുന്നു, ഇത് വിവിധ അണുബാധകള്, രോഗങ്ങള് എന്നിവ തടയുന്നതിനും കൈകാര്യം ചെയ്യുന്നതിനും ഗുണം ചെയ്യും. നമ്മുടെ രോഗപ്രതിരോധ ശേഷി വര്‍ദ്ധിപ്പിക്കുന്നതിലും ശക്തിപ്പെടുത്തുന്നതിലും ഒരു പ്രധാന പങ്ക് വഹിച്ചേക്കാവുന്ന ചില ഭക്ഷണങ്ങളുണ്ട്. ഈ കാലാവസ്ഥയില് ഞങ്ങള് നേരിടേണ്ടിവരുന്ന വിശപ്പും ദഹന പ്രശ്‌നങ്ങളും കാരണം, നമ്മുടെ പ്രതിരോധശേഷി മെച്ചപ്പെടുത്താന് സഹായിക്കുന്ന ചില മഴക്കാല ഭക്ഷണസാധനങ്ങള് ഇവയെല്ലാമാണ്.\nവിറ്റാമിന് സി അടങ്ങിയ ഈ ഭക്ഷണങ്ങള് ഇപ്പോള് കഴിക്കേണ്ടത് അത്യാവശ്യമാണ്. നല്ല പ്രതിരോധശേഷി വര്‍ദ്ധിപ്പിക്കുന്ന ഉയര്‍ന്ന വിറ്റാമിന് സി നിങ്ങളില് ഉന്മേഷം, ജലാംശം നിലനിര്‍ത്തുന്നതിനും, തണുപ്പിക്കല് എന്നിവയാണ്. അസംസ്‌കൃത ഓറഞ്ച് കഴിക്കുക അല്ലെങ്കില് ജ്യൂസ് ചെയ്യുക. എല്ലാ ദിവസവും നാരങ്ങ വെള്ളം കുടിക്കുക അല്ലെങ്കില് നിങ്ങളുടെ സാലഡിലും മറ്റ് ഭക്ഷണത്തിലും നാരങ്ങ നീര് ഉള്‍പ്പെടുത്തുക. ഇവയെല്ലാം ശ്രദ്ധിക്കേണ്ടത് തന്നെയാണ്. ആരോഗ്യത്തിന് രോഗപ്രതിരോധ ശേഷി വര്‍ദ്ധിപ്പിക്കുന്ന കാര്യത്തില് എപ്പോഴും മികച്ചത് തന്നെയാണ് ഇത്.\nതണ്ണിമത്തനും വെള്ളരിക്കയും കൂടുതലും വെള്ളത്താല് നിറഞ്ഞിരിക്കുന്നു. അവ വളരെയധികം ജലാംശം നല്‍കുന്നതും വയറ്റില് ഭാരം കുറക്കുന്നതിനും സഹായിക്കുന്നുണ്ട്. അവയുടെ പോഷകഘടന നമ്മുടെ രോഗപ്രതിരോധ ശേഷി വര്‍ദ്ധിപ്പിക്കുന്നതിനും സഹായിക്കുന്നു. തണ്ണിമത്തന്, കുക്കുമ്പര് എന്നിവ കുറഞ്ഞ കലോറിയും ശരീരഭാരം കുറയ്ക്കാനുള്ള ഭക്ഷണവുമാണ്. അതുകൊണ്ട് തന്നെ ആരോഗ്യത്തിന്റെ കാര്യത്തില് വളരെയധികം സഹായിക്കുന്ന ഒന്നാണ് ഈ രണ്ട് പഴങ്ങളും എന്നുള്ളത് സംശയിക്കാന് പാടില്ല.\nആരോഗ്യ സംരക്ഷണത്തിന് നാട്ടുവൈദ്യങ്ങളില് പ്രധാനപ്പെട്ടതാണ് കീഴാര് നെല്ലി. ഇത് രോഗപ്രതിരോധ ശേഷി വര്‍ദ്ധിപ്പിക്കുന്നതോടൊപ്പം തന്നെ രോഗത്തില് നിന്ന് പെട്ടെന്ന് പരിഹാരം കാണുന്നതിന് സഹായിക്കുന്നു. മഞ്ഞപ്പിത്തം പോലുള്ള ഗുരുതരാവസ്ഥകളെ പ്രതിരോധിക്കുന്നതിന് മികച്ചതാണ് കീഴാര് നെല്ലി. സംശയിക്കാതെ ഇത് നിങ്ങള്‍ക്ക് എല്ലാ ദിവസവും ഉപയോഗിക്കാവുന്നതാണ്. ആരോഗ്യത്തിന്റെ കാര്യത്തില് മികച്ചത് തന്നെയാണ് ഇത്.\nതണുത്ത തൈര് ഒരു പാത്രം കഴിക്കുമ്പോള് തന്നെ നിങ്ങളുടെ മനസ്സിനും ശരീരത്തിനും കുളിര്‍മ്മ ലഭിക്കുന്നു. തൈര് ശരീരത്തെ തണുപ്പിക്കുന്ന ഒന്നാണ്. അതിന്റെ പ്രോബയോട്ടിക് ഉള്ളടക്കം ദഹന പ്രശ്‌നങ്ങള് ഒഴിവാക്കാന് സഹായിക്കുന്നു. വിറ്റാമിന് ഡി ഇതില് ധാരാളം ഉണ്ട്. ഇതെല്ലാം നമ്മുടെ രോഗപ്രതിരോധ ശേഷി സുഗമമായി പ്രവര്‍ത്തിക്കാന് സഹായിക്കുന്നു. ദിവസവും കഴിക്കുന്നതിന് ആണ് ശ്രദ്ധിക്കേണ്ടത്. ഇതെല്ലാം രോഗപ്രതിരോധ ശേഷിക്ക് സഹായിക്കുന്നു.\nരോഗപ്രതിരോധ ശേഷി വര്‍ദ്ധിപ്പിക്കുന്ന കാര്യത്തില് മാങ്ങ വളരെയധികം സഹായിക്കുന്നുണ്ട്. ഇത് ആരോഗ്യകരമായ രോഗപ്രതിരോധ ശേഷിക്ക് വിറ്റാമിന് എ അത്യാവശ്യമാണ്, മാമ്പഴം സ്ഥിരമായി ഉപയോഗിക്കുന്നതിലൂടെ അത് ആരോഗ്യത്തിന് വളരെയധികം ഗുണം നല്‍കുന്നുണ്ട്. എല്ലാ ദിവസവും ഇത് കഴിക്കുന്നതിലൂടെ ആരോഗ്യത്തിന് നല്‍കുന്ന മാറ്റങ്ങള് നിരവധിയാണ്. ഈ കാലാവസ്ഥയില് എല്ലാ ദിവസവും നിങ്ങള്‍ക്ക് ധൈര്യമായി കഴിക്കാവുന്നതാണ് മാമ്പഴം.\nപുതിന അതിന്റെ സുഗന്ധവും പുതിയ രുചിയും നല്‍കുന്നതോടൊപ്പം തന്നെ ആന്റി ഓക്‌സിഡന്റുകളും ആന്റി-ഇന്‍ഫ്‌ലമേറ്ററി പ്രോപ്പര്‍ട്ടികളും കൊണ്ട് സമ്പന്നമാണ്. ദിവസവും പുതിന വെള്ളം കുടിക്കുക അല്ലെങ്കില് പതിവായി നിങ്ങളുടെ സ്മൂത്തികളില് ചേര്‍ക്കുക. ഇതെല്ലാം ദിവസവും ഉപയോഗിക്കുന്നതിലൂടെ നിങ്ങളുടെ ആരോഗ്യത്തിന്റെ കാര്യത്തില് വളരെയധികം സഹായിക്കുന്നു.\nആര്യവേപ്പ് അമൃതിന്റെ ഗുണമാണ് നിങ്ങളുടെ ആരോഗ്യത്തിന് നല്‍കുന്നത്. ഇതില് ധാരാളം ആന്റി ഇന്‍ഫ്‌ളമേറ്ററി ഗുണങ്ങള് അടങ്ങിയിട്ടുണ്ട്, ഇത് എല്ലാ വിധത്തിലും ആരോഗ്യത്തിന് വെല്ലുവിളി ഉയര്‍ത്തുന്ന അസ്വസ്ഥതകളെ എല്ലാം ഇല്ലാതാക്കുന്നു. എന്നാല് വൃദ്ധര്, കുട്ടികള്, എന്തെങ്കിലുംപ ഗുരുതര രോഗങ്ങള് ഉള്ളവര് ഉപയോഗിക്കാതിരിക്കാന് ശ്രദ്ധിക്കണം. ചെറിയ രീതിയില് ഇത് പാര്‍ശ്വഫലമുണ്ടാക്കുന്നു എന്നുള്ളതാണ്.\nഇഞ്ചിയുടെ ഗുണങ്ങള് നിങ്ങളില് പലര്‍ക്കും അറിയുകയില്ല. ഇതിലൂടെ എല്ലാ ദിവസവും നിങ്ങളുടെ ആരോഗ്യത്തിന് മികച്ചതാണ് എന്ന കാര്യത്തില് സംശയം വേണ്ട. ഇഞ്ചി വെള്ളം ദിവസവും കഴിക്കുന്നതിലൂടെ അത് നിങ്ങളുടെ ആരോഗ്യത്തിന് നല്‍കുന്ന ഗുണങ്ങള് ചില്ലറയല്ല. എല്ലാ ദിവസവും ഇത് കഴിക്കാവുന്നതാണ്. ദിവസവും കിടക്കും മുന്‍പ് അല്‍പം ഇഞ്ചി വെള്ളം കഴിക്കാവുന്നതാണ്.\nRead more about: diet food monsoon immunity രോഗപ്രതിരോധ ശേഷി ഡയറ്റ് ഭക്ഷണം\nImmunity Boosting Monsoon Foods You Must Include In Your Diet\nHere in this article we are discussing about some immunity boosting foods you must include your diet. Takealook.


THE INSIGHT | ചില അപ്രിയ സത്യങ്ങള്\nHome POLITY ചില അപ്രിയ സത...\nമുന് നയതന്ത്രജ്ഞന് ടി.പി.ശ്രീനിവാസന് മര്‍ദ്ദനമേറ്റ സംഭവത്തെക്കുറിച്ച് ഞാന് നേരത്തേ ഒരു പോസ്റ്റ് ഇട്ടിരുന്നു. അദ്ദേഹം നടത്തിയ bastards എന്ന പദപ്രയോഗത്തില് പ്രകോപിതനായാണ് ശരത് എന്ന ചെറുപ്പക്കാരന് മര്‍ദ്ദിച്ചതെന്ന വിവരം പോലീസ് രഹസ്യാന്വേഷണ വിഭാഗത്തില് നിന്നു ലഭിച്ചതനുസരിച്ചായിരുന്നു പോസ്റ്റ്. എന്നാല്, ആ പോസ്റ്റിനു താഴെ വന്ന പ്രതികരണങ്ങളില് ഒരു ഭാഗം ശ്രീനിവാസനെ ന്യായീകരിക്കുന്നതായിരുന്നു. അദ്ദേഹം അത്തരമൊരു പദപ്രയോഗം നടത്താന് ഒരു തരത്തിലും സാദ്ധ്യതയില്ലെന്നും അങ്ങേയറ്റം മാന്യനും സത്യസന്ധനുമാണെന്നായിരുന്നു അഭിപ്രായങ്ങള്.\nഎനിക്ക് ശ്രീനിവാസനുമായി വലിയ അടുപ്പമില്ല. ഒന്നു രണ്ടു തവണ കണ്ടിട്ടുണ്ട്, സംസാരിച്ചിട്ടുണ്ട്. ഏഴു വര്‍ഷം മുമ്പ് ശശി തരൂര് തിരുവനന്തപുരത്ത് മത്സരിക്കാന് എത്തിയപ്പോഴാണ് അദ്ദേഹത്തിന്റെ സുഹൃത്തായ ശ്രീനിവാസനും പൊതുവേദിയിലേക്കു വരുന്നത്. അതുവരെ അംബാസഡര് എന്ന ഉദ്യോഗസ്ഥപ്രൗഢിയില് വിരാജിക്കുകയായിരുന്നു അദ്ദേഹം. പൊതുസമൂഹത്തിന്റെ ചിന്താധാരയ്ക്ക് വിരുദ്ധമായ ഒരു പരാമര്‍ശത്തിലൂടെ ശ്രീനിവാസന് അതിനുമുമ്പ് ശ്രദ്ധേയനായിരുന്നു -സദ്ദാം ഹുസൈന്റെ ഇറാഖിനുമേല് ജോര്‍ജ്ജ് ബുഷിന്റെ അമേരിക്ക നടത്തിയ അധിനിവേശത്തെ ന്യായീകരിച്ചുകൊണ്ട്.\nശ്രീനിവാസന് എന്ന മഹദ്‌വ്യക്തിയെക്കുറിച്ച് കൂടുതല് പഠിക്കാന് ശ്രമിച്ചു. അദ്ദേഹത്തിന്റെ വെബ്‌സൈറ്റായ www.tpsreenivasan.com പരിശോധിച്ചു. A former Permanent Representative of India to the United Nations, Vienna -അതായത് ഐക്യരാഷ്ട്ര സഭയിലെ ഇന്ത്യയുടെ സ്ഥിരം പ്രതിനിധി ആയിരുന്നു ശ്രീനിവാസന് എന്നാണ് ഹോം പേജിലെ പ്രൊഫൈലില് പറയുന്നത്. ഞാനടക്കമുള്ള കേരളത്തിലെ മാധ്യമപ്രവര്‍ത്തകര് ഇതു തൊള്ളതൊടാതെ വിഴുങ്ങുന്നുണ്ട്. എന്നാല്, ഇക്കുറി ചെറിയൊരു ബള്‍ബ് മിന്നി. ഏതാനും ദിവസം മുമ്പാണ് സയ്യദ് അക്ബറുദ്ദീന് ഐക്യരാഷ്ട്ര സഭയിലെ ഇന്ത്യയുടെ സ്ഥിരം പ്രതിനിധിയായി സ്ഥാനമേറ്റത്. അദ്ദേഹത്തിന്റെ സ്ഥാനാരോഹണ വേളയില് ഒരു കുറിപ്പ് തയ്യാറാക്കുന്നതിന്റെ ഭാഗമായി മുമ്പ് സ്ഥിരം പ്രതിനിധികളായിരുന്നവരുടെ പട്ടിക പരിശോധിച്ചിരുന്നു. അതിലെങ്ങും ശ്രീനിവാസന്റെ പേര് കണ്ടില്ല. അടല് ബിഹാരി വാജ്‌പേയിയുടെ കാലത്ത് ദേശീയ സുരക്ഷാ ഉപദേഷ്ടാവായിരുന്ന ബ്രിജേഷ് മിശ്ര, നമ്മുടെ ഇപ്പോഴത്തെ ഉപരാഷ്ട്രപതി ഹമീദ് അന്‍സാരി എന്നിവരെല്ലാം ആ പദവി വഹിച്ചിരുന്നവരാണ്. പക്ഷേ, ടി.പി.ശ്രീനിവാസന്. നഹി.. നഹി.. കഹി ഭി നഹി..\nവളരെ സാങ്കേതികമായ ഒരു പദവി ഉപയോഗിച്ചാണ് ശ്രീനിവാസന് നമ്മളെ പറ്റിക്കുന്നത്. വിയന്നയില് ഉള്ളത് ഐക്യരാഷ്ട്രസഭയിലെ ഇന്ത്യയുടെ സ്ഥിരം പ്രതിനിധി അല്ല. മറിച്ച് ഓസ്ട്രിയയിലെ ഇന്ത്യന് അംബാസഡറാണ്. ഈ അംബാസഡറാണ് വിയന്ന ആസ്ഥാനമാക്കി പ്രവര്‍ത്തിക്കുന്ന അന്താരാഷ്ട്ര സംഘടനകളില് ഇന്ത്യയുടെ സ്ഥിരം പ്രതിനിധി. താഴെപ്പറയുന്നവയാണ് വിയന്ന ആസ്ഥാനമാക്കി പ്രവര്‍ത്തിക്കുന്ന അന്താരാഷ്ട്ര സംഘടനകള്.\nCaritas Austria (CA)\nCentral Europe Center for Research and Documentation (CEC)\nThe Club of Rome – European Support Centre (CoR-ESC)\nEuropean Centre for Social Welfare Policy and Research (EUROCENTRE)\nHadassah International Medical Relief Association (HIMRA)\nInternational Association of Waterworks in the Danube Catchment Area (IAWD)\nInternational Federation of Resistance Movements (FIR)\nInternational Society of Doctors for the Enviroment (ISDE)\nInternational Society of Social Defense\nOneWorld Austria (OWA)\nOrganization of Security and Co-operation in Europe (OSCE)\nPax Christi, International Catholic Peace Movement (PCI)\nSimon Wiesenthal Centre (SWC)\nSociety for Threatened Peoples (SFTP)\nUnited Nations Association of Austria (UNA)\nUnited Nations International Sustainable Energy Organization for Renewable\nEnergy and Energy Efficiency (UNISEO)\nUNSCEAR – Secretariat\nWassenaar Arrangement on Export Controls for Conventional Arms and Dual-Use Goods and Technologies (WA)\nWorking Association for Development Cooperation\nWorld Peace Council (WCP)\nഇവയില് ഏതിലൊക്കെ ഇന്ത്യയ്ക്ക് സ്ഥിരം പ്രതിനിധിയുണ്ടെന്ന് എനിക്കറിയില്ല. പക്ഷേ, ഒരു കാര്യം സുനിശ്ചിതം -ന്യൂയോര്‍ക്കിലുള്ള ഐക്യരാഷ്ട്ര സഭയിലെ സ്ഥിരം പ്രതിനിധി എവിടിരിക്കുന്നു വിയന്നയിലെ അന്താരാഷ്ട്ര സംഘടനകളിലെ സ്ഥിരം പ്രതിനിധി എവിടെക്കിടക്കുന്നു? ഇതു കളി വേറെ.\nപണ്ട് 1990കളുടെ ആദ്യപകുതിയില് ഞാന് കോളേജില് പഠിക്കുന്ന കാലത്ത് ഡോ.ജെ.വി.വിളനിലം എന്നൊരു വൈസ് ചാന്‍സലര് കേരള സര്‍വ്വകലാശാലയ്ക്കുണ്ടായിരുന്നു. അദ്ദേഹത്തെ പുറത്താക്കണമെന്നാവശ്യപ്പെട്ട് വന് വിദ്യാര്‍ത്ഥി പ്രക്ഷോഭം അരങ്ങേറുകയുണ്ടായി. വൈസ് ചാന്‍സലര് ആകാന് സമര്‍പ്പിച്ച രേഖകളില് പണം നല്‍കി വാങ്ങിയ ബിരുദ സര്‍ട്ടിഫിക്കറ്റ് ഉള്‍പ്പെടുത്തിയതായിരുന്നു കാരണം. യഥാര്‍ത്ഥത്തില് ഡോ.വിളനിലത്തിന് വൈസ് ചാന്‍സലറാകാനുള്ള യോഗ്യതയുണ്ടായിരുന്നു. എന്നാല്, കള്ള സര്‍ട്ടിഫിക്കറ്റ് സമര്‍പ്പിച്ചതിന്റെ അധാര്‍മ്മികതയാണ് ചോദ്യം ചെയ്യപ്പെട്ടത്. അതുമായി താരതമ്യം ചെയ്യുമ്പോള്, ഇല്ലാത്ത യോഗ്യത ഉള്ളതായി അവകാശപ്പെടുന്ന ടി.പി.ശ്രീനിവാസനെ എന്തു ചെയ്യണം?\nകേരളത്തിലെ ഉന്നതവിദ്യാഭ്യാസ കൗണ്‍സില് വൈസ് ചെയര്‍മാനാവാനുള്ള എന്തു യോഗ്യതയാണ് ടി.പി.ശ്രീനിവാസനുള്ളതെന്ന സംശയം ഞാന് നേരത്തേ തന്നെ പ്രകടിപ്പിച്ചിട്ടുള്ളതാണ്. ശശി തരൂരിന്റെ തിരഞ്ഞെടുപ്പ് കമ്മിറ്റി ഭാരവാഹിയായിരുന്നു എന്നതാണോ യോഗ്യത? ഐ.എഫ്.എസ്. എന്നാല് ഇന്ത്യന് ഫോറിന് സര്‍വ്വീസ് ആണ്. അത് അക്കാദമിക ഭരണപരിചയമല്ല. ഈ അക്കാദമിക തസ്തികയ്ക്ക് ഒരു നിശ്ചിത കാലയളവ് പ്രൊഫസറായി ജോലി ചെയ്യണമെന്നും അക്കാദമിക ഭരണപരിചയമുണ്ടാവണമെന്നും യു.ജി.സി. നിഷ്‌കര്‍ഷിച്ചിട്ടുണ്ട്. കൈരളത്തിലെ വൈസ് ചാന്‍സലര്‍മാരുടെ പ്രവര്‍ത്തനങ്ങള്‍ക്ക് മേല്‍നോട്ടം വഹിക്കുന്ന കൗണ്‍സിലിന്റെ അമരക്കാരന് വൈസ് ചാന്‍സലറാവാനുള്ള യോഗ്യത പോലുമില്ല. ശ്രീനിവാസന്റെ നിയമനത്തെ അന്നത്തെ യു.പി.എ. സര്‍ക്കാരിന്റെ തന്നെ മാനവശേഷി വികസന മന്ത്രാലയം എതിര്‍ത്തതായി കേട്ടിരുന്നു. എന്നാല്, പിന്നീട് ഉമ്മന്‍ചാണ്ടി ഇടപെട്ട് എല്ലാം കോംപ്ലിമെന്റ്‌സാക്കി.\nശ്രീനിവാസന്റെ ഏഴയലത്തു നില്‍ക്കാനുള്ള യോഗ്യത പോലും എനിക്കില്ല എന്നെനിക്കറിയാം. അദ്ദേഹത്തിന്റെ മേഖലയില് അദ്ദേഹം അഗ്രഗണ്യനാണു താനും. പക്ഷേ, അതുകൊണ്ട് തട്ടിപ്പ് തട്ടിപ്പല്ലാതാവുന്നില്ല.\nശ്രീനിവാസന്റെ ജാതകം പരിശോധിക്കണമെന്ന ആഗ്രഹമൊന്നും എനിക്കുണ്ടായിരുന്നില്ല. അദ്ദേഹം ഉള്‍പ്പെട്ട ഒരു സംഭവത്തെക്കുറിച്ച് മുഖപുസ്തകത്തില് പോസ്റ്റിട്ടതിന്റെ പേരില് ‘മഹാനായ ശ്രീനിവാസനെ വിമര്‍ശിക്കാന് നീയാരെടാ ഞാഞ്ഞൂലേ’ എന്നൊക്കെ ചോദിച്ചാല്, ഇതാണ് മറുപടി. ഞാന് തട്ടിപ്പുകാരനല്ല!!\nNext articleപൊങ്കാലക്കാരേ ഇതിലേ… ഇതിലേ…


ഉടൽ, ഉടനീളം അടികൊണ്ടു വശംകെട്ട സിനിമ: ഇന്ദ്രൻസ് | Indrans Udal Movie\nമനോരമ ലേഖകൻ May 18, 2022 10:08 AM IST\nതന്റെ കരിയറിൽ ഇത്രയേറെ ദിവസം ആക്‌ഷൻ രംഗങ്ങളിൽ അഭിനയിച്ച ഒരു ചിത്രം ഇല്ലെന്ന് ഇന്ദ്രൻസ്. പുതിയ ചിത്രമായ ഉടലിന്റെ റിലീസുമായി ബന്ധപ്പെട്ട് എഴുതിയ കുറിപ്പിലാണ് അദ്ദേഹം ഇക്കാര്യം പറയുന്നത്. ഷൂട്ടിങിനിടയില് ഉടനീളം അടികൊണ്ട് വശം കെട്ട സിനിമയാണ് ഉടല്. ഇത്തിരിപ്പോന്ന എന്നെക്കൊണ്ട് രണ്ടാഴ്ച്ചയിലേറെയാണ് മാഫിയ ശശി സാര് ആക്‌ഷന് രംഗങ്ങള് ചെയ്യിച്ചത്. അതത്രയും സ്‌ക്രീനില് നന്നായി വന്നിട്ടുണ്ട് എന്നറിഞ്ഞതില് സന്തോഷം. ഇന്ദ്രൻസ് പറയുന്നു.\nഇന്ദ്രൻസിന്റെ കുറിപ്പ് വായിക്കാം:\nഗോകുലം മൂവിസിന്റെ ബാനറില് ഗോകുലം ഗോപാലന് സാര് നിര്‍മിച്ച ഉടല് സിനിമയുടെ പ്രീമിയര് ഷോയ്ക്ക് ലഭിക്കുന്ന നല്ല പ്രതികരണങ്ങള്‍ക്ക് നന്ദി. വ്യത്യസ്തമായ പ്രമേയങ്ങളെ നമ്മുടെ പ്രേക്ഷകര് എന്നും ഹൃദയപൂർവം സ്വീകരിച്ചിട്ടുണ്ട്. സംവിധായകന് രതീഷ് രഘുനന്ദന് ഈ കഥ എന്നോട് പറയുമ്പോള്‍ത്തന്നെ എന്റെ കഥാപാത്രത്തിന്റെ സാധ്യതയും വെല്ലുവിളിയും മനസിലായിരുന്നു. പറഞ്ഞതിനേക്കാള് മനോഹരമായി രതീഷ് അത് ചിത്രീകരിച്ചിട്ടുണ്ട്. ഉടല് ഈ കാലത്ത് പറയേണ്ട കഥ തന്നെയാണ്. നമ്മുടെ സിനിമയില് അത്ര പരിചിതമല്ലാത്ത വിഷയമാണ് ചിത്രം കൈകാര്യം ചെയ്തിരിക്കുന്നത്.\nഷൂട്ടിങിനിടയില് ഉടനീളം അടികൊണ്ട് വശം കെട്ട സിനിമയാണ് ഉടല്. ഇത്തിരിപ്പോന്ന എന്നെക്കൊണ്ട് രണ്ടാഴ്ച്ചയിലേറെയാണ് മാഫിയ ശശി സാര് ആക്ഷന് രംഗങ്ങള് ചെയ്യിച്ചത്. അതത്രയും സ്‌ക്രീനില് നന്നായി വന്നിട്ടുണ്ട് എന്നറിഞ്ഞതില് സന്തോഷം.\nമെയ് 20 വെള്ളിയാഴ്ച്ച ചിത്രം തിയറ്ററുകളില് എത്തുകയാണ്. നല്ല സിനിമകളെ എന്നും പ്രോത്സാഹിപ്പിച്ചിട്ടുള്ള നിങ്ങള് എല്ലാവരുടേയും സഹകരണം ഉടലിനും ഉണ്ടാകണമെന്ന് മാത്രം അഭ്യർഥിക്കുന്നു.\nഗോകുലം മൂവീസിന്റെ ബാനറിൽ ഗോകുലം ഗോപാലൻ നിർമിക്കുന്ന ഉടലിന്റെ രചനയും സംവിധാനവും നിർവഹിക്കുന്നത് രതീഷ് രഘുനന്ദൻ ആണ്. ഇന്ദ്രൻസിന് പുറമെ ധ്യാൻ ശ്രീനിവാസൻ, ദുർഗ കൃഷ്ണ എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു ചിത്രത്തിന്റെ സഹ നിർമാതാക്കൾ വി.സി. പ്രവീണും ബൈജു ഗോപാലനുമാണ്. എക്സിക്യൂട്ടീവ് പ്രൊഡ്യൂസർ കൃഷ്ണമൂർത്തി. മെയ് 20ന് ചിത്രം റിലീസ് ചെയ്യും.\nദേവരകൊണ്ടയുടെ ചിത്രം േദഹത്ത് പച്ചകുത്തി; ആരാധികയ്ക്ക് സർപ്രൈസുമായി താരം\nhttps-www-manoramaonline-com-movies-movie-news video-component fhlvbhrsgdboj5k0u43fte847


മഞ്ചേരി മെഡി. കോളേജ് കോവിഡ് ആശുപത്രി: മറ്റു ചികിത്സ തേടുന്നവര്‍ക്ക് ബദല് സംവിധാനം - Express Herald\nമഞ്ചേരി മെഡി. കോളേജ് കോവിഡ് ആശുപത്രി: മറ്റു ചികിത്സ തേടുന്നവര്‍ക്ക് ബദല് സംവിധാനം\nമലപ്പുറം ജില്ലയിലെ കോവിഡ് പ്രതിരോധ പ്രവര്‍ത്തനങ്ങള് ആരോഗ്യമന്ത്രി വിലയിരുത്തി\nതിരുവനന്തപുരം: മഞ്ചേരി മെഡിക്കല് കോളേജ് പൂര്‍ണ്ണമായും കോവിഡ് ആശുപത്രിയാക്കുമ്പോള് അവിടെ സേവനം തേടുന്ന ഗര്‍ഭിണികള്‍ക്കും മറ്റ് രോഗബാധിതര്‍ക്കും ജില്ലാ ആശുപത്രികളിലും സാമൂഹ്യ ആരോഗ്യ കേന്ദ്രങ്ങളിലും പ്രിചരണം ഉറപ്പാക്കണമെന്ന് ആരോഗ്യ മന്ത്രി വീണാ ജോര്‍ജ് നിര്‍ദ്ദേശം നല്‍കി. ടെസ്റ്റ് പോസിറ്റിവിറ്റി നിരക്ക് സംസ്ഥാനത്ത് ഏറ്റവും കൂടുതലുള്ള മലപ്പുറം ജില്ലയിലെ പൊതുജനാരോഗ്യ പ്രവര്‍ത്തനങ്ങളും ചികിത്സാ സൗകര്യങ്ങളും വിലയിരുത്താനായി ചേര്‍ന്ന യോഗത്തില് സംസാരിക്കുകയായിരുന്നു മന്ത്രി.\nമഞ്ചേരി മെഡിക്കല് കോളേജ് ഉള്‍പ്പെടെയുള്ള സര്‍ക്കാര് ആശുപത്രികളിലെ ഐ.സി.യു ബെഡുകള്, വെന്റിലേറ്ററുകള്, ഓക്്സിജന് സൗകര്യങ്ങള്, ആവശ്യമായ സ്റ്റാഫ് തുടങ്ങിയ കാര്യങ്ങള് മന്ത്രി വിലയിരുത്തി. ഗര്‍ഭിണികള്‍ക്ക് കാരുണ്യ ആരോഗ്യ സുരക്ഷാ പദ്ധതിയില് എംപാനല് ചെയ്ത സ്വകാര്യ ആശുപത്രികളുടെ സേവനം തേടാം. ഗര്‍ഭിണികള്‍ക്ക് അസൗകര്യം ഉണ്ടാകാതിരിക്കാന് ഫീല്‍ഡ് തലത്തില് ജെ.പി.എച്ച്.എന്, ആശ പ്രവര്‍ത്തകര് പ്രത്യേകം ശ്രദ്ധിക്കണം. ഓക്സിജന് ലഭ്യതയുടെ കാര്യത്തില് ജില്ല പര്യാപ്തമാണെന്നും ഓക്സിജന് ലഭ്യത കൂട്ടുവാനായി ആശുപത്രികളില് നിര്‍മ്മാണ പ്രവര്‍ത്തനങ്ങള് ദ്രുതഗതിയില് നടത്തുന്നതായും വിലയിരുത്തി.\nകരുതല് വാസകേന്ദ്രങ്ങള്, പ്രാരംഭ ചികിത്സാ കേന്ദ്രങ്ങള് എന്നിവയുടെ നടത്തിപ്പ്, കരുതല് നിരീക്ഷണം, ലോക്ഡൗണ് മാര്‍ഗ്ഗനിര്‍ദ്ദേശങ്ങളുടെ പാലനം, കോവിഡ് മാനദണ്ഡങ്ങള് നടപ്പാക്കല് ഉള്‍പ്പെടെയുള്ള കാര്യങ്ങളില് ജില്ലയിലെ വിവിധ വകുപ്പുകളുടെയും സന്നദ്ധസംഘടനകളുടെയും മതമേലദ്ധ്യക്ഷന്‍മാരുടെയും പൂര്‍ണ്ണമായ സഹകരണം ഉറപ്പാക്കണം. കോവിഡ് വ്യാപനം കൂടുതലും ഉണ്ടായിട്ടുള്ളത് വീടുകളില് ആയതിനാല് ഇതിനെ തടയാനുള്ള ബോധവത്കരണ പ്രവര്‍ത്തനങ്ങള് ഊര്‍ജ്ജിതമാക്കണം. യോഗത്തില് മലപ്പുറം ജില്ലാ മെഡിക്കല് ഓഫീസര് ഡോ. സക്കീന പ്രവര്‍ത്തന പദ്ധതി അവതരിപ്പിച്ചു.\nഅവലോകന യോഗത്തില് ആരോഗ്യ കുടുംബക്ഷേമവകുപ്പ് പ്രിന്‍സിപ്പല് സെകട്ടറി ഡോ.രാജന് ഖോബ്രഗഡെ, നാഷണല് ഹെല്‍ത്ത് മിഷന് സ്റ്റേറ്റ് ഡയറക്ടര് ഡോ. രത്തന് ഖേല്‍കര്, ആരോഗ്യവകുപ്പ് ഡയറക്ടര് ഡോക്ടര് ആര്. രമേശ്, ഡി.എം.ഇ.ഡോ. റംലാബീവി, ഡി.എം.ഒ. ഡോ.സക്കീന, ഡി.പി.എം., സംസ്ഥാനതല ഉദ്യോഗസ്ഥര്, ജില്ലാ ആശുപത്രി സൂപ്രണ്ടുമാര് തുടങ്ങിയവര് യോഗത്തില് പങ്കെടുത്തു.


ഇൻസ്റ്റാഗ്രാമിൽ തിളങ്ങി നിൽക്കുന്ന ഈ സുന്ദരി ആരെന്ന് കിടുലന് ചിത്രങ്ങള് കാണാം – Intensive Promoter\nHome / Latest News / ഇൻസ്റ്റാഗ്രാമിൽ തിളങ്ങി നിൽക്കുന്ന ഈ സുന്ദരി ആരെന്ന് കിടുലന് ചിത്രങ്ങള് കാണാം\nIntensive Promo November 23, 2021\tLatest News Leaveacomment 87 Views\nഇൻസ്റ്റാഗ്രാം തുറന്നാൽ ഏറ്റവും കൂടുതൽ കാണാൻ സാധിക്കുന്നത് ഫോട്ടോഷൂട്ട്‌കളാണ്. ഏതൊക്കെ തരത്തിലാണ് ഫോട്ടോഷൂട്ടുകൾ നടത്തുന്നതെന്ന് മനസ്സിലാക്കാൻ പറ്റാത്ത അവസ്ഥയിലേക്ക് നീങ്ങിയിരിക്കുകയാണ് കാര്യങ്ങൾ.\nഫോട്ടോഷൂട്ടുകളിൾ വ്യത്യസ്ത്തത കൊണ്ട് വരുന്നിടത്താണ് വിജയിക്കുന്നത് എന്നുള്ള യാഥാർഥ്യം എല്ലാ ഫോട്ടോഗ്രാഫർസും മനസ്സിലാക്കി കഴിഞ്ഞിരിക്കുന്നു. വ്യത്യസ്തതയെ തേടിയുള്ള യാത്രയിലാണ് ഇപ്പോൾ എല്ലാവരും. അതിന് വേണ്ടി എല്ലാ മേഖലകളെയും ഉപയോഗപ്പെടുത്തുകയാണ്.\nആശയങ്ങളാണ് ഫോട്ടോഷൂട്ട്കളുടെ കാതൽ. ആശയത്തിലെ വ്യത്യസ്തതയാണ് ഓരോ ഫോട്ടോഷൂട്ടും മറ്റൊന്നിൽ നിന്ന് വേറിട്ട അനുഭവം പ്രേക്ഷകർക്ക് നൽകുന്നത്. പ്രീ വെഡിങ്, പോസ്റ്റ് വെഡിങ്, മാറ്റർനാൽ, പ്രെഗ്നൻസി ഇങ്ങനെ നീളുകയാണ് ഫോട്ടോഷൂട്ടിന്റെ കാരണങ്ങളും.\nസിനിമ, സീരിയൽ നടിമാർ മാത്രമല്ല, ഇപ്പോൾ ഫോട്ടോഷൂട്ട്ൽ മാത്രം തിളങ്ങുന്ന ഒരുപാട് മോഡൽസുമുണ്ട്. അത്തരത്തിലുള്ള ഒരു മോഡൽ ആണ് ജാന്‍വി താരം സകലകല വല്ലഭി ആണെന്ന് താരത്തിന്റെ ഇൻസ്റ്റാഗ്രാമിലെ പ്രൊഫൈൽ വിവരണം നമുക്ക് മനസ്സിലാക്കി തരുന്നുണ്ട്.\nഡാൻസർ, മോഡൽ, , എന്നിങ്ങനെയാണ് താരം പ്രൊഫൈൽ ഡിസ്ക്രിപ്ഷൻ നൽകിയിരിക്കുന്നത്. ഒരുപാട് ഫോട്ടോഷൂട്ടുകളിലും താരം പ്രത്യക്ഷപ്പെട്ടിട്ടുണ്ട്. ഇപ്പോൾ താരത്തിന്റെ പുത്തൻ ഫോട്ടോഷൂട്ടുകളാണ് വൈറൽ ആയിരിക്കുന്നത്.\nഫോട്ടോകൾ ഇതിനകം വൈറലായി കഴിഞ്ഞു. നീല ഡ്രസ്സ് ഉള്ള താരത്തിന് ഫോട്ടോകൾ ഇൻസ്റ്റാഗ്രാമിൽ തരംഗം സൃഷ്ടിച്ചിരിക്കുകയാണ്.\nPrevious എന്താ മൊഞ്ച് വീണ്ടും വൈറലായി പുതിയ ഫോട്ടോഷൂട്ട് ചിത്രങ്ങള് കാണാം\nNext ചില ഫോട്ടോഷൂട്ടുകൾ ജനഹൃദങ്ങൾ കീഴടക്കിയെങ്കിൽ ചിലത് വലിയ വിവാദങ്ങളും നേടി ഫോട്ടോസ് കാണാം


അകപ്പൊരുളമൃതം | Ramayanamasam\nJul 18, 2020, 01:58 AM IST\nഉമയോട് പരമേശ്വരന് പറയുന്ന കഥ, കിളി കേട്ടു പാടുന്നതാണല്ലോ ആഖ്യാനരീതി. രാവണനെ ജയിച്ച് ലങ്കയില്‍നിന്നെത്തി അയോധ്യയില് അഭിഷേകം കഴിഞ്ഞിരിക്കെ ഹനുമാന് തത്ത്വോപദേശം എന്നനിലയില് സീതയെക്കൊണ്ട് കഥ ചുരുക്കിപ്പറയിക്കുകയാണ് പരമശിവന്. ഒടുക്കത്തുനിന്നുതുടങ്ങുന്ന 'തലതിരിഞ്ഞ' ഈ കഥനരീതി എന്തിന്?\nകാവ്യപ്രയോജനം എന്തെന്നും ആ അനുഗ്രഹത്തിന് എന്തടിസ്ഥാനത്തിലുള്ള അര്‍ഹതയാണാവശ്യമെന്നും വെളിപ്പെടുത്താന് ഇത് ഉതകുന്നു. അനന്യമായ ഭക്തിയാണ് അര്‍ഹത. ഹനുമാന് അതുകൊണ്ട് പ്രേമമുണ്ടെങ്കില് അറിവ് താനേപ്പോലും ഉണ്ടാവും. ആയുഷ്‌കാലം കൂടെക്കഴിഞ്ഞ ആളെവരെ മനസ്സിലാക്കാന് നമുക്ക് പലപ്പോഴും കഴിയാത്തതിന്റെ കാരണം മുഴുവെളിച്ചത്തില് കാണാകുന്നു, ഇല്ലേ?\nകാലവും സ്ഥലവും രൂപവുമായി ബന്ധപ്പെടാതെ ചിന്തിക്കാന് നമുക്കാവില്ല. ചിന്തിച്ചുണ്ടാകുന്ന അറിവ് ആപേക്ഷികമാണെന്ന് സാരം. മനസ്സെന്ന ഇന്ദ്രിയത്തിനും അറിയാനൊക്കാത്തതാണ് ആത്മരഹസ്യം (ബുദ്ധിഗ്രാഹ്യമതീന്ദ്രിയം). ശുദ്ധബോധാവസ്ഥയാണത്.\nആ സച്ചിദാനന്ദസ്വരൂപത്തിന്റെ ഭാവാന്തരമായ പ്രകൃതിക്ക് ഗുണങ്ങളുണ്ട്. ആ ഗുണങ്ങളില്‍നിന്നാണ് ചരാചരപ്രപഞ്ചം ഉദ്ഭവപ്പെടുന്നത്. ഈ ഉപാധിത്രയം എല്ലാ സൃഷ്ടികളിലും ഇരിക്കുന്നു. 'അച്ഛനും പുനരമ്മയുമുണ്ടല്ലോ ദുഃഖിച്ചീടുന്നതെന്തിനു നാം, വൃഥാ!' എന്ന ചോദ്യമോര്‍ക്കുക.\nചാരാചരശരീരങ്ങളെ 'ക്ഷേത്രങ്ങള്' എന്നു പറയുന്നു. ഓരോ ക്ഷേത്രത്തിലും പ്രകൃതിയും പുരുഷനും സന്നിഹിതരാണ്. സ്ഥൂലം (ശരീരം), സൂക്ഷ്മം (ജീവന്), കാരണം (പരമാത്മാവ്) എന്ന ക്രമത്തില് തരതമഭേദത്തോടെ. വെവ്വേറെ പാത്രങ്ങളിലെ വെള്ളത്തില് പ്രതിഫലിച്ചു കാണുന്ന സൂര്യന് വേറെവേറെയാണ് എന്നുതോന്നുന്നപോലെ ഓരോ 'ക്ഷേത്രത്തിലെയും പരമാത്മാവ് വ്യത്യസ്തമാണെന്ന് ഭ്രമിച്ചുപോവുകയാണ് നാം.\nഇതാണ് അടിസ്ഥാനപരമായ അജ്ഞാനം അഥവാ അവിവേകം. അതുനീങ്ങിയാല് സച്ചിദാനന്ദബോധം കൈവരും. പ്രേമിച്ചാലേ ഈശ്വരനെ അറിയാനാവൂ. അല്പമെങ്കിലും അറിഞ്ഞാലേ പ്രേമിക്കാനാവൂ! ഈ പ്രാഥമികമായ അറിവിന്റെ വിത്ത് നിഷ്‌കളങ്കമായ ഹൃദയത്തില് താനേ മുളയ്ക്കുന്നു. കാരണം അതു സവിജനിധിയായാണ് പിറവി. അതോടെ എല്ലാ ആധികളും വ്യാധികളും ഭീതികളും അരങ്ങൊഴിയുന്നു. നമ്മെ കരയിക്കാന് കൊറോണയ്‌ക്കെന്നല്ല ഒരു അസുരവിത്തിനും പിന്നെ കഴിയില്ല.\nവേദാന്തദര്‍ശനത്തിന്റെ അകപ്പൊരുളായ ഈ അമൃതം അവതരിപ്പിക്കുന്നത് സീതയുടെയും രാമന്റെയും വാക്കുകളിലൂടെത്തന്നെയാണ്. ആകട്ടെ, ഇത് നടന്നകാര്യംതന്നെയെന്നതിന് എന്താണുറപ്പ്? രാമദേവന്‍തന്നെയാണ് തന്നോടിത് പറഞ്ഞതെന്നുകൂടി പരമശിവന് വെളിപ്പെടുത്തി. സ്വാനുഭവംകൊണ്ട് സാക്ഷ്യപ്പെടുത്തുകകൂടി ചെയ്യുന്നു: ''ഭക്തിയും വര്‍ധിച്ചീടും മുക്തിയും സിദ്ധിച്ചീടും.''\nഉപനിഷത്തുകളിലെല്ലാം കാണുന്നതും ആധുനിക ശാസ്ത്രസിദ്ധാന്തപാഠങ്ങള് അനുവര്‍ത്തിക്കുന്നതുമായ രീതിയിലാണിത്-ആശയസത്ത ആദ്യമേ തരിക. കഥയറിയാതെ ആട്ടം കാണേണ്ടിവരരുതല്ലോ.


ചക്ക : കീമോ തെറാപ്പി യുടെ പാർശ്വ ഫല ങ്ങൾ ഇല്ലാതാക്കും എന്നു പഠനം «eപത്രം – Kerala News – കേരള വാര്‍ത്തകള് – ePathram.com\nകൊച്ചി : അര്‍ബ്ബുദ രോഗ ത്തിനുള്ള ചികിത്സ യുടെ ഭാഗ മായ കീമോ തെറാപ്പി യുടെ പാർശ്വ ഫല ങ്ങൾ പച്ച ചക്ക യിലൂടെ ഇല്ലാതാക്കാം എന്നുള്ള പഠന പ്രബന്ധ ത്തിന് അംഗീ കാരം. കീമോ തെറാപ്പി നല്‍കുന്ന വരിൽ 43% പേർക്കും വയറിളക്കം, ന്യൂമോണിയ, ക്ഷീണം, വായിലെ വ്രണം എന്നിങ്ങനെ യാണ് പാര്‍ശ്വ ഫലങ്ങള് കണ്ടു വരുന്നത്.\nപച്ചച്ചക്ക പൊടിച്ച് ദിവസം 30 ഗ്രാം വീതം പ്രാതലിനും അത്താഴത്തിനും നൽകി. ഇവരില് ഇത്തര ത്തിലുള്ള അസ്വസ്ഥത കള് (കീമോയുടെ പാർശ്വ ഫല ങ്ങൾ) വരുന്നില്ല എന്നാണു കൊച്ചി റിനൈ മെഡി സിറ്റി യിലെ പഠന ത്തിൽ കണ്ടെത്തിയത്. അര്‍ബ്ബുദ രോഗി കളായ 50 പേരില് ഡോക്ടര്. തോമസ് വർഗ്ഗീസിന്റെ മേൽ നോട്ട ത്തിൽ നടത്തിയ പരീക്ഷ ണത്തിലാണ് ഇതു തെളിഞ്ഞത്.\nരാസ മരുന്ന് എന്ന നിലയിൽ അല്ല ചക്ക പ്പൊടി യുടെ ഉപ യോഗം എന്നും ഇതു ഭക്ഷണം ആയി നല്‍കി യതാണ് എന്നും ഡോക്ടര്. തോമസ് വർഗ്ഗീസ് വിശദീ കരിച്ചു. പഴ വർഗ്ഗ ങ്ങളില് ഉള്ള പെക്റ്റിൻ ഉപയോഗിച്ച് പാർശ്വ ഫല ങ്ങളെ തടയുക യാണ്. 30 ഗ്രാം ചക്ക പ്പൊടി യിൽ ഒരു ഗ്രാം പെക്റ്റിൻ അടങ്ങിയിട്ടുണ്ട്. രോഗി കൾക്കു ഗുണം ചെയ്യുന്ന ഭക്ഷ്യ പദാർത്ഥ ങ്ങൾ ലോക മെമ്പാടും ഉപ യോഗി ക്കുന്നുണ്ട്.\nഅതുകൊണ്ട് കീമോ തെറാപ്പി ചെയ്തു വരുന്നവര്‍ക്കു കൊടുക്കുന്ന ദോശ, ഇഡ്ഡലി, പുട്ട്, ചപ്പാത്തി, ഓട്സ് എന്നിവയില് ചക്കപ്പൊടി നൽകിയത്. അന്താരാഷ്ട്ര മെഡിക്കൽ ജേര് ണല് ബയോ മോളി ക്യൂൾസിൽ ഈ പ്രബന്ധം പ്രസിദ്ധീകരിച്ചിട്ടുണ്ട്.\nവായിക്കുക: kerala-government-, ആരോഗ്യം, മനുഷ്യാവകാശം, വിദ്യാഭ്യാസം, വൈദ്യശാസ്ത്രം, സാമൂഹ്യക്ഷേമം\n« പൗരത്വ ഭേദഗതി നിയമം കേരളത്തില് നടപ്പാക്കില്ല’; പിണറായി വിജയന്\n« പന്തീരങ്കാവ് യു.എ.പി.എ കേസിലെ മുഖ്യമന്ത്രിയുടെ നിലപാട് മാറ്റം വൈകി വന്ന വിവേകമെന്ന് ചെന്നിത്തല


മുസ്‌ലിംകള്‍ക്കെതിരായ ആക്രമണം; ശ്രീലങ്കയില് രാജ്യവ്യാപക കര്‍ഫ്യൂ - Muhimmath\nHeadline Popular പ്രവാസം\nമുസ്‌ലിംകള്‍ക്കെതിരായ ആക്രമണം; ശ്രീലങ്കയില് രാജ്യവ്യാപക കര്‍ഫ്യൂ\nകൊളംബോ: മുസ്‌ലിംകള്‍ക്കും മുസ്‌ലിംകളുടെ സ്ഥാപനങ്ങള്‍ക്കും മസ്ജിദിനു നേര്‍ക്കുള്ള ആക്രമണങ്ങള് വര്‍ധിച്ച സാഹചര്യത്തില് ശ്രീലങ്കയില് കര്‍ഫ്യൂ പ്രഖ്യാപിച്ചു. അടുത്ത ഒരറിയിപ്പുണ്ടാവുന്നതുവരെ കര്‍ഫ്യൂ തുടരുമെന്നു പോലിസ് വക്താവ് റുവാന് ഗുനസ്‌കേര പറഞ്ഞു. ഈസ്റ്റര് ദിനത്തില് കൊളംബോയിലുണ്ടായ സ്‌ഫോടനങ്ങളെ തുടര്‍ന്നാണു മുസ്‌ലിംകള്‍ക്കെതിരേ രാജ്യവ്യാപകമായി ആക്രമണം ആരംഭിച്ചത്.\nഈസ്റ്റര് ദിനത്തിലെ ആക്രമണത്തിനു ഒരാഴ്ചക്കു ശേഷം മുസ്‌ലിംകള്‍ക്കെതിരേയുള്ള ആക്രമണങ്ങള് വര്‍ധിക്കുകയും മസ്ജിദും സ്ഥാപനങ്ങളും ആക്രമിക്കപ്പെടുകയുമായിരുന്നു. ഇതേ തുടര്‍ന്നു രാജ്യത്തു ഫേസ്ബുക്ക്, വാട്‌സ് ആപ്, ഇന്‍സ്റ്റഗ്രാം തുടങ്ങിയ സാമൂഹിക മാധ്യമങ്ങള്‍ക്കു വിലക്കേര്‍പെടുത്തിയിരുന്നു.\nതുടര്‍ന്നാണു രാജ്യത്തുടനീളം കര്‍ഫ്യൂ പ്രഖ്യാപിച്ചത്. ഇക്കഴിഞ്ഞ ഈസ്റ്റര് ദിനത്തില് കൊളംബോയിലെ ചര്‍ച്ചുകളിലും ഹോട്ടലുകളിലും നടന്ന സ്‌ഫോടനങ്ങളില് 253 പേര് കൊല്ലപ്പെട്ടതിനെ തുടര്‍ന്നാണു മുസ്‌ലിംകള്‍ക്കെതിരായ ആക്രമണങ്ങള് ആരംഭിച്ചത്.


Chiyaan Vikram’s Rs 300 cr Mahavir Karna's shooting started | 300 കോടിയുടെ ബജറ്റുമായി മഹാവീര് കര്‍ണന്: ചിത്രീകരണം ആരംഭിച്ചു | Mangalam\nWednesday, August 21, 2019 Last Updated0Min2Sec ago English Edition\nFriday 08 Feb 2019 12.05 PM\nഎന്നു നിന്റെ മൊയ്തീന് എന്ന ചിത്രത്തിന് ശേഷം ആര്‍എസ് വിമല് ഒരുക്കുന്ന മഹാവീര് കര്‍ണന്റെ ചിത്രീകരണം ആരംഭിച്ചു. ചിത്രത്തിന്റെ ലൊക്കേഷന് ചിത്രങ്ങള് സംവിധായകന് നവമാധ്യമങ്ങളില് പങ്കുവച്ചു. തെന്നിന്ത്യന് താരം ചിയാന് വിക്രം ആണ് കര്‍ണനായി അഭിനയിക്കുന്നത്.\nചിത്രത്തിന്റെ പൂജ നേരത്തെ തന്നെ തിരുവനന്തപുരം പത്മനാഭസ്വാമി ക്ഷേത്രത്തില് വച്ച് നടന്നിരുന്നു. വലിയ ഭാരമുള്ള ഒരു മണിയാണ് ചിത്രത്തിന്റെ പൂജയ്ക്കായി ഉപയോഗിച്ചിരിക്കുന്നത്. കര്‍ണന്റെ രഥത്തില് സ്ഥാപിക്കാനുള്ള മണിയാണ് ഇത്.\n300 കോടി രൂപയാണ് ചിത്രത്തിന്റെ ബജറ്റായി കണക്കാക്കുന്നത്. ബാഹുബലിയുടെ രണ്ടാം ഭാഗത്തിന് 250 കോടിയായിരുന്നു ചിലവായത്. ചിത്രത്തിനായി പ്രസിദ്ധ സീരീസായ ഗെയിം ഓഫ് ത്രോണ് സീരിയസിലെ അണിയറപ്രവര്‍ത്തകരുമുണ്ട്.\nമലയാളത്തിന് പുറമെ നിരവധി ഭാഷകളിലും ചിത്രം നിര്‍മ്മിക്കുന്നുണ്ട്. വിക്രത്തിന്റെ ഹിന്ദിയിലെ മൂന്നാം ചിത്രമാണിത്. 2019 ഡിസംബറില് ചിത്രം റിലീസ് ചെയ്യാനാണ് ഉദ്ദേശിക്കുന്നത്.


പ്രളയം: വോട്ടര് ഐഡി നഷ്ടമായവര്‍ക്ക് സൗജന്യമായി പുതിയത് നല്‍കും | Chief Electoral officer said that those who lost voter IDs during the flood - Malayalam Oneindia\nപ്രളയം: വോട്ടര് ഐഡി നഷ്ടമായവര്‍ക്ക് സൗജന്യമായി പുതിയത് നല്‍കും\nUpdated: Sat, Sep 1, 2018, 10:11 [IST]\nതിരുവനന്തപുരം: പ്രളയത്തില് വോട്ടര് ഐ.ഡി കാര്‍ഡുകള് നഷ്ടമായവര്‍ക്ക് സൗജന്യമായി പുതിയ കാര്‍ഡുകള് നല്‍കുമെന്ന് ചീഫ് ഇലക്ടറല് ഓഫീസര് ടീക്കാറാം മീണ വാര്‍ത്താസമ്മേളനത്തില് അറിയിച്ചു. ഇതിനായി ceo.kerala.gov.in ല് ലഭ്യമായ ഫോറം 1 ഡി ഡൗണ്‍ലോഡ് ചെയ്ത് പൂരിപ്പിച്ച് താലൂക്ക് ഓഫീസില് സമര്‍പ്പിക്കണം. പ്രളയബാധിതമേഖലകളില് താലൂക്ക് ഓഫീസിലെത്തി നല്‍കാന് കഴിയാത്തവര്‍ക്ക് ബദല് മാര്‍ഗങ്ങള് ഏര്‍പ്പെടുത്തുന്നത് സാധ്യമാണോ എന്ന് ജില്ലാ കളക്ടര്‍മാരുമായി ആലോചിച്ച് പരിഗണിക്കുമെന്നും അദ്ദേഹം പറഞ്ഞു.\nസംസ്ഥാനത്തെ പ്രളയക്കെടുതിയുടെ സാഹചര്യത്തില് കരട് സമ്മതിദായക പട്ടിക പ്രസിദ്ധീകരിക്കുന്നതിനുള്ള തീയതി ഒക്ടോബര് ഒന്നിലേക്ക് നീട്ടിയതായും അദ്ദേഹം അറിയിച്ചു. നേരത്തെ സെപ്റ്റംബര് ഒന്നിന് പ്രസിദ്ധീകരിക്കാനായിരുന്നു തീരുമാനം.\nഅവകാശങ്ങള്/എതിര്‍പ്പുകള് ഒക്ടോബര് ഒന്നുമുതല് നവംബര് 15 വരെ സ്വീകരിക്കും. പേര് വിട്ടുപോയിട്ടുണ്ടെങ്കിലോ, തെറ്റുകള് ഉണ്ടെങ്കിലോ പരാതികള് തഹസില്‍ദാര്‍ക്ക് നല്‍കാം. ഡിസംബര് 10ന് മുമ്പ് അവകാശങ്ങള്/എതിര്‍പ്പുകള് തീര്‍പ്പാക്കും. അന്തിമ സമ്മതിദായക പട്ടിക 2019 ജനുവരി നാലിന് പ്രസിദ്ധീകരിക്കും.\nവോട്ടര്‍പട്ടികയില് കൂടുതല് പ്രവാസികളെയും ഭിന്നശേഷിക്കാരെയും ട്രാന്‍സ്ജെന്‍ഡേഴ്സിനെയും ചേര്‍ക്കാന് നടപടി സ്വീകരിച്ചിട്ടുണ്ട്. ഭിന്നശേഷിക്കാരെ ബുദ്ധിമുട്ടിപ്പിക്കാതെ ബി.എല്.ഒമാര് തന്നെ വീടുകള്‍തോറും സന്ദര്‍ശിച്ച് അപേക്ഷകള് പൂരിപ്പിച്ച് വാങ്ങാന് നടപടിയുണ്ടാക്കും. 2616 പേരെ നിലവില് കരട് പട്ടികയില് പുതുതായി ചേര്‍ത്തിട്ടുണ്ട്.\nട്രാന്‍സ്ജെന്‍ഡേഴ്സ് കൂടുതലായി വോട്ടര്‍പട്ടികയില് കടന്നുവരേണ്ടതുണ്ട്. നിലവില് 18 പേര് മാത്രമാണുള്ളത്. ഇവര്‍ക്കായി താലൂക്ക് ഓഫീസുകളില് ഹെല്‍പ് ഡെസ്‌ക് ഉണ്ട്. പ്രവാസികളില് പേരില്ലാത്തവര്‍ക്ക് ഓണ്‍ലൈനായി അപേക്ഷിക്കാം. സി.ഇ.ഒ യുടെ ceo.kerala.gov.in വെബ്സൈറ്റില് ലഭ്യമായ ഫോറം6എ ഉപയോഗിച്ച് ഓണ്‍ലൈനായി അപേക്ഷിക്കാം.\nകൂടുതൽ kerala floods 2018 വാർത്തകൾView All\nkerala floods 2018 kerala rain rain idukki idukki dam mullapperiyar monsoon മഴ മണ്‍സൂണ് ഇടുക്കി ഇടുക്കി ഡാം\nChief Electoral officer said that those who lost voter IDs during the flood will be issued new one free of cost


തൊഴിലുടമകളും തൊഴിലാളികളും വറച്ചട്ടിയില് -എന്.എല്.യു. - Muhimmath\nതൊഴിലുടമകളും തൊഴിലാളികളും വറച്ചട്ടിയില് -എന്.എല്.യു.\nകാസര്‍കോട്: കേന്ദ്ര സര്‍ക്കാരിന്റെ തൊഴിലാളി വിരുദ്ധ നയവും പെട്രോള് ഡീസല് ഉല്‍പന്നങ്ങളുടെയും നിത്യോപയോഗ സാധനങ്ങളുടെയും രൂക്ഷമായ വിലക്കയറ്റവും മൂലം തൊഴില് ശാലകള് സ്തംഭിക്കുകയും തൊഴിലവസരങ്ങള് നഷ്ടപ്പെടുകയും ചെയ്തതിനാല് തൊഴിലുടമകളും തൊഴിലാളികളും കേന്ദ്ര സര്‍ക്കാരിന്റെ വറചട്ടിയിലാണ് എന്ന് നാഷണല് ലേബര് യൂണിയന് സംസ്ഥാന കമ്മിറ്റി അഭിപ്രായപ്പെട്ടു.\nകേന്ദ്ര സര്‍ക്കാരിന്റെ തൊഴിലാളി വിരുദ്ധ നയത്തിനെതിരെയും പെട്രോള് ഡീസല് വില കുറയ്ക്കണമെന്ന് ആവശ്യപ്പെട്ടും ആള്‍ക്കൂട്ട കൊലപാതകങ്ങളിലെ ഗൂഡാലോചനക്കാരെയും കുറ്റവാളികളെയും നിയമത്തിന്റെ മുന്നില് കൊണ്ടുവന്ന് മാതൃകാപരമായി ശിക്ഷിക്കണമെന്നും ആവശ്യപ്പെട്ടുകൊണ്ട് കേന്ദ്ര സ്ഥാപനങ്ങള്‍ക്ക് മുന്നില് ദേശവ്യാപകമായി പ്രക്ഷോഭം സംഘടിപ്പിക്കാനും നാഷണല് ലേബര് യൂണിയന് എന്.എല്.യു. സംസ്ഥാന കമ്മിറ്റി തീരുമാനിച്ചു.\nഎന്.എല്.യു. സംസ്ഥാന വൈസ് പ്രസിഡന്റ് സി.എം.എ. ജലീലിന്റെ അദ്ധ്യക്ഷതയില് കാസര്‍കോട് നടന്ന സംസ്ഥാന കമ്മിറ്റി യോഗം താമരശ്ശേരി ഗ്രാമപഞ്ചായത്ത് മെമ്പറും നാഷണല് ലേബര് യൂണിയന് സംസ്ഥാന പ്രസിഡന്റുമായ എ.പി. മുസ്തഫ ഉദ്ഘാടനം ചെയ്തു.\nഎന്.എല്.യു സംസ്ഥാന ട്രഷറര് സലാം അല്‍ഹന കൊല്ലം, സംസ്ഥാന സെക്രട്ടറി ഇബ്രാഹിം വയനാട്, മുസ്തഫ കണ്ണൂര്, ഐ.എന്.എല്. കാസര്‍കോട് ജില്ലാ സെക്രട്ടറി അസീസ് കടപ്പുറം, എന്.എല്.യു. ജില്ലാ സെക്രട്ടറി ഹനീഫ് കടപ്പുറം, അബ്ദുല് റഹിമാന് മാസ്റ്റര്, ബഷീര് പാക്യാര, കരീം പള്ളത്തില്, മുഹമ്മദ് കോടി, മുസ്തഫ മഞ്ചേശ്വരം തുടങ്ങിയവര് പ്രസംഗിച്ചു. എന്.എല്.യു സംസ്ഥാന ജനറല് സെക്രട്ടറി പി.എം. സുബൈര് പടുപ്പ് സ്വാഗതവും എന്.എല്.യു. ജില്ലാ ട്രഷറര് അമീര് കൊടി നന്ദിയും പറഞ്ഞു.


ബിജെപിയുടെ ആവശ്യം തള്ളി തെരഞ്ഞെടുപ്പ് കമ്മിഷൻ, അനുവദിച്ച ചിഹ്നങ്ങളിൽ മാറ്റമുണ്ടാകില്ല | BJP demand rejected No change in election symbol says commission\nബിജെപിയുടെ ആവശ്യം തള്ളി തെരഞ്ഞെടുപ്പ് കമ്മിഷൻ, അനുവദിച്ച ചിഹ്നങ്ങളിൽ മാറ്റമുണ്ടാകില്ല\nThiruvananthapuram, First Published Nov 28, 2020, 8:37 PM IST\nതിരുവനന്തപുരം കോർപറേഷനിൽ അപരന്മാരുടെ സ്ഥാനവും ചിഹ്നവും മാറ്റാൻ ആവശ്യപ്പെട്ട് ബിജെപി രംഗത്തെത്തിയിരുന്നു. ഈ ആവശ്യമാണ് നിരാകരിച്ചത്\nതിരുവനന്തപുരം: തദ്ദേശ തെരഞ്ഞെടുപ്പിൽ സ്ഥാനാർത്ഥികൾക്ക് അനുവദിച്ച ചിഹ്നങ്ങളിൽ മാറ്റമുണ്ടാകില്ല. സ്ഥാനാർത്ഥി പട്ടികയിലെ പേരുകളിലും ക്രമത്തിലും മാറ്റമുണ്ടാകില്ലെന്നും സംസ്ഥാന തെരഞ്ഞെടുപ്പ് കമ്മീഷൻ വ്യക്തമാക്കി. തിരുവനന്തപുരം കോർപറേഷനിൽ അപരന്മാരുടെ സ്ഥാനവും ചിഹ്നവും മാറ്റാൻ ആവശ്യപ്പെട്ട് ബിജെപി രംഗത്തെത്തിയിരുന്നു. ഈ ആവശ്യമാണ് നിരാകരിച്ചത്.\nസ്ഥാനാർത്ഥി നൽകിയ പേരിന് പകരം വീട്ടുപേരുൾപ്പടെ കൂട്ടിച്ചേർത്ത് നൽകിയതും വിവാദമായിരുന്നു. എന്നാൽ അക്ഷരമാലാ ക്രമത്തിൽ ആണ് പേരുകൾ നൽകുന്നതെന്നും ചട്ടപ്രകാരം ഇനി ഇത് മാറ്റി നൽകാനാവില്ലെന്നും തെരഞ്ഞെടുപ്പ് കമ്മിഷൻ വിശദീകരിച്ചു. ലോക്സഭാ-നിയമസഭാ തെരഞ്ഞെടുപ്പുകളിലെ ചട്ടം തദ്ദേശ തെരഞ്ഞെടടുപ്പിൽ ബാധകമാകില്ലെന്നും തെരഞ്ഞെടുപ്പ് കമ്മിഷൻ വ്യക്തമാക്കി.\nപഞ്ചായത്ത് രാജ് ആക്ട് നിയമ പ്രകാരമാണ് സംസ്ഥാന തെരഞ്ഞെടുപ്പ് കമ്മീഷന്റെ തീരുമാനം. സ്ഥാനാർത്ഥികളുടെ പേര് അക്ഷരമാല ക്രമത്തിൽ വേണമെന്നാണ് ചട്ടം. സ്വതന്ത്ര ചിഹ്നങ്ങളെക്കുറിച്ച് നേരത്തെ പരാതി ഇല്ലായിരുന്നുവെന്നും കമ്മീഷൻ പറയുന്നു. ഇതോടെ ഹൈക്കോടതിയെ സമീപിക്കാനാണ് ബിജെപി തീരുമാനം.\nതിരുവനന്തപുരം കോർപ്പറേഷനിൽ 10 ഡിവിഷനുകളിൽ ബിജെപി സ്ഥാനാർത്ഥികളുടെ അതേപേരുള്ള അപരന്മാർക്ക് പട്ടികയിൽ തൊട്ടടുത്ത് സ്ഥാനവും താമരയോട് സാമ്യമുള്ള റോസാപ്പൂ ചിഹ്നവും അനുവദിച്ചിട്ടുണ്ട്. ചിഹ്നവും പേരുകളുടെ ക്രമവും മാറ്റണമെന്നും പിൻവലിച്ചില്ലെങ്കിൽ നിയമനടപടി സ്വകരിക്കുമെന്ന മുന്നറിയിപ്പുമായി ബിജെപി സ്ഥാനാർത്ഥികൾ സമരവുമായെത്തിയിരുന്നു.\nപട്ടം ഡിവിഷനിൽ ബിജെപി സ്ഥാനാർത്ഥിയായ കെ സന്തോഷ് കുമാറിന് താമര ചിഹ്നം അനുവദിച്ചു. തൊട്ടുമുകളിൽ അപരൻ സന്തോഷിന് റോസാപ്പൂ കിട്ടി. ഇടവക്കോട് വാർഡിൽ ബിജെപി സ്ഥാനാർത്ഥി പോങ്ങുംമൂട് വിക്രമന്റെ താമരയ്ക്ക് തൊട്ടുമുകളിൽ അപരൻ വിക്രമന് റോസാപ്പൂ ചിഹ്നം കിട്ടി. കഴക്കൂട്ടത്ത് ബിജെപി സ്ഥാനാർത്ഥി അനുജി പ്രഭയ്ക്ക് താമര, തൊട്ടുമുകളിൽ മറ്റൊരു അനുവിന് റോസാപ്പൂ. ഇങ്ങനെ കോർപ്പറേഷനിൽ ബിജെപിക്ക് പ്രതീക്ഷയുള്ള 10 ഡിവിഷനുകളിൽ ഇതാണ് സ്ഥിതി.\nഅക്ഷരമാലാ ക്രമത്തിൽ, സാങ്കേതിക നടപടിക്രമം അനുസരിച്ചാണ് എല്ലാമെന്നാണ് തെരഞ്ഞെടുപ്പ് കമ്മിഷന്റെ വിശദീകരണം. ദേശീയപാർട്ടികൾക്കും സംസ്ഥാന പാർട്ടികൾക്കും ഉള്ള മുൻഗണന സിപിഎമ്മിനെ ജയിപ്പിക്കാനായി അട്ടിമറിച്ചെന്ന് ബിജെപി ആരോപിക്കുന്നു. ബിജെപിയുടെ ആവശ്യം തെരഞ്ഞെടുപ്പ് കമ്മീഷൻ നിരാകരിച്ചതോടെ ബിജെപിയുടെ അടുത്ത നീക്കമാണ് ഉറ്റുനോക്കുന്നത്.\nLast Updated Nov 28, 2020, 8:47 PM IST\nin election symbol\nബിജെപിയുടെ ആവശ്യം തള്ളി\nഅനുവദിച്ച ചിഹ്നങ്ങളിൽ മാറ്റമുണ്ടാകില്ല


ചെറിയനാടൻ (വി)കൃതികൾ: കൃഷ്ണപക്ഷം\nഎഴുതിയത് : G. Nisikanth (നിശി) സമയം 12:54 PM\nkamantunnillaa nishee..enikkathinulla yogyathilla..muzhuvan vaayichu nokkan polum pattunnilla..athimanoharam enna vaaku parayan njan aalalla...enkilum ente pranaamam,,,,,,,,,,,,,,,,,,,,\nനന്നായിട്ടുണ്ട്.. കുറച്ച് നീണ്ടു പോയത് കണ്ട് വായിക്കുന്നില്ലെന്നു വച്ചതാ ആദ്യം.. ചിലവഴിച്ച സമയം നഷ്ടമായില്ല\nശോകമൂകരായ് ഗോവൃന്ദങ്ങളും നിലകൊണ്ടു.......\nഇങ്ങനെ ചിന്തിക്കാൻ കഴിയുന്നില്ല............\nപാപ്പാത്തി, കിങ്ങിണിക്കുട്ടി, പൊന്മളക്കാരൻ എല്ലാർക്കും നന്ദി, നമസ്കാരം, വന്നതിന് അഭിപ്രായമറിയിച്ചതിന്.\nനീണ്ടുപോയതിനാൽ ആരും വരില്ലെന്നറിയാം, എങ്കിലും കിടക്കട്ടെ എന്നു കരുതി....;))\nകൃഷ്ണാ നീയെന്നെ അറിയില്ല എന്ന കവിത ഞാന് ഓര്‍ക്കുന്നു. പണ്ട് മലയാളം ടീച്ചര് മറ്റൊരു കവിത പഠിപ്പിച്ചതും ഓര്‍ക്കുന്നു. അതിലും ഉണ്ട് അക്രൂരന് വരുന്നതും കണ്ണനെ കൊണ്ട് പോകുന്നതും ആ രഥചക്ര വേഗങ്ങള് ഉയര്‍ത്തിയ ധൂമം രാധയുടെ കാഴ്ച മങ്ങിച്ചതും ... ഇന്നും ടീചെര്‍ന്ടെ ശബ്ദം കാതില് മുഴങ്ങുന്നു. ഇപ്പോള് നിശി അതെല്ലാം ഓര്‍മ്മിപ്പിച്ചു. ആസ്വദിചെഴുതുമ്പോള് നമ്മള് കവിതയ്ക്ക് നീട്ടം കൂടുന്നതൊന്നും കണക്കാക്കാറില്ല. അല്ലങ്ങിലും വിചാരങ്ങള് വെട്ടിക്കുരച്ചാല് പൂര്‍ണത കിട്ടുമോ?\nഈ പോസ്റ്റ് വളരെ നന്നായി നിശി. കൃഷ്ണനും ചോദിയ്ക്കാനും പറയാനുമൊക്കെ ആളായി... ഇത്രയും കാലം ഇത്ര വിശദമായ ഒരു ചിത്രം കിട്ടിയിരുന്നില്ല.\nപാവം രാധ അല്ലേ നിശി.\nകളിമൺപ്രതിമകളല്ലയോ ദൈവം സഖേ\nഈ വരികള് എനിക്ക് ഏറ്റവും ഇഷ്ട്ടംമായി.\nകരയാനറിയാത്ത ചിരിക്കാന് അറിയാത്ത കളിമണ് പ്രതിമകളെ എന്ന് കവികള് പാടിയതും സത്യം അല്ലേ. ആശംസകള് നിശി.


manaf against monson മോന്‍സണിനെതിരെ 'റെന്റ് എ കാര്' ഉടമ\nവാടകയ്‌ക്കെടുത്ത വാഹനം പണയംവച്ച് പണം തട്ടി; മോന്‍സണിനെതിരെ ‘റെന്റ് എ കാര്’ ഉടമ\nപുരാവസ്തു വില്‍പനക്കാരനെന്ന പേരില് നിരവധി പേരെ പറ്റിച്ച മോന്‍സണ് മാവുങ്കലിനെതിരെ കൂടുതല് പരാതികള്. റെന്റ് എ കാര് ഉടമ ബിസിനസ് നടത്തുന്ന കൊച്ചി സ്വദേശി മനാഫ് ആണ് പരാതിക്കാരന്. 2003 ല് വാടകയ്‌ക്കെടുത്ത വാഹനം പണയംവച്ച് മോന്‍സണ് പണം തട്ടിയെന്നാണ് പരാതി ഉയര്‍ന്നിരിക്കുന്നത്.\nആയുര്‍വേദ ഡോക്ടര് എന്ന പേരിലാണ് മോന്‍സണ് മാവുങ്കല് മനാഫിനെ പരിചയപ്പെടുന്നത്. കൊച്ചിയില് ബിസിനസിന് എത്തിയതാണെന്നാണ് പറഞ്ഞത്. തന്റെ വാഹനം വര്‍ക്ക് ഷോപ്പിലാണെന്നും വാഹനം വേണമെന്നും പറഞ്ഞു. വാടക നല്‍കിയ ശേഷം മടങ്ങി. ബന്ധം സ്ഥാപിച്ച ശേഷം ഒന്‍പത് മാസത്തിനിടെ ഏഴ് കാറുകളാണ് മോന്‍സണ് വാടകയ്‌ക്കെടുത്തത്.\nപല സ്റ്റേഷനുകളില് പരാതി നല്‍കിയ ശേഷമാണ് വാഹനങ്ങള് തിരികെ കിട്ടിയത്. വലിയ രീതിയില് സാമ്പത്തിക നഷ്ടമുണ്ടായി. ബാങ്കില് ജോലിക്ക് പോകേണ്ടി വന്നു. മൂന്ന് വര്‍ഷം ജോലി ചെയ്ത ശേഷമാണ് വീണ്ടും ബിസിനസ് തുടങ്ങിയത്. കേസ് നല്‍കിയതിന്റെ പേരില് തനിക്കെതിരെ ഗൂണ്ടാ ഭീഷണി ഉണ്ടായി. വീട് കത്തിക്കുമെന്നുവരെ പറഞ്ഞു. തന്റെ ഓരോ കാര്യങ്ങളും നീരീക്ഷിക്കാന് ആളുണ്ടെന്നും മനാഫ് വ്യക്തമാക്കി.\nവാക്കുവച്ച് ആളുകളെ കറക്കാന് മോന്‍സണ് അറിയാം. നല്ല നടനാണയാള്. കേസുകളില് നിന്ന് മോന്‍സണ് ഊകരിപോകുമെന്നാണ് തനിക്ക് തോന്നുന്നത്. അയാള്‍ക്ക് പൊലീസുകാരുമായി നേരിട്ട് ബന്ധമുള്ളതായി അറിയില്ല. റിയട്ടേര്‍ഡ് എസ്പിയുമായി ബന്ധമുണ്ടെന്നറിയാമെന്നും മനാഫ് കൂട്ടിച്ചേര്‍ത്തു.\nStory Highlights: manaf against monson


മണലിന് പകരം എംസാൻഡ് ഉപയോഗിക്കുന്നത് വീടിന്റെ കെട്ടുറപ്പിനെ പ്രതികൂലമായി ബാധിക്കുമോ? | Architecture Malayalam Magazine\nഎംസാൻഡ് ഉപയോഗിച്ച് വീട് നിർമ്മിക്കുന്നതിൽ എന്തെങ്കിലും പ്രശ്നമുണ്ടോ? എം സാൻഡും പാറപ്പൊടിയും എങ്ങനെ വേർതിരിച്ചറിയാം? എം സാൻഡ് ക്വാളിറ്റി ചെക്കിങ് നടത്തേണ്ടതെങ്ങനെ? മണലിന് പകരം എംസാൻഡ് ഉപയോഗിക്കുന്നത് വീടിന്റെ കെട്ടുറപ്പിനെ പ്രതികൂലമായി ബാധിക്കുമോ? അറിയാം…\nമണലിന്റെ ദൗർലഭ്യം മൂലമാണ് ഇന്ന് കൂടുതൽ ആളുകളും വീട് നിർമ്മാണത്തിനായി എം സാൻഡ് അഥവാ മാനുഫാക്ചറിംഗ് സാൻഡ് തിരഞ്ഞെടുക്കുന്നത്. വീട് നിർമ്മാണത്തിനായി എം സാൻഡ് ഉപയോഗിക്കുന്നത് ഒരു പരിധിവരെ ചിലവ് നിയന്ത്രിക്കാൻ സഹായിക്കും. എം സാൻഡ് ഉപയോഗിക്കുമ്പോൾ സിമന്റുമായുള്ള ചേരുവകൾ കൃത്യമായിരിക്കണം. വെള്ളം നനയ്ക്കുന്നതിലും വിട്ടുവീഴ്ചയും ചെയ്യാൻ പാടില്ല. അത് വീടിനെ ദോഷകരമായി ബാധിക്കും.\nആറ്റുമണൽ ലഭ്യമല്ലാത്ത സാഹചര്യങ്ങളിൽ എം സാൻഡ് ഉപയോഗിക്കുന്നതുകൊണ്ട് കെട്ടിടത്തിന് യാതൊരു ഉറപ്പുകുറവും ഉണ്ടാകുന്നില്ല. എന്നാൽ എം സാൻഡ് നല്ലരീതിയിൽ ശാസ്ത്രീയമായി നിർമ്മിച്ചതാണോ എന്ന് ഉറപ്പുവരുത്തേണ്ടതാണ്. ഐഎസ് 383-1970 പ്രകാരം ബിഐഎസ് സ്റ്റാൻഡേർഡ്സ് പാലിച്ചു നിർമ്മിക്കുന്ന ക്യുബിക്കൽ ഷേപ്പിലുള്ള എം സാൻഡ് മാത്രമേ നിർമ്മാണത്തിന് ഉപയോഗിക്കാവൂ.\nയാതൊരു കാരണവശാലും ഒരു നിർമ്മാണത്തിനും ക്രഷർ പൊടി ഉപയോഗിക്കരുത്. പൊടി നിറഞ്ഞതോ, ക്ലേ, സിൽറ്റ് എന്നിവ അടങ്ങിയതോ ആയ പാറപ്പൊടി ഒരുതരത്തിലും ഉപയോഗിക്കരുത്. നമ്മൾ ഉപയോഗിക്കുന്ന സാൻഡിൽ പൊടിയുടെ അംശം കൂടുമ്പോൾ അതിന് ആവശ്യമായ വെള്ളത്തിന്റെ അളവ് കൂടുകയും സിമന്റ് സെറ്റ് ആവാൻ ആവശ്യമുള്ള വെള്ളത്തിൽ നല്ലൊരു അംശം ഈ പൊടി വലിച്ചെടുക്കുകയും ചെയ്യുന്നു. ഇതുമൂലം ഉറപ്പു ക്രമാതീതമായി കുറയുകയും ശരിയായ മിക്സ് ലഭിക്കാൻ കൂടുതൽ വെള്ളം ചേർക്കേണ്ടി വരികയും ചെയ്യും. ഇത്തരത്തിൽ കൂടുതൽ വെള്ളം ചേർക്കുമ്പോൾ നിർമ്മാണത്തിൽ പൊട്ടലുകളും വിള്ളലുകളും ഉണ്ടാകാനുള്ള സാധ്യതയും കൂടും.\nശാസ്ത്രീയമായി പൊടിച്ച് ഫിൽറ്റർ ചെയ്ത് കഴുകി വരുന്ന എം സാൻഡിന് ഒരു ക്യൂബിക് അടിക്ക് ഏകദേശം 50 രൂപയോളം വില വരുമ്പോൾ പാറപ്പൊടിക്ക് 10 രൂപയിൽ താഴെയെ ചെലവ് വരൂ. ഒരു സാധാരണ ഉപഭോക്താവിനെ സംബന്ധിച്ചിടത്തോളം ഈ പാറപ്പൊടിയും എം സാൻഡും കണ്ടാൽ തിരിച്ചറിയാൻ സാധിക്കില്ല. പരിചയസമ്പന്നരല്ലാത്ത ആളുകൾ മേൽനോട്ടം വഹിക്കുന്ന, അല്ലെങ്കിൽ യാതൊരു ടെക്നിക്കൽ മേൽനോട്ടവും ഇല്ലാത്ത സൈറ്റുകളിൽ ഇത് വളരെ അധികം ചൂഷണം ചെയ്യപ്പെടുന്നുണ്ട്.\nഇത്തരത്തിലുള്ള തട്ടിപ്പുകൾക്കിരയാകാതിരിക്കാൻ നിങ്ങൾ ചെയ്യേണ്ടത് എം സാൻഡ് നിർമ്മിക്കുന്ന യൂണിറ്റുകളിൽ നേരിട്ട് പോയി സാമ്പിളുകൾ ശേഖരിച്ച് ടെസ്റ്റ് ചെയ്യുകയാണ്. അതിന്റെ കോമ്പോസിഷനും ഗ്രഡേഷനും പരിശോധിക്കാൻ എല്ലാ എൻജിനീയറിംഗ് കോളേജുകളിലും സൗകര്യമുണ്ട്. ഒരു സാമ്പിളിന് ആയിരം രൂപയിൽ താഴെയെ ചെലവാകൂ.\n4.75 മൈക്രോൺ സൈസ് മുതൽ 0.075മൈക്രോൺ സൈസ് വരെയുള്ള തരികൾ അരിപ്പകളിൽ തങ്ങി നിൽക്കുന്നതാണ് ഐഎസ് സ്പെസിഫിക്കേഷൻ പ്രകാരം മികച്ച എം സാൻഡ്.\nമാനുഫാക്ചറിംഗ് യൂണിറ്റുകളിൽ കടന്നുചെന്ന് സാൻഡ് ഉണ്ടാക്കുന്നത് കണ്ട്, അത് തന്നെയാണ് സാമ്പിൾ തരുന്നത് എന്ന് ഉറപ്പുവരുത്തുക. സാമ്പിളിന് വേണ്ടി മാത്രം നല്ല സാൻഡ് കൊടുത്ത് മാനുഫാക്ചറിങ് യൂണിറ്റിലേക്ക് ഉപഭോക്താവിനെ കടത്തിവിടാത്ത ഒരു സ്ഥലത്തുനിന്നും സാൻഡ് എടുക്കരുത്. അങ്ങനെയും പ്രവർത്തിക്കുന്ന യൂണിറ്റുകൾ നാട്ടിൽ സുലഭമായിട്ടുണ്ട്.\nപിന്നീട് നിങ്ങളുടെ കോൺട്രാക്ടറോട് നിങ്ങൾ ടെസ്റ്റ് ചെയ്ത് ബോധ്യപ്പെട്ട സ്ഥലത്തുനിന്നും മണൽ ഇറക്കാൻ ആവശ്യപ്പെടുക. അദ്ദേഹത്തോട് ഏതു ലോഡിന്റെയും ബില്ല് എപ്പോൾ വേണമെങ്കിലും ആവശ്യപ്പെടും എന്നുള്ളത് മുൻകൂട്ടി പറഞ്ഞു ധാരണയിൽ എത്തുക. അല്ലെങ്കിൽ നിങ്ങൾ വഞ്ചിക്കപ്പെടാനുള്ള സാധ്യത വളരെയധികമാണ്. നല്ല എം സാൻഡിന്റെ സ്ഥാനത്ത് അതേ വിലയിൽ നിങ്ങൾ പാറപ്പൊടിയോ, പൊടി മിക്സ് ചെയ്ത എം സാൻഡോ ഉപയോഗിക്കേണ്ടതായി വരും. ഇത്തരത്തിൽ വഞ്ചിതരാകാതിരിക്കാൻ ശ്രദ്ധിക്കുക. സാമ്പിൾ ടെസ്റ്റ് ചെയ്തശേഷവും സംശയം നിലനിൽക്കുന്നുവെങ്കിൽ ക്വാളിറ്റി എൻജിനീയർമാരുടെ സേവനം തേടുക.\nയഥാർത്ഥ പുഴ മണലിന് വില കൂടുതലാണ് എന്ന് മാത്രമല്ല ഉപ്പ് മണൽ ആണോ എന്നു തിരിച്ചറിയാനും എളുപ്പമല്ല. കൂടുതൽ വില കൊടുത്ത് ഉപ്പു കലർന്ന മണൽ വാങ്ങുന്നതിനേക്കാൾ നല്ലത് എംസാൻഡ് തന്നെയാണ്. കേരളത്തിൽ മാത്രമാണ് പുഴമണലിനു കൂടുതൽ ഡിമാൻഡുള്ളത്. ലോകത്തിന്റെ മറ്റു പല ഭാഗങ്ങളിലും എംസാൻഡ് ഉപയോഗിച്ച് കോൺക്രീറ്റ് ചെയ്യുന്നുണ്ട്.\nഎന്നാൽ വീടിന്റെ ബേസ്മെന്റ് നിർമ്മിക്കുമ്പോൾ ഡ്രൈ പാക്കിങ് ചെയ്യാൻ ഉദ്ദേശിക്കുന്നുണ്ടെങ്കിൽ മണലാണ് ഏറ്റവും നല്ലത്. മണൽ കിട്ടാനില്ലെങ്കിൽ മാത്രം എംസാൻഡ് ഉപയോഗിക്കുക.\nപലപ്പോഴും നിർമ്മാണത്തിൽ പറ്റുന്ന മറ്റൊരു അബദ്ധമാണ് നിർമ്മാണസാമഗ്രികൾ കേടുകൂടാതെ സൂക്ഷിക്കാതിരിക്കുന്നത്. വാർക്കാനായി ഇറക്കിയിടുന്ന എം സാൻഡിന്റെ സ്റ്റോറേജും മറ്റും വളരെയധികം ശ്രദ്ധിക്കണം. ഓരോ ലോഡ് എം സാൻഡ് ഇറക്കി കഴിയുമ്പോഴും പൂർണ്ണമായും മൂടാൻ മറക്കരുത്. ശക്തമായ കാറ്റും മഴയും ഒക്കെ ഉണ്ടായാൽ അന്യവസ്തുക്കൾ മണലിൽ വീഴാനും ക്വാളിറ്റി കുറയാനുമുള്ള സാധ്യതയുണ്ട്. ഇത്തരത്തിൽ വീഴുന്ന വസ്തുക്കൾ കോൺക്രീറ്റിനെ ദോഷകരമായി ബാധിച്ചേക്കാം.


മിസ്ത്രിക്കെതിരെ ടാറ്റ സുപ്രീം കോടതിയില് - FUTURE KERALA - Future Kerala\nമിസ്ത്രിക്കെതിരെ ടാറ്റ സുപ്രീം കോടതിയില്\nby വെബ് ഡെസ്ക്\t,\t3 January 2020\nസൈറസ് മിസ്ത്രിയുടെ പ്രവര്‍ത്തനം കമ്പനി താല്‍പ്പര്യങ്ങള്‍ക്ക് വിഘാതമായെന്ന് ടാറ്റ\nചന്ദ്രശേഖരനെ നീക്കാനുള്ള എന്‍സിഎല്‍എറ്റി തീരുമാനം മിസ്ത്രി ആവശ്യപ്പെടാതെ\nടിസിഎസ് ബോര്‍ഡ് യോഗം9ന് ചേരാനിരിക്കെ6ന് കോടതി അപ്പീല് പരിഗണിക്കും\nന്യൂഡെല്‍ഹി: ടാറ്റ സണ്‍സ് എക്‌സിക്യൂട്ടീവ് ചെയര്‍മാനായി സൈറസ് മിസ്ത്രിയെ പുനസ്ഥാപിക്കാനുള്ള നാഷണല് കമ്പനി ലോ അപ്പലറ്റ് ട്രിബ്യൂണലിന്റെ (എന്‍സിഎല്‍എറ്റി) ഉത്തരവിനെതിരെ ടാറ്റ ഗ്രൂപ്പ് സുപ്രീം കോടതിയെ സമീപിച്ചു. എക്‌സിക്യൂട്ടീവ് ചെയര്‍മാനായും ടാറ്റ കണ്‍സള്‍ട്ടന്‍സി സര്‍വീസസ് (ടിസിഎസ്), ടാറ്റ ഇന്‍ഡസ്ട്രീസ് ലിമിറ്റഡ്, ടാറ്റ ടെലിസര്‍വീസസ് എന്നീ കമ്പനികളുടെ ഡയറക്റ്ററുമായി മിസ്ത്രിയെ വീണ്ടും നിയമിക്കാനുള്ള തീരുമാനം റദ്ദാക്കണമെന്നാണ് ആവശ്യം. കോടതി ശീതകാല അവധി കഴിഞ്ഞ് തുറക്കുന്ന ആറാം തിയതി കമ്പനിയുടെ ഹര്‍ജി പരിഗണിക്കും.9ന് നടക്കുന്ന ടിസിഎസ് ബോര്‍ഡ് മീറ്റിംഗിന് മുന്നോടിയായാണ് കമ്പനി അടിയന്തര ആശ്വാസം തേടുന്നത്.\nമിസ്ത്രിക്കെതിരെ അതിരൂക്ഷമായ ആരോപണങ്ങളുന്നയിച്ചും എന്‍സിഎല്‍എറ്റി ട്രിബ്യൂണലിനെ നിശിതമായി വിമര്‍ശിച്ചുമുള്ളതാണ് ടാറ്റയുടെ ഹര്‍ജി. ടാറ്റ സണ്‍സിന്റെ ഡയറക്റ്ററെന്ന നിലയില് മിസ്ത്രി നടത്തിയ പ്രവര്‍ത്തനങ്ങള് കമ്പനിയുടെ സംയോജനത്തിന് ഗുരുതരമായ ഭീഷണി ഉയര്‍ത്തുന്നതും കമ്പനി താല്‍പ്പര്യങ്ങള്‍ക്ക് വിഘാതമാവുന്നതുമായിരുന്നെന്ന് ടാറ്റ കുറ്റപ്പെടുത്തുന്നു. ടാറ്റ ഗ്രൂപ്പില് നിന്ന് നീക്കം ചെയ്ത ശേഷം മിസ്ത്രി നടത്തിയ നീക്കങ്ങളും കമ്പനിയെ ദോഷകരമായി ബാധിച്ചു. ടാറ്റ സണ്‍സിന്റെ ഡയറക്റ്റര്‍മാര്‍ക്ക് അയച്ച അതീവ രഹസ്യ ഇ-മെയ്ല് മിസ്ത്രി ചോര്‍ത്തി മാധ്യമങ്ങള്‍ക്ക് നല്‍കിയെന്നും ബോര്‍ഡ് യോഗത്തിന്റെ രഹസ്യ മിനിറ്റ്‌സ് പരസ്യമാക്കിയെന്നും ഹര്‍ജിയില് ആരോപിക്കുന്നു. ബോര്‍ഡ് അംഗങ്ങളള്‍ക്കെതിരെ വ്യാജ ദുരാരോപണങ്ങളുന്നയിക്കുന്നതായിരുന്നു ഈ കത്ത്. ടാറ്റയുടെ ഉന്നത ഉദ്യോഗസ്ഥന് ചമഞ്ഞ് വിവരങ്ങളെല്ലാം ആദായ നികുതി വകുപ്പിന് മിസ്ത്രി കൈമാറിയെന്നും ടാറ്റ സണ്‍സ് പറയുന്നു. ഇത്തരം നിരുത്തരവാദപരമായ നടപടികളുടെ പേരിലാണ് അദ്ദേഹത്തെ പുറത്താക്കാന് ഡയറക്റ്റര് ബോര്‍ഡ് അംഗങ്ങള് തയാറായതെന്ന് ടാറ്റ വ്യക്തമാക്കുന്നു.\nനിലവിലെ ടാറ്റ ഗ്രൂപ്പ് ചെയര്‍മാനായ എന് ചന്ദ്രശേഖരനെ ടാറ്റ സണ്‍സിന്റെ എക്‌സിക്യൂട്ടീവ് ചെയര്‍മാന് സ്ഥാനത്തേക്ക് നിയമിച്ചതിനെ മിസ്ത്രി ചോദ്യം ചെയ്യാഞ്ഞിട്ടും എന്‍സിഎല്‍എറ്റി കടുത്ത തീരുമാനമെടുക്കുകയായിരുന്നെന്ന് ടാറ്റ കുറ്റപ്പെടുത്തി. ബോര്‍ഡ് യോഗത്തിലും വാര്‍ഷിക യോഗത്തിലും വോട്ടവകാശം വിനിയോഗിക്കാന് ബോര്‍ഡ് അംഗങ്ങളും ഓഹരി ഉടമകളും കാരണമൊന്നും ബോധിപ്പിക്കേണ്ടെന്ന വസ്തുതയ്‌ക്കെതിരായാണ് എന്‍സിഎല്‍എറ്റി വിധി വന്നിരിക്കുന്നത്. മിസ്ത്രിയെ നീക്കം ചെയ്തതിന് ഇതനുസരിച്ച് കാര്യകാരണങ്ങളൊന്നും ബോധിപ്പിക്കേണ്ട ആവശ്യമില്ലെന്നും ടാറ്റ സണ്‍സ് അപ്പീലില് ബോധിപ്പിക്കുന്നുണ്ട്. ഈ സാഹചര്യത്തില് മിസ്ത്രിയുടെ പുനര്‍നിയമനം ആശ്ചര്യപ്പെടുത്തുന്നതാണെന്നും കമ്പനി ചൂണ്ടിക്കാട്ടുന്നു. ഡിസംബര് 18 നാണ് എന്‍സിഎല്‍എറ്റി മിസ്ത്രിയെ വീണ്ടും ടാറ്റാ ഗ്രൂപ്പിന്റെ എക്‌സിക്യൂട്ടിവ് ചെയര്‍മാനായി നിയമിക്കാനും എന് ചന്ദ്രശേഖരനെ സ്ഥാനത്ത് നിന്ന് മാറ്റാനും ഉത്തരവിട്ടത്. ചന്ദ്ര ശേഖരനെ നിയമിച്ച നടപടി നിയമാനുസൃതമല്ലെന്ന് എന്‍സിഎല്‍എറ്റി കണ്ടെത്തുകയും ചെയ്തിരുന്നു. 2016 ഒക്ടോബറിലാണ് ടാറ്റാ സണ്‍സിന്റെ ചെയര്‍മാന് സ്ഥാനത്തു നിന്ന് മിസ്ത്രിയെ നീക്കം ചെയ്തിരുന്നത്.\nടാറ്റ-മിസ്ത്രി കേസില് മുംബൈയിലെ കമ്പനി രജിസ്ട്രാറിനെതിരെ (ആര്‍ഒസി) നടത്തിയ എതിര് പരാമര്‍ശങ്ങള് നീക്കാന് തയാറാണെന്ന് ദേശീയ കമ്പനി നിയമ അപ്പലേറ്റ് ട്രിബ്യൂണല് വ്യക്തമാക്കി. ടാറ്റയെ പബ്ലിക് കമ്പനിയില് നിന്ന് പ്രൈവറ്റാക്കി പരിവര്‍ത്തനം ചെയ്ത നടപടി നിയമ വരുദ്ധമാണെന്ന വിധിയിലാണ് ആര്‍ഒസിക്കെതിരെ രൂക്ഷമായ വിമര്‍ശനം ട്രിബ്യൂണല് നടത്തിയിരുന്നത്. ഈ പരാമര്‍ശങ്ങള് നീക്കം ചെയ്യാന് ആര്‍ഒസി ട്രിബ്യൂണലിനെ സമീപിക്കുകയായിരുന്നു. കേസില് ഇന്ന് വാദം കേള്‍ക്കാനിരിക്കെ പ്രൈവറ്റ് കമ്പനിയുടെ മാനദണ്ഡങ്ങള് അറിയിക്കാന് ട്രിബ്യൂണല് നിര്‍ദേശിച്ചിട്ടുണ്ട്. ‘നിയമ വിരുദ്ധം’, ‘ആര്‍ഒസിയുടെ സഹായത്തോടെ’ തുടങ്ങിയ പരാമര്‍ശങ്ങളാണ് കമ്പനി രജിസ്ട്രാര് ഓഫീസിന് ക്ഷീണമായിരുന്നത്. വിധിയില് വസ്തുതാപരവും നിയമപരവുമായ പിഴവുകളുണ്ടെന്ന് ആര്‍ഒസി പറയുന്നു.\nTags:\tTata Group, Tata-mistry\nഈ മാസം ലഭിച്ചത് 38,211 കോടി രൂപയുടെ വിദേശ നിക്ഷേപം\nസ്വദേശി പ്രോല്‍സാഹിപ്പിക്കുമ്പോള് ഓര്‍ക്കേണ്ടത്\nമികച്ച ആശയവുമായെത്തുന്ന ഒരു സംരംഭകനും നിരാശനാകില്ല: മുഖ്യമന്ത്രി


വിജിലൻസിന് വട്ടാണെന്നാണ് തോമസ് ഐസക് പറഞ്ഞത്. മുഖ്യമന്ത്രിയുടെ വകുപ്പാണ് വിജിലൻസ്. അപ്പോൾ മുഖ്യമന്ത്രിക്കാണോ വട്ട്? - രമേശ് ചെന്നിത്തല\n29 Nov, 2020 at 04:27 AM\nമുഖ്യമന്ത്രി പിണറായി വിജയനെതിരെ സിപിഎമ്മിൽ പടയൊരുക്കമെന്ന് പ്രതിപക്ഷ നേതാവ് രമേശ് ചെന്നിത്തല. സിപിഎം കേന്ദ്ര കമ്മിറ്റി അംഗമായ ധനമന്ത്രി തോമസ് ഐസക് മുഖ്യമന്ത്രിക്കെതിരെ ശക്തമായ ആരോപണങ്ങൾ ഉന്നയിക്കുന്നു. പൊലീസ് ആക്ടിനെതിരെ എം എ ബേബി രംഗത്തു വന്നു. കോടിയേരി ബാലകൃഷ്ണന് മാറിയതോടെ സിപിഎമ്മിൽ ശക്തമായ അസ്വാരസ്യങ്ങൾ തുടങ്ങിയെന്നും ചെന്നിത്തല ആരോപിച്ചു.\nവിജിലൻസിന് വട്ടാണെന്നാണ് തോമസ് ഐസക് പറഞ്ഞത്. മുഖ്യമന്ത്രിയുടെ വകുപ്പാണ് വിജിലൻസ്. അപ്പോൾ മുഖ്യമന്ത്രിക്കാണോ വട്ട്? അതോ ഐസകിനോ? ഐസകിന് തന്റെ വകുപ്പിന് കീഴിൽ അഴിമതി കണ്ടെത്തുന്നത് ഇഷ്ടമല്ല. കിഫ്ബിയിൽ നടക്കുന്ന അഴിമതി ചൂണ്ടിക്കാണിച്ചപ്പോൾ സിആൻഡ് എജിക്കെതിരെ ചന്ദ്രഹാസം ഇളക്കി. തെറ്റായ കാര്യമാണ് ഐസക് ചെയ്യുന്നതെന്നും ചെന്നിത്തല കുറ്റപ്പെടുത്തി.\nകെഎസ്എഫ്ഇ സ്ഥാപനങ്ങളിൽ നടത്തിയ റെയ്ഡിന്റെ വിവരങ്ങൾ വിജിലൻസ് എന്തുകൊണ്ട് പുറത്തുവിട്ടില്ലെന്നും ചെന്നിത്തല ചോദിക്കുന്നു. കെഎസ്എഫ്ഇയിൽ നടക്കുന്നത് കള്ളപ്പണം വെളുപ്പിക്കലും അഴിമതിയുമാണ്. കെഎസ്എഫ്ഇയെ കുറിച്ച് സമഗ്രമായ അന്വേഷണം നടത്തി ഇടപാടുകാരുടെ ആശങ്കകൾ അവസാനിപ്പിക്കണം. വിഷയത്തിൽ മുഖ്യമന്ത്രി നിലപാട് വ്യക്തമാക്കണമെന്നും ചെന്നിത്തല ആവശ്യപ്പെട്ടു.\nസംസ്ഥാനത്തെ തദ്ദേശ തെരഞ്ഞെടുപ്പിൽ യുഡിഎഫിന് അനുകൂലമായ അന്തരീക്ഷമാണെന്നും ചെന്നിത്തല അവകാശപ്പെട്ടു. കേന്ദ്ര സംസ്ഥാന സർക്കാരുകൾക്കെതിരായ ജനവിരുദ്ധ നയങ്ങൾക്കെതിരെ ജനങ്ങൾ വിധി എഴുതും. കേരളത്തിൽ പോരാട്ടം യുഡിഎഫും എൽഡിഎഫും തമ്മിലാണ്. തദ്ദേശ തെരഞ്ഞെടുപ്പോടെ ബിജെപി അസ്തമിക്കുമെന്നും രമേശ് ചെന്നിത്തല പറഞ്ഞു.\nPinarayi VijayanRamesh ChennithalaCPIMKodiyeri Balakrishnanthomas isaac


Income Tax Department disputes authenticity of the siddhartha's letter | സിദ്ധാര്‍ഥയുടെ കത്ത് വ്യാജമോ? ഡികെ ശിവകുമാറിന് പിന്നാലെ കത്തില് സംശയവുമായി ആദായ നികുതി വകുപ്പും - Malayalam Oneindia\n15 min ago എടയാര് വ്യവസായ മേഖലയില് വന് തീപിടിത്തം, ദുരന്തം ഒഴിവായത് തലനാരിഴയ്ക്ക്\nUpdated: Wed, Jul 31, 2019, 8:46 [IST]\nബെംഗളൂരു: ആത്മഹത്യ ചെയ്യുന്നതിന് രണ്ട് ദിവസം മുമ്പ് കഫേ കോഫി ഡേ സ്ഥാപകന് വിജി സിദ്ധാര്‍ഥ എഴുതിയ കത്തിന്‍റെ ആധികാരികതയില് സംശയം പ്രകടിപ്പിച്ച് ആദായ നികുതി വകുപ്പ്. കാണാതാവുന്നതിന് മുമ്പ് കഫേ കോഫി ഡേ ജീവനക്കാര്‍ക്കായി എഴുതിയ കത്തില് ആദായ നികുതി വകുപ്പ് മുന് ഡയറക്ടറില് നിന്ന് മാനസിക പീഡനം ഏല്‍ക്കേണ്ടിവന്നുവെന്ന് ആരോപിച്ചിരുന്നു.\nഎന്നാല് സിദ്ധാര്‍ഥയുടെ ഉടമസ്ഥതയിലുള്ള സ്ഥാപനങ്ങളില് റെയ്ഡ് നടന്നത് നിമയമാനുസൃതമാണെന്നും മാനസികമായി പീഡിപ്പിച്ചുവെന്ന ആരോപണം തെറ്റാണെന്നുമാണ് ആദായനികുതി വകുപ്പ് അധികൃതര് വ്യക്തമാക്കുന്നത്. കണ്ടുകെട്ടിയ ഓഹരികളുട മൂല്യം നികുതി ബാധ്യതയുടെ 40 ശതമാനത്തിനും താഴെയാണെന്നും ആദായനികുതി വകുപ്പ് പറയുന്നു. കള്ളപ്പണം ഉണ്ടെന്ന് സിദ്ധാര്‍ഥ സമ്മതിച്ചതായും അധികൃതര് അവകാശപ്പെടുന്നു. വിശദാംശങ്ങള് ഇങ്ങനെ..\nവരുമാനത്തിന്‍റെ ഉറവിടങ്ങളെക്കുറിച്ചും വസ്തുവകകള് സംബന്ധിച്ച രേഖകളും പരിശോധിച്ചിരുന്നു. എന്നാല് സിദ്ധാര്‍ഥയുടെ കത്തില് ആരോപിക്കുന്നത് പോലെ ഒരിക്കലും ഉദ്യോഗസ്ഥര് അദ്ദേഹത്തെ മാനസികമായി പീഡിപ്പിച്ചിട്ടില്ല. 2017 സെപ്റ്റംബര് നടന്ന റെയ്ഡില് 346.46 കോടിയുടെ വെളിപ്പെടുത്താത്ത സ്വന്ത് സിദ്ധാര്‍ഥയുടേതായി ആദായ നികുതി വകുപ്പ് കണ്ടെത്തിയെന്ന് റിപ്പോര്‍ട്ടുണ്ടായിരുന്നു.\nസിദ്ധാര്‍ഥ എഴുതിയത് എന്ന രീതിയില് പ്രചരിക്കുന്ന കത്തിന്‍റെ ആധികാരികതയില് സംശയമുണ്ടെന്ന് വകുപ്പ് അധികൃതര് ആരോപിക്കുന്നു. വാര്‍ഷിക റിപ്പോര്‍ട്ടിലെ ഒപ്പും കത്തിലെ ഒപ്പും തമ്മില് വ്യത്യാസം ഉണ്ടെന്നാണ് ആരോപണം. എന്നാല് കത്ത് യാഥാര്‍ഥമാണെന്നാണ് കമ്പനി വ്യക്തമാക്കുന്നത്. കടത്തില് നിന്ന് കരകയറാന് മൈന്‍ഡ് ട്രീ ഐടി കമ്പനിയിലുള്ള ഓഹറി 3269 കോടിക്ക് സിദ്ധാര്‍ഥ എല്$ടി ക്ക് വിറ്റിരുന്നു. എന്നാല് ആദായ നികുതി വകുപ്പ് കേസ് ഉള്ളതിനാല് പണം ലഭിച്ചില്ലെന്നാണ് സൂചന.\nസിദ്ധാര്‍ഥയുടേതായി പ്രചരിക്കുന്ന കത്തില് സംശയം പ്രകടപ്പിച്ച് കോണ്‍ഗ്രസ് നേതാവ് ഡികെ ശിവകുമാറും കഴിഞ്ഞ ദിവസം രംഗത്ത് എത്തിയിരുന്നു. 'ജുലൈ 27 എന്ന തിയ്യതിയിലുള്ള കത്താണ് ഇപ്പോള് പ്രചരിച്ചുകൊണ്ടിരിക്കുന്നത്. എന്നാല് ജുലൈ 28 ന് എന്നെ വിളിച്ച അദ്ദേഹം നേരിട്ട് കാണാന് പറ്റമോയെന്ന് ചോദിച്ചിരുന്നു. അദ്ദേഹത്തെപ്പോലെ ധീരനായ ഒരു വ്യക്തി ഇത്തരമൊരു കാര്യം ചെയ്യുമെന്ന് വിശ്വസിക്കാന് കഴിയുന്നില്ല' എന്നാണ് ശിവകുമാര് പറഞ്ഞത്.\nകഴിഞ്ഞ 37 വര്‍ഷത്തെ ശക്തമായ പ്രതിബദ്ധതോടെയുള്ള കഠിനാധ്വാനത്തിന്‍റെ ഫലമായി നമ്മുടെ കമ്പനികളിലും അതിന്‍റെ അനുബന്ധ സ്ഥാപനങ്ങളിലുമായി 30000 തൊഴിലവസരങ്ങള് നേരിട്ട് സൃഷ്ടിക്കാന് കഴിഞ്ഞുവെന്ന ആമുഖത്തോടെയാണ് സിസിഡിയിലെ ജീവനക്കാര്‍ക്കായി സിദ്ധാര്‍ഥ എഴുതി എന്ന് പറയപ്പെടുന്ന കത്ത് ആരംഭിക്കുന്നത്. ഞാന് ഓഹരിയുടമായായ ടെക്നോളജി കമ്പനിയിലും 20000 തൊഴിലവസരങ്ങള് സൃഷ്ടിച്ചു. എന്നിരുന്നാലും എന്‍റെ മികച്ച ശ്രമങ്ങള്‍ക്കിടയിലും ശരിയായ ലാഭകരമായ ബിസിനസ്സ് മോഡല് സൃഷ്ടിക്കുന്നതില് ഞാന് പരാജയപ്പെട്ടു.\nഎന്നാല് കഴിയുന്ന സംഭാവനകളെല്ലാം നല്‍കി എന്ന് പറയാന് തന്നെയാണ് ഞാന് ആഗ്രഹിക്കുന്നത്. എന്നില് വിശ്വാസം അര്‍പ്പിച്ച പലരേയും ഇറക്കിവിട്ടതില് ഞാന് ഖേദിക്കുന്നു. വളരെ ദീര്‍ഘമായ സമയം ഞാന് പോരാടി. സ്വകാര്യ ഓഹരിപങ്കാളിയായ ഒരാളില് നിന്നുള്ള സമ്മര്‍ദ്ദം താങ്ങാനാവാതെ അയാളില് നിന്നുള്ള ഓഹരികള് തിരികെ വാങ്ങാന് ഞാന് തീരുമാനിച്ചു. ഒരു സുഹൃത്തില് നിന്ന് വലിയൊരു തുക കടമെടുത്താണ് ആറുമാസം മുമ്പ് ഈ ഇടപാട് ഭാഗികമായി പൂര്‍ത്തിയാക്കിയതെന്നും അദ്ദേഹം കത്തില് വ്യക്തമാക്കുന്നു.\nമറ്റ് ചില പണമിടപാടുകളും എന്നെ സമ്മര്‍ദ്ദത്തിലാക്കി. മൈന്‍ട്രീയുമായി ബന്ധപ്പെട്ട ഇടപാട് തടയുന്നതിനായി മുന് ആദായനികുതി വകുപ്പ് ഡിജിയുടെ ഭാഗത്ത് നിന്ന് ശ്രമമുണ്ടായി. ഞങ്ങളുടെ ഷെയറുകൾ അറ്റാച്ചുചെയ്യുകയും തുടർന്ന് ഞങ്ങളുടെ കോഫി ഡേ ഷെയറുകളുടെ സ്ഥാനം ഏറ്റെടുക്കുകയും ചെയ്യുന്ന രൂപത്തിൽ മുമ്പത്തെ ഡിജിയുടെ ഭാഗത്ത് നിന്ന് ഉപദ്രവമുണ്ടായെന്നും അദ്ദേഹം ആരോപിക്കുന്നു.\nനിങ്ങൾ ഓരോരുത്തരും ധീരമായി നിലകൊള്ളാനും പുതിയ മാനേജുമെന്‍റിന് കീഴില് ഈ ബിസിനസുകൾ തുടരാനും ഞാൻ ആത്മാർത്ഥമായി അഭ്യർത്ഥിക്കുന്നു. എല്ലാ തെറ്റുകൾക്കും ഞാൻ മാത്രമാണ് ഉത്തരവാദി. ഓരോ സാമ്പത്തിക ഇടപാടുകളും എന്റെ ഉത്തരവാദിത്തമാണ്. എന്റെ എല്ലാ ഇടപാടുകളെക്കുറിച്ചും എന്റെ ടീമിനും ഓഡിറ്റർമാർക്കും സീനിയർ മാനേജ്‌മെന്റിനും പൂർണ്ണമായും അറിവില്ല. എന്റെ കുടുംബം ഉൾപ്പെടെയുള്ള എല്ലാവരിൽ നിന്നും ഈ വിവരങ്ങൾ മറച്ചുവെച്ചതിനാല് നിയമത്തിന്‍റെ കണ്ണില് ഞാന് മാത്രമായിരിക്കും ഉത്തരവാദി എന്നും വ്യക്തമാക്കിയാണ് കത്ത് അവസാനിപ്പിക്കുന്നത്.\nCafe Cofee Day VG Siddhartha income tax department dk shivakumar കഫേ കോഫി ഡേ എസ്എം കൃഷ്ണ മംഗലാപുരം പോലീസ്\nIncome Tax Department disputes authenticity of the siddhartha's letter


mammootty moviePathinettam Padi prithviraj seen in alappuzha - Malayalam Filmibeat\n| Published: Thursday, April 4, 2019, 16:40 [IST]\nമമ്മൂക്കയും പൃഥ്വിയും കൈകോർക്കുന്നു\nപ്രേക്ഷകർ ആകാംക്ഷയോടെ കാത്തിരിക്കുന്ന മമ്മൂട്ടി ചിത്രമാണ് പതിനെട്ടാം പടി. ഒഗസ്റ്റ് സിനിമാസിന്റെ ബാനറിൽ ശങ്കർ ബാലകൃഷ്ണനാണ് ചിത്രം നിർമ്മിക്കുന്നത്. പ്രശസ്ത നടനും തിരക്കഥകൃത്തുമായ ശങ്കർ ബാലകൃഷ്ണന്റെ രണ്ടാമത്തെ ചിത്രമാണ് പതിനെട്ടാം പടി. ഈ ചിത്രത്തിലും ശങ്കർ ബാലകൃഷ്ണൻ തന്നെയാണ് തിരക്കഥ എഴുതിയിരിക്കുന്നതും.\nപതിനെട്ടാം പടിയുടെ ചിത്രീകരണം ആലപ്പുഴയിൽ നടക്കുകയാണ്. മമ്മൂക്കയാണ് കേന്ദ്രകഥാപാത്രത്തെ അവതരിപ്പിക്കുന്നതെങ്കിലും പൃഥ്വിരാജും ആര്യയും ടൊവിനോയും ചിത്രത്തിൽ കേന്ദ്രകഥാപാത്രങ്ങളെ അവതരിപ്പിക്കുന്നുണ്ട്. പൃഥ്വിരാജിന്റെ ഷൂട്ടോടു കൂടി പതിനെട്ടാം പഠി പൂർത്തിയാകുമെന്നാണ് റിപ്പോർട്ട്. ഏപ്രിൽ 7, 8 മോ പൃഥ്വിയുടെ രംഗങ്ങൾ അൽപ്പുഴയിൽ ചിത്രീകരിക്കുമത്രേ.\nമമ്മൂട്ടിയ്ക്കൊപ്പം വൻ താര നിരയാണ് ചിത്രത്തിൽ അരങ്ങേറുന്നത്. പ്രിയ ആനന്ദ്, സാനിയ അയ്യപ്പൻ, ബിജു സോപാനം എന്നിവരുടെ ചിത്രത്തിൽ പ്രധാന വേഷത്തിൽ എത്തുന്നുണ്ട്. റോഷൻ ആൻഡ്രൂസ് നിവിൻ പോളി ചിത്രമായ കായം കുളം കൊച്ചുണ്ണിയ്ക്ക് ശേഷം പ്രിയ അഭിനയിക്കുന്ന ചിത്രമാണിത്. ആഗസ്റ്റ് സിനിമാസിന്റെ ബാനറിൽ ഷാജി നടേശനും സന്തോഷ് ശിവനും ചേർന്നാണ് ചിത്രം നിർമ്മിക്കുന്നത്.\nRead more about: mammootty pathinettam padi prithviraj മമ്മൂട്ടി പതിനെട്ടാം പടി പൃഥ്വിരാജ്\nmammootty moviePathinettam Padi prithviraj seen in alappuzha\nStory first published: Thursday, April 4, 2019, 16:40 [IST]


Gemini Daily Horoscope, June 24, 2022: മിഥുനം രാശിക്കാര്‍ക്ക് സാമ്പത്തിക നേട്ടത്തിന് സാധ്യത! - gemini horoscope today daily for 24 june 2022 Financial front looks stable - Malayalam News\nGemini Daily Horoscope, June 24, 2022: മിഥുനം രാശിക്കാര്‍ക്ക് സാമ്പത്തിക നേട്ടത്തിന് സാധ്യത!\nGemini Daily Horoscope, June 24, 2022: ഭരണപരമായ വശം മികച്ചതായിരിക്കും.\ngemini horoscope today daily for 24 june 2022 Financial front looks stable\n(Updated 24 Jun 2022, 8:47 AM IST)\nപ്രവചനം: വിജയശതമാനം ഉയരും. മാനേജ്‌മെന്റ് ശ്രമങ്ങള് ഫലം ചെയ്യും. ബിസിനസ്സ് അനുയോജ്യത നിലനില്‍ക്കും. വളര്‍ച്ചയ്ക്കും വികാസത്തിനുമുള്ള അവസരങ്ങള് വര്‍ദ്ധിക്കും. നിങ്ങളുടെ കഴിവില് എല്ലാവരും മതിപ്പുളവാക്കും. നിങ്ങള് ലക്ഷ്യം വേഗത്തില് പൂര്‍ത്തിയാക്കും. നിങ്ങള് വലുതായി ചിന്തിക്കും. സര്‍ക്കാര് പ്രവര്‍ത്തനങ്ങള് മുന്നോട്ട് കൊണ്ടുപോകും. ഭരണപരമായ വശം മികച്ചതായിരിക്കും. നിങ്ങള് ഉപദേശം ശ്രദ്ധിക്കും. നിങ്ങള്‍ക്ക് സഹകരണ മനോഭാവം ഉണ്ടാകും. ലാഭ ശതമാനം ഉയര്‍ന്നുകൊണ്ടേയിരിക്കും. തടസ്സങ്ങള് നീങ്ങും. ചര്‍ച്ചകള് വര്‍ദ്ധിപ്പിക്കും.\nധനലാഭം: നിര്‍ദ്ദേശങ്ങള്‍ക്ക് പിന്തുണ ലഭിക്കും. വരുമാനം നന്നായിരിക്കും. പുരോഗതിയുടെ പാതയില് നിങ്ങള് സഞ്ചരിക്കും. നിങ്ങള്‍ക്ക് എല്ലാവരുടെയും പിന്തുണ ലഭിക്കും, നിങ്ങള് സംവിധാനം ശക്തിപ്പെടുത്തും. പ്രതീക്ഷകള്‍ക്കനുസരിച്ച് ജോലികള് നടക്കും. നിങ്ങള് പ്രധാനപ്പെട്ട ജോലികള് തുടരും. ലാഭം വര്‍ധിച്ചുകൊണ്ടേയിരിക്കും. നിങ്ങള്‍ക്ക് അച്ചടക്കം ഉണ്ടാകും. നിങ്ങള് ഉത്തരവാദിയായിരിക്കും. തീരുമാനങ്ങള് വര്‍ധിക്കും.\nപ്രണയ ജീവിതം: നിങ്ങളുടെ സന്തോഷം പ്രിയപ്പെട്ടവരുമായി പങ്കിടും. പ്രണയ ശ്രമങ്ങള് വിജയിക്കും. എല്ലാവരുടെയും സഹകരണം ലഭിക്കും. സന്തോഷത്തിന്റെ അന്തരീക്ഷം ഉണ്ടാകും. നിങ്ങള് കുടുംബവുമായി അടുത്തിടപഴകും. അടുപ്പമുള്ളവരുമായും പ്രിയപ്പെട്ടവരുമായും സമയം ചെലവഴിക്കുകയും നിങ്ങള് കുലീനത നിലനിര്‍ത്തുകയും ചെയ്യും.\nആരോഗ്യം: ആത്മവിശ്വാസത്തോടെ മുന്നോട്ട് പോകുക. ഭക്ഷണശീലങ്ങള് ആകര്‍ഷകമാകും. വ്യക്തിത്വം ആകര്‍ഷകമായിരിക്കും. നിങ്ങള് ആരോഗ്യത്തില് ശ്രദ്ധ കേന്ദ്രീകരിക്കും. ആവേശം വര്‍ദ്ധിക്കും.\nഭാഗ്യ നിറം: നാരങ്ങ നിറം


ബന്ദിപ്പൂർ രാത്രിയാത്രാ നിരോധനത്തിനു പരിഹാരമായി മേൽപ്പാതകൾ..!! •Technology & Travel Blog from India\nHome Aanavandi ബന്ദിപ്പൂർ രാത്രിയാത്രാ നിരോധനത്തിനു പരിഹാരമായി മേൽപ്പാതകൾ..!!\nബന്ദിപ്പൂർ രാത്രിയാത്രാ നിരോധനത്തിനു പരിഹാരമായി മേൽപ്പാതകൾ..!!\nനാഷണല് ഹൈവേ അതോറിറ്റി ഓഫ് ഇന്ത്യയാണ് പ്രസ്തുത ദേശീയപാതയുടെ വികസന പ്രവര്‍ത്തനങ്ങള് ഏറ്റെടുത്ത് നടത്തുക.\n© Sirajuddin Photography.\nകേരളത്തിൽ നിന്നും മൈസൂർ, ബെംഗളൂരു തുടങ്ങിയ സ്ഥലങ്ങളിലേക്ക് പോകുന്നവർ തിരഞ്ഞെടുക്കുന്ന ഒരു പ്രധാനപ്പെട്ട റൂട്ടാണ് സുൽത്താൻ ബത്തേരി – മുത്തങ്ങ – ബന്ദിപ്പൂർ വഴി. നല്ലൊരു ഭാഗം കൊടുംകാടിനുള്ളിലൂടെയുള്ള പാതയായതിനാൽ രാത്രി കാലങ്ങളിൽ ഈ റൂട്ടിൽ യാത്രാ നിരോധനം നിലവിലുണ്ട്. രാത്രികാലങ്ങളിൽ ഇതിലൂടെ വാഹനങ്ങൾ പോകുമ്പോൾ മൃഗങ്ങളുടെ സ്വൈര്യ വിഹാരത്തിനു അത് തടസ്സമാകും എന്നതിനാലാണ് ഈ യാത്രാ നിരോധനം. കർണാടക, കേരള ആർടിസികളുടെ തിരഞ്ഞെടുക്കപ്പെട്ട ബസ് സർവ്വീസുകൾ മാത്രമാണ് രാത്രികാലങ്ങളിൽ ഇതുവഴി കടത്തി വിടുന്നത്.\nഇതുവഴിയുള്ള യാത്രാക്ലേശത്തിനു പരിഹാരമെന്നോണം കാടിനെയോ മൃഗങ്ങളെയോ പ്രതികൂലമായി ബാധിക്കാത്ത തരത്തിൽ മേൽപ്പാലം നിർമ്മിക്കുക എന്നതാണ് കേരള-കർണാടക സർക്കാരുകൾ കണ്ടെത്തിയിരിക്കുന്ന വഴി. ഇതിനെക്കുറിച്ച് ബഹു. ഗതാഗത മന്ത്രി ശ്രീ. എ.കെ. ശശീന്ദ്രൻ ഫേസ്ബുക്കിൽ വിശദമായി പോസ്റ്റ് ചെയ്തിട്ടുണ്ട്. അദ്ദേഹത്തിൻ്റെ പോസ്റ്റിന്റെ പൂർണ്ണരൂപം താഴെ വായിക്കാം.\n“ബന്ദിപ്പൂര്-വയനാട് മേഖലയിലെ രാത്രികാല യാത്രാനിരോധനത്തിന് ശാശ്വത പരിഹാരം കണ്ടെത്തുന്നതിന്റെ ഭാഗമായി ദേശീയപാത 212-ല് മേല്‍പ്പാലങ്ങള് പണിയുന്നത് ഉള്‍പ്പെടെയുള്ള ചെലവില് 50 % തുക സംസ്ഥാന സര്‍ക്കാര് വഹിക്കുന്നതിന് മുഖ്യമന്ത്രി ശ്രീ. പിണറായി വിജയന് അനുമതി നല്‍കിയിട്ടുണ്ട്. ഏകദേശം 450-500 കോടി രൂപയാണ് ഇതിന്റെ ചെലവ് പ്രതീക്ഷിക്കുന്നത്. അന്തിമമായ ചെലവ് വിശദമായ സര്‍വ്വെയ്ക്കും മേല്‍പ്പാലത്തിന്റെയും റോഡ് വികസനത്തിന്റെയും വിശദമായ പ്രോജക്റ്റ് റിപ്പോര്‍ട്ട് തയ്യാറാക്കിയ ശേഷവും കണക്കാക്കും.\nകര്‍ണ്ണാടകയിലെ കൊള്ളെഗല് മുതല് മൈസൂര് വഴി കോഴിക്കോടുവരെ 272 കിലോ മീറ്റര് ദൂരത്തിലുള്ള ദേശീയ പാത 212 (പുതിയ നമ്പര് NH 766)-ല് ബന്ദിപ്പൂര്-വയനാട് ദേശീയപാര്‍ക്ക് വഴിയുള്ള രാത്രികാല യാത്രനിരോധനത്തിന് പരിഹാരം കാണുന്നതിന്റെ ഭാഗമായി ബഹു. സുപ്രീംകോടതി നിയമിച്ച കമ്മിറ്റിയുടെ നിര്‍ദ്ദേശപ്രകാരം കേന്ദ്ര ഉപരിതല ഗതാഗത-ദേശീയപാത മന്ത്രാലയം (MoRTH) മുന്നോട്ടുവച്ച നിര്‍ദ്ദേശങ്ങള് അംഗീകരിച്ചുകൊണ്ടുള്ള ഇക്കാര്യം ബഹു. സുപ്രീംകോടതിയില് അറിയിക്കേണ്ടതുണ്ട്. സംസ്ഥാന സര്‍ക്കാറിന്റെ ഇക്കാര്യത്തിലുള്ള സന്നദ്ധത ബഹു. സുപ്രീംകോടതിയില് അറിയിക്കുന്നതിനായി സ്റ്റാന്‍ഡിംങ് കൗണ്‍സല് ശ്രീ. ജി. പ്രകാശിന് സര്‍ക്കാര് നിര്‍ദ്ദേശം നല്‍കിയിട്ടുണ്ട്.\nനാഷണല് ഹൈവേ അതോറിറ്റി ഓഫ് ഇന്ത്യയാണ് പ്രസ്തുത ദേശീയപാതയുടെ വികസന പ്രവര്‍ത്തനങ്ങള് ഏറ്റെടുത്ത് നടത്തുക. 15 മീറ്റര് വീതി വരുന്ന റോഡില് ഒരു കി.മീ നീളത്തിലുള്ള അഞ്ച് മേല്‍പ്പാതകളാണ് ഉദ്ദേശിക്കുന്നത്. ഇത്തരം മേല്‍പ്പാതകളുടെ അടിഭാഗത്ത് വരുന്ന നിലവിലുള്ള റോഡ് ഫോറസ്റ്റ് ലാന്‍ഡ് സ്‌കേപ് ആയി വന്യമൃഗങ്ങള്‍ക്ക് സഞ്ചരിക്കാന് തടസ്സമില്ലാത്ത രീതിയില് തയ്യാറാക്കുന്നതാണ്. ഇപ്രകാരം വനപ്രദേശത്തില് ഉള്‍ക്കൊള്ളിക്കുന്ന സ്ഥലത്തിന് ആനുപാതികമായ സ്ഥലം സംസ്ഥാന വനം വകുപ്പ് വിട്ടു നല്‍കേണ്ടതാണ്.\nരാത്രികാല യാത്രാനിരോധനം മൂലം വിവിധ മേഖലയിലെ ജനങ്ങള്‍ക്ക് അനുഭവപ്പെടുന്ന പ്രയാസങ്ങള് കണക്കിലെടുത്ത് എത്രയും പെട്ടെന്ന് ഇതിനൊരു ശാശ്വത പരിഹാരം കാണുക എന്നതാണ് സര്‍ക്കാറിന്റെ ലക്ഷ്യം. നടപ്പു സാമ്പത്തിക വര്‍ഷത്തെ പദ്ധതി വിഹിതത്തില് ഇതിനാവശ്യമായ തുക വകയിരുത്തുന്നതിനായി സംസ്ഥാന ആസൂത്രണ ബോര്‍ഡിനോട് ആവശ്യപ്പെടാനും തീരുമാനിച്ചിട്ടുണ്ട്.”\nഈ പാലം യാഥാർഥ്യമാകുന്നതോടെ ഈ റൂട്ടിലൂടെയുള്ള രാത്രിയാത്രാ നിരോധനം നീങ്ങുകയും വാഹനങ്ങൾ മൃഗങ്ങൾക്ക് ഒരു തടസ്സമാകാതെയിരിക്കുകയും ചെയ്യും എന്നാണു പൊതുവെയുള്ള വിലയിരുത്തൽ.\nPrevious articleപൊന്മുടിയിൽ പോകുന്നവർക്ക് എന്തൊക്കെ കാണാം? എവിടെ താമസിക്കാം?\nNext articleമാന്ത്രികൻ്റെ കയ്യൊപ്പ് പതിഞ്ഞ ബുള്ളറ്റ് – ഒരു റോയൽ എൻഫീൽഡ് ഫാക്റ്ററി വിസിറ്റ്